
За дипломацията

Държава без собствена външна политика, без квалифицирана и лоялна на националните интереси дипломация, е беззащитна. Ако армията е меч, дипломацията е щит. А грешките в дипломацията струват скъпо. За съжаление част от полит-лицата на България пред света през последните 2-3 десетилетия си спечелиха прозвищата "йесмени" или «йеслейдис» и станаха по-лесно предсказуеми от професионални плеймейтки. "Предсказуемостта" им бе постигната чрез лумпенизиране на българската дипломация, стартирало веднага след 1989 г. с назначаването на бездарни парвенюта и екс- и действащи креватни «принцеси» в ръководството на МВнР. Както в другите ресори и тук имаше посредственици, протежета и хора на миналото, но мнозинството от тях “се вписа в промените”. Положително явление бе подмладяването на административно-техническия състав, но генерационната последователност в дипломацията бе грубо нарушена.
Залпов сигнал за края на българския суверенитет беше предаването на "оня списък" на турския посланик в София. Оттогава външната политика бе поверявана нерядко на комични и одиозни фигури, одобрявани от посолствАТА, които /фигурите/ забавляват обществото със скандалните си, включително джендър-истории.
Министерството на търговията  бе унищожено с един удар, като бе закрито с всичките последвали резултати за външната политика и икономиката на страната ни. За МВнР такава съдба по обективни причини не е възможна, но то бе обречено на агония и бавна смърт.
Едва ли България има друго министерство, което бе подложено през годините на такъв кадрови разгром, както МВнР. Всяко ново “демократично ръководство” пълнеше министерството и задграничните представителства (ЗП) със свои храненици за сметка на “стари тоталитарни“ кадри, които биваха отстранявани по списък.
Резултатът от този подход за нивото и качеството на състава на сегашната българска дипломация са неоспоримo негативни.
Както във всяка сфера и в дипломатическата служба до промените е имало кадрови неудачи, но те са били относителна рядкост. Извън шегата за трите третини, сред които министър Иван Башев е създал една работеща. Факт бе, че с течение на годините страната ни успя да изгради професионален и добре обучен дипломатически състав. С перспективно кадрово планиране, съобразно нуждите на външната политика на страната, в достъпните тогава ВУЗ с преподаване на международни отношения в  Москва, Киев и Берлин. А от 1976 година с откриване на съответната специалност  и в тогавашния ВИИ „Карл Маркс“, сега УНСС, бяха подготвяни кадри с висок професионализъм и владеещи най-широк спектър от редките езици, паралелно с основните западни езици. Понастоящем в МВнР не са рядкост служители не владеещи никакъв език на изискваното от Закона за дипломатическата служба (ЗДСл) равнище, а с езикова квалификация като японски, персийски, китайски, арабски, фински, шведски и пр. вече са уникални изключения.
След първите вълни на уволнения на «тоталитарни кадри» техните места първоначално бяха заети от дотогавашни преводачи, различни технически служители на министерството. А впоследствие Службата (Българска дипломатическа = БДС) бе широко отворена на всички кариерни равнища за т.нар. политически (често по-точно звучи „партийно-или само „връзкарски”) назначения. Сред първоначалните резултати от кадровите промени бяха масови откази на такива кадри за завръщане в страната след първата им задгранична командировка  - нещо невиждано до промените. Най-ярък пример тогава бяха посолството ни в САЩ и представителството към ООН при работодател на ул.»А.Жендов 2» Стоян Ганев. Впоследствие, когато България стана член на демократичната общност и оставането на дипломати зад граница вече не се приветстваше от приемащата страна, даваните привилегии отпаднаха. И тези случаи бяха преустановени.
В нарушение на всички правилници и най-вече на все пак приетия със закъснение и въпреки голямата съпротива ЗДСл през 2007 г., в «Николай-Младеновата версия на Закона» за верните кадри бе измислена т.н. „бърза писта“ за кариерно израстване. Ако до промените т.н. политически назначение в МВнР бяха рядкост и можеха да се изброят на пръстите на едната ръка, то понастоящем тази квота само в ръководствата на задграничните мисии надхвърля 30 %.
Последиците от такава кадрова политика са видни във всяко отношение. Перспективите за съжаление не са оптимистични. В резултат на политическия натиск, кадровата политика, безперспективността за професионално израстване и ниското заплащане зачестиха случаите, когато и малкото млади и първоначално ентусиазирани служители, постъпили след конкурси, (за разлика от политическите назначения) напускат системата на МВнР в търсене на по-сносни възможности за развитие и издръжка на своите семейства.
В началото на 90-те години дипломацията бе громена с премахването на квалифициран среден и ръководен ешeлон в Министерството на външните работи, в който  ключовите позиции бяха заети от случайни хора. Никога след 50-те години на миналия век в МВнР не е имало толкова неопитни хора плюс представители с нееднопосочни служебни интереси, както сега. Другите държави от «Нова Европа» за няколко години се отърсиха от подобен подход. Кадровият подбор в министерството остана много далеч от очакваните промени в европейски дух. Властниците не пожелаха да вникнат, че кариерната дипломация е високо квалифицирана професия. За подготвени хора, с достойнство и морални добродетели, различна от политическото поприще.
   Дипломатическата служба засяга ограничен кръг от хора, обществеността не я познава достатъчно, а управляващите често я забулват с тайнственост. Идеологията на дипломата по призвание са интересите на неговата страна. Ако не е лоялен към тях, той става един обикновен партиен агент или проводник, губи уважението на домакините в приемащата страна, на международната “дипломатическа каста”, на първо място на страната си.
За 4 години малка България при близо 5-процентна емиграция за периода 1997-2000 г. с изтичане на най-квалифицирана работна ръка, поединично лиши от социален статус 4-5 стотици външнополитически експерти на различни равнища, заменяйки ги с неподготвени и неопитни девойки, с преводачи и прочие аматьори. Под прикритието на законите за  администрацията и за държавния служител в дипломатическата служба нахлуха кохорти от партийно-връзкарски назначения, т.е. главно до абсурдност случайни за дипломацията хора, разчитащи на политически, кланови и лични протекции и  заслуги към управляващите. С тях  бяха внедрени некомпетентността, корупцията, полицейщина, лозунгарство, папагалщина, пасивност и безделие, страх, некомуникативност, себеуреждане, безметежно съществуване в лукс и практикуване на личен бизнес под държавен чадър в чужбина, пълното несъобразяване с европейските и цивилизовани правила на общуване и с моралните и етични норми на живот.
Резултатите бяха в редица от дипломатически гафове и провали, ревностно прикривани от управляващите, нанасяне на ущърб върху имиджа на България и всяване на недоверие в истинността на намеренията на правителствата, и в иронията на партньорите от чужбина. Виждането за безалтернативност на европейската и евроатлантическата ориентация не могат да бъдат оправдание за подобна политика с човешките ресурси. Българската дипломация постепенно губеше способността да се справи с външнополитическите предизвикателства пред страната, вкл. с ниското равнище на контактите си.
В резултат на  занемаряване на двустранната дипломация България загуби много от традиционните си пазари в арабските страни, Африка, Русия и Североизтока, а с мнозинството от държавите в света поддържа формални отношения. Ако правителството разполагаше с качествен експертен екип в Министерството на външните работи, то би могло да бъде предпазено от неудачни ходове и поведение. Ако се концентрираме в региона на Югоизточна Европа, политиката към Косово и Република /Северна/ Македония се характеризираше с често небалансирани изказвания и  с палиативни действия. Правителството на ОДС заложи отрано на връзките с албански екстремисти, въпреки рязко  променената ситуация в СРЮ и допускаше  дисбаланс в отношенията със съседни държави, в т.ч. неуравновесен подход към техни дипломати поради вътрешнополитически свои подбуди.
След стабилизиранията на Българската дипломатическа служба през 1993-1996 г. и 2001-2009 г., активите от  политическите жестове на Европейския съюз се пропиляваха и се експлоатираха популистично. Подготовката за пълноправно членство се изчерпваше  главно с формални действия на тесен административен кръг по небезупречна хармонизация на законодателството ни и в пришпорване на скрийнинга, рекламиран у нас като преговори. Качествената подготовка на страната за членство в ЕС и НАТО и условията на неговото реализиране бе много по-важна от "ускореното приключване на преговорите". Недостатъците от този подход ни отредиха впоследствие последното място по жизнено равнище в Европейския съюз.
 С ненужна  идеологизация и опростенчески подход към  приоритетите, властващите подминаха без коментар приноса на остатъците от недоразгромената от Стоян Ганев и Надежда Михайлова професионална дипломация,  реализирала: 1. Лобирането в основните звена, вземащи решения в страните-членки на Съвета на Европа, НАТО, Европейския съюз, държавите от Шенгенското споразумение, асоциираните членки на ЕС, поддържащи безвизов режим с България и 2. Съумяла да го отстои в последните страни. Вместо да отсеят наличния дипломатически потенциал през призмата на професионализма, морално-етичните ценности и лоялността му към Конституцията, държавата и външнополитическата й ориентация, властимеющите подеха волунтаристична и партизирана кадрова политика в МВнР.
Правителството на Иван Костов не възприемаше искрено българската диаспора в чужбина като мост към света и национален потенциал. Мнозинството от българските посолства се превърнаха във функционално непригодни  за каузата с непознаването на спецификата на българската диаспора в света и в страните-домакин, с некомуникативност и бюрократичен подход. Типичен пример за неудачно политическо решение бе персоналната смяна на посланика в Либия през 1999 г. в най-неподходящото време, което доведе до 8-годишни мъки на българските медици, а на българската държава – поне десетки милиони разходи. А виновничката бе наша бивша министърка на външните работи и екс-посланичка в съдбовна Турция. Обект на апетити на бившата администрация станаха и многобройни български имоти в чужбина, служещи за средища на местните българи.
В началото на века сградата на Министерството се сдоби с названието «Хамама» (= турска баня, вкл. по асоциации със скандалната картина "Турска баня" на Жан Огюст Доминик Енгър), с Главен секретар  бивш кмет на селска община, с образование механизатор в ТКЗС. Започнаха назначения на професионално неквалифицирани, но етнически и личностно много близки на главния секретар консулки, с което стартира реставриране на детайли от лумпенизацията на външната политика.
При Николай Младенов, вместо министър, кадровата реформа в МВнР се провеждаше в разрез с резолюция № 1211/2000 г. на Парламентарната асамблея на Съвета на Европа и изискванията на Мадридския критерий на Европейския съюз. Синът на уважавания в соц-миналото шифровач до голяма степен «успя да обезсмисли» приетия през 2007 г. Закон за дипломатическата служба и да излъчи сигнал, че характерът на политическия живот в България прави по условие невъзможна стабилността на дипломатическата служба. Бе изкривена идеята за характера на дипломатическата работа. Под формата на концептуална грижа за службата бе прокарана практиката дипломатът да стане приоритетно “сървис-провайдър”, обслужващ българската емиграция в чужбина. А задачите на дипломатическия служител, освен на консулските, са доста по-отговорни. Интелектуалният потенциал на дипломатическото ведомство следва да бъде и генератор за външнополитически решения, а не само изпълнител на такива. В същото време Младенов сътвори в измененията и допълненията в ЗДСл. категорията “висш дипломатически служител”, без административни пълномощия. Този частичен популизъм превърна упоменатата категория дипломати в паразитни фигури в системата,“използвани” нерядко с нулев коефициент на полезно действие. А те са служителите, които носят най-висок експертен ресурс, опит и познания.
Николай-младеновци, даниел-митовци, екатерино-захариевици  и подобни овластени кариеристични организми се изгавриха и с длъжността Постоянен секретар на Министерството на външните работи.
При това особено в Европа не приемат сериозно както политическите назначения, така и периодично ротираната в чужбина дузина хора, изглеждащи посланици единствено в очите на управляващи ни и на своите близки. Вместо отстояване на националните интереси в рамките на общоевропейска външна политика на ЕС, след 2009 г. българската външна политика се вля в безкритично папагалстване на приоритетите на големите страни-членки на НАТО и Европейския съюз. 
В интерес на истината първоначално през 90-те години на м.в. всички бивши социалистически държави пожелаха визията членство в Евросъюза, но не и в НАТО. Дори Чехословакия, с президент бившия дисидент Вацлав Хавел. Впоследствие от „Брюксел-ите  и Атлантико-Пасифика” бе намекнато и продиктувано, че било желателно да се присъединят първоначално към Северноатлантическия пакт. За съгласие за членството в Европейския съюз всички страни-кандидатки проведоха всенародни допитвания – референдуми. С едно единствено изключение - Република България!!! Така  България бе записана, или приета чиновнически в НАТО през 2004 г., а в ЕС през 2007 г. Формално законосъобразно. А конкретният закон за правото на референдуми, освен в Конституцията, бе приет у нас впоследствие. Едва през юни 2009 г. Народното събрание прие необходимия Закон за прякото участие на гражданите в държавната власт и местното самоуправление. В него народните избраници си присвоиха правото те да решават дори дали да приложат резултатите от евентуални референдуми!  Фактът, че законът е приет post faсtum, години след събитията с окастрени права на избирателя, свидетелства за недоверието на управляващите клики от Иван Костов и след него. Досега! Евроатлантиците ни охотно „споделят” в кулоарите, че нашият народ не бил узрял достатъчно за референдуми. А същевременно управляващите сглобки в София освен на купени гласове и съмнителни дублиращи списъци продължават да разчитат и на гласовете на демократично наивния порядъчен българин?!  Кулминационна точка на безочливото лакейство на управляващата понастоящем навалица от случайници е отказът й за провеждане на референдум за неизбързване по време при присъединяване на страната към т.нар. еврозона в условията на хаотичната международна обстановка. При съмнителната компетентност на сегашното лидерство на Европейския съюз и политиката на Доналд Тръмп MAGA (Направи САЩ отново велики!) на чужда сметка. След като десетилетията след Втората световна война Западна Европа, не без съгласието й за ответна консуматорска изгода,  бе контролирана от Съединените щати чрез НАТО и ЕС. Не случайно отбранителният Западноевропейски съюз (ЗЕС), възникнал 1 година преди НАТО, но без участието на САЩ, Канада и Турция, бе системно маргинализиран, формализиран и към м.юли 2011 г. окончателно закрит. Не без европейско съучастие! Световната олигархия, в т.ч. особено активната отвъдокеанска банкова, борсова и политическа, извърши всичко необходимо в Европа да не изкласят политици-суверенисти от ранга на Шарл дьо Гол.
Пораженческата политика на васали, без допитване до народа, ни връщат към недемократичните практики на присъединяване на НРБ към СИВ (Съвета за икономическа  взаимопомощ) и Организацията на Варшавския договор (ОВД), на присъединяването на Царство България към Тройния съюз през 1941 г. и малоумното обявяване на война на САЩ и Великобритания през с.г. Тогава е бушувала ВСВ, по времето на НРБ – студената война, но по време на „евроатлантическите преговори” България не бе заплашена военно. 
„Атлантико-европейците” скалъпиха практика предлагането на посланици да става на 3 групи. В едната преобладават професионалисти. Във втората и третата – се вместват спорни „политически назначения”. Никога не е бил спазван ЗДСл. за до 20% политически назначения. Информацията по тази тема става все по–оскъдна. Предложиха за посланик в международна организация човек, два пъти уволняван, връщан от задгранична работа заради доклад на полицията за "позоряща го перверзна ситуация в обществена тоалетна". Друг случай от 2012 г. бе за виден активист на международното гей–общество, чест посетител на клубовете на "меките китки". Трети предложен пък бе уличен в "нерегламентирани контакти с чужди разузнавателни служби" и т.н. През 2016 г. бяхме свидетели на изпращане на хора от екипа на президента Плевнелиев без какъвто и да е опит в дипломатическата практика, още по–малко пък в международни организации. При Н. Младенов бяхме представени в чужбина от 7 гей- и лесбо-посланици, намаляха до 3-4. Но нито САЩ, нито Германия, нито Русия, Украйна или някоя от държавите от ЮИЕ си позволяват подобна практика за ръководителите на ЗП. „Да ни дишат праха”, имаме и ЗП с лесбо-двойка...
Забелязва се и тенденцията да се преназначават посланици на РБ от едно в друго посолство, а в Закона имаше изискване за работа в България поне за 2 години между два задгранични мандата. Т.е., през последните 33 години в МВнР се създаде „посланическа каста“ от няколко души, които прекараха живота си или като посланици в чужбина, или като заместник-министри в зависимост от това какво правителство беше на власт. В абсолютно нарушение на Закона за дипломатическата служба. Някои от тях не са се връщали в България пет, шест или повече години. Като екс-мед-сестрата, изучавала класически езици, с кариера в ГЕРБ, провинциална. И хоп, в  посланическия списък! След пълен мандат в Хърватия, «повишена» в ГК в Милано и от 1-2 г. отново посланик в 4-тата по население в света и най-голяма мюсюлманска страна Индонезия + нерезидентен посланик в още куп страни в Югоизточна Азия и Океания.
  Сред незаменимите посланици освен полиглот (с  посланически мандати в ключови държави) и любител/и на мъжки ласки, даже в обществени тоалетни в чужбина, или мераклийки за женска плът, се открояват партийни и спецслужебни номади, и екс-пропагандисти на РСО (= развитото социалистическо общество)  и „Избраните съчинения”. И пристрастени към гратис-козметика. Дали са в Ке д, Oрсе, в State Department-a, край р.Потомак или европейски реки, Варшавската русалка  или във „Вечния град, ги приемат главно на равнище малко над чистачка на кабинети?  Любопитно е обаче как в родината на Бурвил, Фернандел и Луи дьо Фюнес командирът-мавър успя да прекърши 100-дневното нежелание за предоставяне на агреман на негов избраник? 
Прикрити гафове и провали рушат имиджа на България. Стигна се до там, че преди известно време дори казионната прокуратура обвини съдебно в престъпление по служба и безстопанственост бившия министър на външните работи, вече на вътрешните, Даниел Митов и тогавашния му заместник Ангеличин. А същото това  „ръководство” на МВнР, с „помощта” на бивши и настоящи министри с вкус към лелеяната за ратификация „кандидат-джендър-конвенция на СЕ”, още преди тя да бъде предложена за подпис, „извърши невъзможното” за да провали уникалния досега в нашата най-нова история шанс българската дипломатка Ирина Бокова да бъде избрана за Генерален секретар на ООН.  С десетилетия бе отложено и непостоянното членство на България в Съвета за сигурност на ООН.
Министри, като политически назначения и мнозина, израстнали от «бързите писти» нео-дипломати бързо си повярваха, че с «тапийки» за някакво висше образование + за двуседмично до 3-месечно курс/че в Стара Европа или от Отвъд-Атлантико-Пасифико-Океания, с идеологическа послушковщина, ибрикчийство и шуробаджанашка покорност са се преобразили в дипломати-професионалисти.
Извън постоянните гафове с упоменати вече министри, правителството се опита да прикрие тихомълком подписването на Истанбулската конвенция на Съвета на Европа, натъкнала се на остро негодувание в цялата страна. Така и не стана ясно дали подписването бе в резултат на невладеене на основните международни езици на дипломацията, или е било единствено вследствие на фелдфебелско блюдолизство. Само  през последните 1-2 години измислени, с политически и други връзкарски протекции „опитни вече „дипломати”, десетина и повече години търкали бикини, респ. слипове, в МВнР и в задграничните му експозитури, сътвориха нови поводи за присмех и презрение на обществеността.
За връчване на акредитивните си писма на Великия херцог на Люксембург дългогодишна стоян-ганевска „дипломатка” от кърджалийските села и трудов стаж в ДАП-Пазарджик се бе облякла  като натруфена зарзаватчийка. Посланичката ни в Индия връчи акредитивните си писма в национална носия, а тази в Полша – с кухненски силиконови ръкавици от бит пазар за миене на чинии. Докато приемащият президент Анджей Дуда, въпреки тогавашната Ковид-кампания, се бе „прежалил” по голи длани. Друга стоян-ганевска случайница не опази от ръжда желязна скулптура за Холокоста, предназначена за церемониално даряване на Израел. Висши професионал-дипломатки, няма що!„На връх 140-годишнината от Освобождението” генералният консул (ГК) в Одрин, вероятно избор на управляващата клиентелистка парт-клептокрация с болшевишки родилни петна, почел паметта на турските завоеватели в Сирия и отменил гастрол на културна програма от България. Същият ГК беше успешен и полезен ръководител на СТИВ в посолството в Братислава.  С интервенция на шефката на кабинета на МП той бе „абониран за постовете на  ГК”. Последователно от Солун, в Одрин, а след гафа там бе повишен за ГК в Истанбул). И на протоколна среща с кмета, не кой да е, а Екрем Имамоглу, си бе позволил да заведе и техническата си секретарка. 
България може да се похвали с традиционно равенство между половете. Но във всяка държава и общество съществуват професии, в които по обективни причини и традиции преобладават съответно жените или мъжете. Тенденцията за тяхното изравняване е коректна и животът върви в тази насока. Естествено е и навлизането на повече жени и в дипломатическата професия. Но осъществената у нас „шокова феминизация» на дипломацията  далеч не бе най-удачният вариант. Още повече при отсъствие на усет към реалностите  и обичаите в някои държави.  Трудно разбираемо бе изпращането като дипломатически представител на жени в държави, предимно с ислямско вероизповедание, в които по традиция жените не се приемат като равноправни, не им се препоръчва да излизат и на улицата без придружител. А на мъжете дори е забранено да подават ръка на жени. „Ползата” от дейността на жени-дипломатки в мюсюлмански страни бе контрапродуктивна дори, а в най-добрия случаи те са обречени на скъпо платени от българския данъкоплатец изолация и бездействие.
Има доста служителки в министерството, в чиито семейства бизнесът на съпрузите или партньорите по съжителство им осигурява основния доход и те нямат интерес за кариерно развитие в т.ч. и за работа зад граница. МВнР им служи само за натрупване на години за пенсия. Те нямат стимул за професионална квалификация и на практика „запушват“ места за развитие на по-пригодими млади дипломати.
Не са изключение и други крайности, когато женският състав на една задгранична мисия се състои само от свободни дами: или разведени или неомъжвани. Това създава специфичен работен микроклимат, който най-малко е в полза на резултатна за страната ни дейност. 
След Министерството на отбраната и Министерството на транспорта едва ли друга държавна институция в годините на прехода е загубила толкова значителна част от материалната база, с която е изпълнявала дейността си. С развитието и разширяването на международните контакти на България след Втората световна война българските правителства постепенно и последователно изграждаха съответната материална база за осъществяване на своята международна дейност. В десетки държави и в най-представителни части на техните столици бяха закупувани или изграждани сгради на посолства, консулства, търговски представителства, жилищни блокове за работещите там служители.
От началото на прехода се развихри един бурен процес на ликвидация на тази държавна собственост зад граница - най-вече под предлог за „отпаднала необходимост“. Действително имаше държави, с които България поддържаше формално дипломатически отношения и имаше представителства предимно  по политически причини, но процесът на ликвидация на активите на МВнР зад граница доби епидемичен характер. Всяко ново «демократично ръководство» на МВнР паралелно с решаването на кадровите въпроси считаше за свое първо задължение необходимостта от преглед на материалната база зад граница и предприемане на незабавни мерки за нейното „оптимизиране“ т.е. разпродажба. Много често в освободените български имоти незабавно се нанасяха посолствата на други държави. Те изказваха дълбока благодарност на България, защото получаваха на безценица имоти, построени специално с цел да бъдат използвани като дипломатически представителства. Освен лично участващите в продажбата  лица  страната ни губеше във всички случаи, защото средствата или замените, които България получаваше при такива скоростни и непрозрачни сделки, бяха нищожни.
Ако в бъдеще някое българско правителство реши да активизира или възстанови дипломатическото си присъствие в такива страни дори частичното възстановяване на детайли на предишното положение би излязло многократно по-скъпо на българския данъкоплатец.
А преобладаващата част от жилищния фонд на МВнР в страната, изграждан с десетилетия за нуждите на министерството и предназначен предимно за отдаване под наем на чуждестранните посолства в България, отдавна е приватизиран от състава на екипите на «демократичните външни министри» и приближени до тях служители. Най-вече от техническия и обслужващ състав, които освен ново работно място си осигуряваха в най-кратки срокове изгодно и ново жилище. Може би основният успех в тази насока на МВнР е, че то още не е загубило хубавата тоталитарна сграда, в която се помещава.
Анализирайки слабостите на предшествениците си, едно бъдещо отговорно правителство би следвало да направи необходимото за изглаждане на последствията от подобни неадекватни прояви. И последователно да предприеме легитимно обосновани стъпки за реанимиране на българската дипломация с включване на наличния в страната потенциал и за последователно обучение, подготовка и приемане с неформални конкурси на нови поколения от дипломати при неотклонно съблюдаване на общопризнатите европейски норми и критерии за професионализъм, въплъщение на морално-етичните ценности, лоялност към българската държавност. Дано!
**Синолозите често напомнят китайското верую, че успешната политика  има два крака: вътрешна и външна. Дипломацията работи с реалности, но дали субективният ни фактор МВнР  със сегашния си капацитет се погажда с „очите и ушите” на света, вкл. на началниците отвън „у дома”,  т.е. с дипломатическия корпус ? Количественият потенциал на „Жендов 2”в София е повече от завиден в сравнение с този на Царството и вероятно най-малкото удвоен, след погрома над наследения от Народната република. Сред него до към 70-те - началото на 80-те години на м.в. се пенсионираха и единици „царски дипломати”, но да не ровим в миналото...
 По последната версия на Устройствения правилник на министерството, публикувана в бр.бр. 7 и 78/2025 г./ДВ, щатът на МВнР е 1368 души (667 в ЦУ = Централно управление  и 701 в ЗП = задграничните представителства). Преди 3 години съотношението ЦУ:ЗП беше 661:707. "Cum laude" ( „с похвала“, лат.)!, че щатът по бройки поне не е раздут отново. Червена точка от нас. В „странство” България има 76 посолства, акредитирани за 140 държави (към 2022 г. са били 139); 7 постоянни представителства; 1  дипломатическо бюро; 20 генерални консулства (през 2022 г. ГК са били 18), 1-2 консулства. Сега 122 почетни консулства (ПК) в 72 държави, през 2022 г. са били 116 ПК в 65 държави. Последните цифри подсказват, че може би емиграцията ни не намалява. Персоналното текучество в ЗП е системно, но за гео-стратегическия интерес към нашата страна косвено може да съдим и от броя на акредитираните у нас дипломати (= д.). В Листата  на дипломатическия корпус (ЛДК) от м.септември 2025 г. можем да изброим  вече 69  чужди посланици със седалище в София (през октомври 2022 г. бяха 63) + 9 временно управляващи ЗП. За 6-те новооткрити посолства в повече, Optime! Но по-скоро е Aferim - на арабски. Не на всички ще допадне вестта, че мнозинството са на състоятелни чалмалии от Персийския залив и на новоизлюпени като държави съседи, в които реципрочно имахме по-високорангови или по-многобройни мисии от техните. На „шейховете” едва ли ще се зарадват всички православни българи, а за «балканците» не изключваме да е имало и субективно стимулиране в столиците им от наши посланици за реципрочност. И, разбира се, да оправдаят раздутия си щат. По фактора «брой на дипломатите в ЗП у нас», съотнесен и към  потенциала и числеността на изпращащата държава:
1.Продължава да води убедително посолството на САЩ. Както през октомври 2022 г.  – със същото число д. в София, т.е. с 55 притежатели на паспорти, легимируеми като дипломати = д. Със Щатите взаимно в момента имаме отзовани посланиците, по различни причини. При тях – по принцип и след резултатите от президентските избори.
На второ място по брой в цялата ни страна с общо 35 д., изскочи Турция («Тюркие» ли беше според президента й?). Т. запази бройката на 19 д. в София, в ГК Пловдив ги увеличи на 9 (през 2022 г. бяха 7) и в ГК Бургас са 7, били са шест. 
3.Китай е на трето място с 23 д.  и на 2-ро в София. През 2022 г. бе пак трети с 27 д. Мотивите на №№ 1, 2, 3 и  даже 4 са „гео-ясни като бял ден”, исторически почти традиционни.  Освен, че „през прехода” бяхме превърнати и в непритенциозен пазар на ГМО-продукция и на „антични” оръжия. За № 1 е от значение и близостта ни до № 4. А гео-стратегическите им интереси не само към нас и Черноморието са публично известни от десетилетия. 
За № 4 се досещате, че е Русия. С 18 дипломати в София  + 2-ма в ГК-Варна. В сайта на МВнР бе вписано – само с 1-2 правописни грешки - буквално: „Понастоящем, в контекста на пълномащабната агресивна война на Руската федерация срещу Украйна двустранното сътрудничество е преустановено, включително в контекста на решението на руските власти (указ на президента на Русия от 5 март 2022 г.) да обяви България, заедно с нашите съюзници в НАТО, партньори в Европейския съюз и други сходно мислещи страни за „неприятелски държави. В Москва функционира посолство на Република България в Руската федерация, а в София – посолство на Руската федерация в Република България. Освен посолствата в София и Москва, взаимното дипломатическо присъствие включва Генерално консулство на Република България в Санкт Петербург, а от руска страна – Генерално консулство във Варна”.
Хронология: През 2022 г. Русия бе втора с 39 дипломати (д.)  в София, 5 д.  в ГК-Варна и 3-ма в ГК – Русе, вече закрито, общо са били 47 дипломати.  Преди взаимните експулсирания на посолски служители Русия имаше 51 дипломати. До 18 април 2021 г., преди руските ответни демарши, РБ имаше 13 дипломати в посолството и 4 в ГК Санкт Петербург и Екатеринбург, към 07.12.2022 г. - 8 д.+ ЗФАС + 11 АТС (административно-технически служители) в Москва; 2-ма дипломати + 4 АТС в ГК-Санкт Петербург и 2-ма д. в Екатеринбург. На 28 юни 2022 г. последва обявяването на 70 служители на руските ЗП за нежелани лица от „Кирчовото правителство”. Те бяха тиражирани от полуграмотни медии като „70 дипломати”, колкото Русия вероятно и преди години не е имала в България. 
Радикалното решение спрямо ядрена сила бе нов пример за папагало-политически гаф! Все пак „бива”, че хардвардците „не се пренатегнаха” с едностранно прекратяване на дипломатическите отношения. Към м.септември 2025 г., ако приемем на сериозно сайта на ЦУ на МВнР-„Жендов 2”, в Москва имаме посланик, още 10 дипломати + 10 АТС, а в ГК в Санкт Петербург двама дипломати, 4 АТС + 3 местни АТС. Т.е., засега ни прилагат само асиметрична реципрочност. 
Според същия сайт на -„Жендов 2” ГК в Санкт Петербург е оглавено от временно управляваща г-жа Г. Бъчварова, 1-ви секретар. Гаф-техническа грешка, от невежество или е от мързел, че на сайта на ГК в Санкт Петербург под графата-щампа „ръководител на мисията” вместо нейни биографични данни, „лъсват” тези за екс-ГК, ген.-лейт. Ангел Антонов, бивш директор на НСО до 2018 г. Не драматизираме, но и ЛДК на МВнР от м.септември 2025 г. допуска гафове. Там, на стр. 134, в състава на посолството на Словакия на български език е вписан като 2-ри дипломат Рихард Целдер, 1-ви секретар,  а на френски – Даниел Оршаг, предшественикът му.
Ако се върнем към фактора брой на дипломати (д.), 6-ти поред е „Островът”, т.е. Обединеното кралство Великобритания и Северна Ирландия с 15 д. в София и сега,  а в ЗП-то на РБ в Лондон, според сайта на -„Жендов 2”, имаме 6 д. + 2 (в т.ч.директора на БКИ ). 
5-та. Сред ДЧ на ЕС води Германия с  21 дипломати, вкл. 9 вписани като заместник-аташета ( в ЦУ на МВнР ги наричахме  стажант-аташета. В същата ЛДК на дирекция „Протокол” със САЩ ги назовават помощник – аташета. Творческо разнообразие в тълкуването на Виенската конвенция за дипломатически отношения ?!  От  ФРГ стажант-аташета през 2022 г. бяха 14) + 1 военен и в Букурещ.
 7. И през 2025 г. Франция бе представена от 10 дипломати в София + 6 и в съседни държави + 1 във Виена. Унгария – от 10 д. в София + 2-ма по съвместителство и в Букурещ; Италия от 8 (+ 1 и в Букурещ); Испания – 7 в София + 2 извън България; Полша – 6,  Белгия от 3-ма в София, Португалия от 2-ма. Дания  и Финландия  имат по посланик + 1 дипломат/ка и по  3-4 дългосрочно командировани АТС.
За сведение и сравнение, Индия е представена от 5 дипломати, Република Северна Македония към 1 ноември 2025 г. – от 5 дами - д., начело с временно управляваща!  Нереципрочни сме в момента и с Грузия, в ЛДК фигурира само 1 д. в грузинското посолство - временно управляваща.
 	Украйна има 10 дипломати в София. Ние в Киев Елена Слатинска-Ованезова, 1-ви секретар, временно управляваща + 4 д., ЗФАС , 4 АТС, 2-ма охрана. ГК в Одеса бе окомплектовано, но след 24.02.2022 г. нашите дипломати бяха сред първите, които „търтиха” да бягат от Украйна. Правителството „Денков-Габриел“ настойчиво предлагаше за  посланик там Николай Ненчев. ГАФ! Умно бе, че президентът Румен Радев му отказа указ. Като Временно управляващ ЗП в Киев Николай Ненчев според СМИ се бe забъркал в скандални ситуации със служебно подчинени му местни дами. Класика, напр. в Рим, Ереван, Варшава..., от преди ЛГБТИQ-периодиката. И сред тях има палавници. Но с Ненчев си е 2-ри гаф! Изглежда, че или „дондуковци” от №№ 1 и 2  не могат да се договорят за нов посланик, или липсват кандидати. При наличието на „взводове” военни аташета и Атлантически клубове и последователи? За жалост този не е първият случай, който илюстрира, че имаме боязливи военни  и дипломатически чиновници, които неведнъж „на секундата са си плюли на петите”: от конфликти в африкански  или арабски страни. Години наред имахме дистанционен посланик в Ирак военен, напр., докато през 90-те години на м.в. в Афганистан посланик Гацински, закриляйки посолския персонал, бе ранен сериозно.
На 30.09.2010 г. Швеция  и на 30.05.2016 г. Норвегия  си закриха едностранно посолствата в София, както и трите балтийски държави. Балтийците реагираха ответно, реципрочно на действията на Н.Младенов. Той закри бъларските ЗП в трите ДЧ на ЕС и НАТО, но ПЪК установи дипломатически отношения със ...Соломоновите острови и с Тувалу!?  През 2011 г. Литва закри посолството си в София, а през 2012 г. я последва Естония. Литва и Естония са представени дипломатически у нас от Румъния, а Латвия от Полша.
Неясна е ииформацията от сайта на МВнР и от ЛДК от м. септември т.г. за дипломатическото покритие на България от Стокхолм. На екран излиза адрес на канцелария в ШвМВнР като за дистанционен посланик - с канцелария и в София, с адрес в сградата на датското посолство. С надпис в сайта на ШвМВнР, че у нас „няма акредитиран посланик”, а военен аташе от Будапеща с двата упоменати адреса на канцеларии. Фиксирани са му даже „цели” 2 часа работен ден ?!  Норвегия ни покрива  вече чрез  посолството си в Букурещ, „дублирано дори” с почетни консули, както и Малта.
Като победена, „но разбогатяла се държава”, РБ продължава нереципрочно да поддържа ЗП-та в двете страни. В посолствата в Стокхолм и Осло (+ в Копенхаген) имаме 3 послани/чк/ц/и се прехранват обилно още 8 щатни служители. Петима от тях са  вписани като дипломати + 3 АТС-та (т.е. в Швеция имаме посланичка с 2-ма д. + 2 АТС-та, в Осло посланичка +  1д., а в Дания – посланик + 3 д. + 3 АТС).  До преди 1-2 години Копенхаген бе представен у  нас само от посланик. С местни АТС-та той беше поел и дипломатическото покритие на 3-те балтийски държави + на Исландия. Вече в датското посолство е акредитиран и „цяла 1” втора дипломатка, а с Исландия имаме разменени само почетни консули. Канада продължи да ни покрива чрез Букурещ, а в посолството ни в Отава и в ГК в Торонто са в дългосрочни командировки 3 дипломати и 4 АТС. Канадците явно не са се трогнали дори след като София подписа т.нар. „зомби-договор“ между ЕС и Канада СЕТА, а родните усърдници изпревариха  всеобхватното търговско и икономическо споразумение. 
Освен скандинавци,  «икономии от дипломатическо присъствие у нас» (защо ли пък?)  все още правеха нереципрочно дори новоизлюпени съседи. Далечно Мексико е представено у нас чрез посолството си в Будапеща, а ние в 130-милионните Мексикански Съединени щати (офиц.назв,) отскоро само от временно управляваща, вместо посланик, 1 д. и 1 АТС (2002 г.). Емигрантско бюро?
*Нима националният ни суверенитет и интереси ще продължат да бъдат последна грижа на „Жендов 2”? От години ЦУ-то и ЗП-тата не предлагат българска външна национално отговорна, а колониално-васална политика и доста често „работят” home office. 
**С поглед към бъдещето, от 5-6 г. задаваме публично въпроса: Не би ли било по-перспективно МВнР да инвестира в робот/и, ( допълвайки отскоро с „или ИИ”), програмиран да гласува „ евроатлантически” като Големи/я/те брат/я в ЕС, НАТО, ООН, ОССЕ  и под.? Роботът би могъл да копира документи-инструкции от Big Brother-ите, да почиства сам работни помещения... Оптимизацията на финансови средства и човешки ресурс би била несравнимо по-изгодна за държавния бюджет и за МВнР.
***С кариеристичен ентусиазъм и по пътя си към високи службици в ООН Николай Младенов „допринесе” с неадекватни подходи и скучни идеологеми за закриването на поне 4 ЗП на безспорни евроатлантически държави. „Гузен негонен бяга”, та нищо чудно, ако бе решил да продължи линията на Надежда Михайлова от 2001 г.: „формална компенсация – по бройки - на дефицит от външнополитически приятели чрез установяване на неангажиращи дипломатически отношения с второстепенни по политическа тежест държавни субекти”. Предимно неотдавнашни колонии, протекторати, екзотични дестинации, отвъдморски територии на колониални метрополии и под., добрали се до членство в ООН, с цел черпане на инвестиции за екзотичен туризъм в и около тях. С акцент върху Океания. Важното е за новата бройка да има документ с печат за установяване на отношенията. Да бъде най-лесно осъществимо и с минимум разходи. Дори без да се виждат срещат, познават министрите или отговорниците за външните работи. Чрез елементарна размяна на по една дипломатическа нота между постоянни/те представители в ООН. Все да могат да я съставят, със санкция на министъра!
	****На сайта на МВнР от 27.10.2025 г. по тази кауза се съобщава, че : „Към момента дипломатически отношения са установени с Науру (2001 г.) – с наша бел.: при външен министър Надежда Михайлова-Нейнски; Соломонови острови (2011 г.), Тувалу (2011 г.) – бел.: при Н.Младенов, Фиджи (2015 г.) – при Д.Митов, Вануату (2019 г.) – бел.: при Е. Захариева.  Федерална република Микронезия (2022 г.), Република Палау (2022 г.), Република Маршалови острови  (2023 г.), и Самоа (2023 г.) бел.: при служебните министри г-жа Генчовска, Николай Милков, Иван Кондов. В процес на установяване са дипломатически отношения с Кирибати, Кралство Тонга и Папуа Нова Гвинея”. С тези 3 страни от  Тихоокеанския регион обаче поне от 2019 г. МВнР протака да подпишат протоколи за официализиране на отношенията. Защо ли?
Възможна опция е опасността от канибализъм. Дори в Европа е имало човекоядство в екстремни ситуации – глада в УССР през 30-те години на м.в., обсадата на Ленинград през ВСВ, 2 революции в КНР. Поне доскоро канибализмът в т.нар. Трети свят съществуваше. 
През м.март 1978 г. при неизяснени обстоятелства с хеликоптер в Либия загинаха “коронният принц” на Ерих Хонекер Вернер Ламберц, член на Политбюро и секретар на ЦК на ГЕСП, завеждащият международния отдел на ЦК на ГЕСП Паул Марковски и двама сътрудници от ГДР. След преговори в палатката на М.Кадафи. Хеликоптерът е паднал в либийска пустиня, сред бедуини ...Тогава в духа на черен, немски хумор се понесе анекдот-легенда за протест на ГДР пред вожда на африканско племе поради изконсумирането на четиримата. Вождът строил племето и старейшините и предложил на източно-германските представители - в духа на реципрочност и за запазване на добрите отношения - да изберат четирима от неговите хора и да си устроят пиршество с тях. Похапвайки ги. Клюкарите от реномираните и тогава медии /на ФРГсамо/ “Der Spiegel”, FAZ, TAZ … предположиха дори, че лично Муамар Кадафи е отправил до Хонекер контра-офертата за реципрочен канибализъм на 4 бедуини.... Правдоподобност на информацията – колкото сегашната масова манипулация. Но„традицията” и ворарефилията (= желанието за изконсумиране на ближния) са съществували поне доскоро в Океания. Така например през 2012 г. изборите в Папуа Нова Гвинея са били отложени, защото 5 пропагандатори + 1 жена били изконсумирани от 12 туземци + доядени от цялото племе.
Нищо чудно в МВнР-София да са се уплашили да рискуват човешки животи с откриване на посолства или консулства там. Може и да е нямало смелчаци за дипломати в страни, където от време на време безследно изчезват лекари.
Гафовете често изглеждат „малки грешки“, но в дипломатически контекст те могат да имат символична тежест и да се използват от други държави за политически натиск или пропаганда. Ето защо професионалната дипломация изисква стриктна подготовка, внимание към детайлите и културна чувствителност.
През последното столетие българската външна политика е белязана от редица сериозни грешки и неудачи („гафове“), които често са имали съдбоносни последици за страната. Ето някои от по-съществените:
1.	Какво е „гаф“ във външната политика?
Гафът във външната политика представлява неволна или недобре обмислена, нетактична  постъпка или дори жест. Най-често грешката бива неволна в резултат на недостатъчна компетентност (вербална, поведенческа или стратегическа). Тя може да доведе до дипломатическо напрежение, влошаване на международния имидж на страната „на съгрешилия” или до реални негативни последици за отношенията между държави. Дипломатът, освен да има много широка култура, трябва да е добре  подготвен за дипломатическа дейност. Имаме предвид с:
-	Образованието и познанията му/й трябва задължително да са в сферата на международните отношения, право, история, икономика, политология, чужди езици.
-	Притежаване на умения за водене на преговори, прилагане на правилния за конкретния случай протокол/етикет, подготвяне на анализи, съставяне на  доклади. От важно професионално значение е стратегическото мислене и изразяване на реалистични предложения. Да бъде комуникативен дипломат/ка.
-	Компетентност в областта на културата – познаване на различни традиции, етикет, персонална чувствителност, т.е. странознание + ползване или най-добре владеене на официале/н/ия език на приемащата страна. Особено, ако езикът е „по-рядък”, не е сред официално утвърдените езици на международните организации.
-	Много съществено е натрупването на практически опит – стажове, участие в международни програми, организирани от двустранни, регионални или предложени модели по линия на специализирани международни организации. Работа в системата на ООН, Европейския съюз, или ОССЕ.
За гафовете би следвало да имаме предвид също, че: в условията на масово, нерядко съзнателно поднесена дезинформация, авторите биха могли да разчитат преобладаващо на своя субективно оценена + откъм доверие спрямо източниците си, информация. Откъде бихме могли да знаем, дали е било истина, напр., написаното по „Гугъл” в „Уикипедия”, цитираме: „...За дипломата Райко Николов 5 години по-рано се пише, че е вербувал през 1953 г. бъдещия министър на отбраната Шарл Ерню (заемал поста от 1981 до 1985 г.) за агент на комунистическите тайни служби. Т.е., за „недобре обмислена, нетактична  постъпка или дори жест” каквато е гафът, не винаги би могло да има сериозни, исторически доказуеми, академични източници на информация, освен понякога даже само пре/разказ/ан/и, слух/ове...
2.	Основни видове гафове
2.1 Вербални гафове
-	Непремерени, неудачни политически/дипломатически изказвания – когато държавен лидер или дипломат каже нещо неуместно , обидно за чужда държава или народ. Това може да бъде повод за  влошаване на отношенията между държави.
-	Неуспешни шеги или езикови грешки, които се тълкуват негативно /примери ще последват по-нататък/;
-	Погрешни исторически или културни сравнения;
-	Протоколни гафове означава грешки или неловки ситуации, които възникват при официални събития, когато не са спазени правилата на етикета, дипломатическия или държавния протокол. Такива гафове могат да бъдат дребни, но понякога придобиват и международен отзвук. Като например:
Флагове – поставени на обратно, в грешен ред, объркани названия на държави.
Имена и титли – неправилно произнасяне или изписване на името на госта; пропускане на титли. 
Национални химни – изпълняване на грешен химн или прекъсване по неподходящ начин. Места за сядане – неправилно разпределение (разстановка) на гостите според ранга им или при несъобразена от домакина индивидуална нетърпимост;
Подаръци – неподходящ избор, който може да се възприеме като обида.
Облекло – домакини или гости се появяват в несъответстваща на протокола визия.
Жестове и език на тялото – например държавници, които се объркват в реда за ръкостискане на среща на върха, или ако на официална визита прозвучи по грешка химнът на друга държава, закъсняване за среща, пренебрегване на обичай.
2.2 Политически и стратегически гафове
-	Липса на координация между институции/те води до противоречиви позиции. Така се създава впечатление за хаос или двоен стандарт.
-	Рязка промяна в дипломатически курс без подготовка и обосновка. Прекалено резките завои в политиката – когато една страна внезапно сменя съюзници или позиции. Такива действия подкопават доверието към съответната държава.
-	Изразяване на позиции, които противоречат на международни договори или предишни ангажименти.
-	Противоречиви позиции в международни организации – например държава/та гласува „за” нещо в ООН, а после правителството ѝ изказва различна позиция.
2.3 Координационни гафове: от протоколно-политически в чужбина и в страната стават политико-протоколни Суверенността на протоколните служби на трите най-високи държавни равнища и на другите ведомства логично води до кризи и дефицит в координацията. С резултати:
А) Най-често срещан гаф е българското участие в чужбина на неутвърдени като международни политически, културни, стопански, спортни изяви. По покани, на които българският политик би могъл да бъде представен от посланика или друг дипломат в ЗП. В зависимост от равнището на домакина, темите, повода и българския интерес. Примери десетки, ако не стотици на безрезултатни, но „разходки”, с обществени средства. Нека започнем с равнище министър-председател и ... народни представители. Като атрактивна министърка, напр., г-жа Михайлова беше обсипвана с покани „отвън”. Лакома за външнополитически изяви, тя изглежда е  решавала в последния момент за кое от 2-3 едновременно започващи предимно маргинални събития в чужбина да отпътува. При купени предварително - по разпореждане - и заплатени самолетни билети по всички покани. И симулация на външнополитическа активност! Главно, серия от гафове.
Б)Липсата на Единен държавен протокол е причина за често безразборното българско участие в приеми за националните празници и други протоколни изяви на акредитираните у нас посолства. Редно ще е МВнР да поеме тази координация, но активно, с разпоредителни правомощия. Относно отзива на покани за равнища „на и над” заместник-министър + за БПЦ и други недържавни институции. В уважаващите себе си държави по принцип присъствието на първите три нива + на външния министър на аналогични прояви е почти нулево. Или с много редки изключения, 1-2 пъти през години, като барометър за близки перспективи на висок контакт, или като отлична оценка за състоянието на двустранните отношения.
3.	Причини за възникване
Недостатъчна дипломатическа подготовка или опит. Обикновено под подготовка за дипломатическа работа се имат предвид образование и знания по, вж. и по-горе: международни отношения, право, история, икономика, политология, широка, обща култура, чужди езици.  Много важни са комуникативността, уменията за преговори, за съставяне на анализи, доклади; стратегическо мислене, познаването на протокола.
/Между/културна компетентност – познаване на различни традиции, етикет, междуперсонална чувствителност.
Прекалена импровизация при публични изяви.
Липса на съгласуване с експерти и съветници.
Културни различия и незнание на местните обичаи.
Вътрешнополитически натиск, който се конфронтира с и пречи на последователната външна политика.
4.	Последици
Краткосрочни: дипломатически скандали, нужда от извинения или корекции.
Дългосрочни: загуба на доверие, отслабена международна позиция, ограничаване на съюзи или инвестиции.
Имиджови: държавата или лидерът се възприемат като непрофесионални, ненадеждни или несериозни.
Има много исторически и съвременни примери по света:
-	Гафове на американски президенти (като Буш-младши, известен с неуместни реплики по време на визити).
-	Грешки в превода по време на срещи на високо ниво (например конфузни ситуации между Русия и САЩ).
-	Лидери, които по невнимание обиждат цели нации чрез протоколни пропуски (например неправилно използване на национални символи).

I. ГАФОВЕ ОТ ПРОТОКОЛЕН  И ИНДИВИДУАЛЕН ХАРАКТЕР.
След промените през 1989 г. бяхме свидетели на гафове и многочислени грешки от протоколен характер, а така също и чисто личностни излагации, ако ги наречем по-литературно: „самодискредитации”. 
КАТО НАЧАЛО ЗА  ПРОТОКОЛНИ НЕУДАЧИ  И ...СУБКУЛТУРА
Въпреки атлантическата симплификация на дипломатическия притокол от десетилетия, дори в САЩ го спазват поне на по-високи административни равнища. В Европа също, естествено повече. Все още чалгата и обноските на Факултето, Максуда, и сливенския и бургаския Комлуци не са определящи за държавната ни бюрокрация. Но в началото на м. септември 2025 г. видяхме по ТВ наш вицепремиер и съпредседател на БСП с маратонки сред официално облечените китайски домакини? По консервативни  разбирания МВнР трябва да е протоколен и маниерен еталон. На сайта му обаче видяхме рутинирана на този пост заместник-министърка на външните работи, взела участие в неформална среща на външните министри във формат „Гимних“ (30.08.с.г., в Копенхаген). Не бе пропусната нейна снимка с украинския външен министър и беларуската опозиционерка Тихановска, вместо снимка с външните министри. Въпросната ни дипломатка бе облечена с прозрачна блуза, под която прозират детайли от бельото (сутиена й). Без да сме вещи  по дамски протокол, нямаме спомени от подобни зрелища с чужди дипломатки. 
Протокол-политическата клоунада биде обогатявана от екс-премиер и шеф на партия, която печели парламентарни избори у нас редовно след 2009 г., от министри с найлонови торбички на „Била”, жадуващи да предплатят свръх щедро от бюджета ни за доставки на Ф-16 с години напред. Видяхме по ТВ и наши посланички (полит-назначени или -пригодени) с несъразмерни или неподходящи одеяния, в Брюксел и в по-големи азиатски държави. А в Азия по принцип по-стриктно се придържат към дипломатическия церемониал, протокол, етика, маниери.
 Генът си е ген, върви с поколенията. Даже за родени и изучени в София, „семката”: „вари го, печи го, на гайда и цървул мирише”, се превъзмогва с поколения. Не с пари и не винаги. Понякога, макар и по-късно, с тежки пробойни. Дори и еднократно, в  кулминационен жизнен момент.
Изглежда, че поне след 1 септември 2025 г. МВнР-София „обогатява” едностранно протоколната световна практика. На сайтовете на нашите посолства вече са обявени единствено имената на ръководителите на ЗП. Без съпруг/з/и. На другите притежатели на дипломатически паспорти се маркират само дипломатическия ранг и длъжност. На АТП (административно-техническия персонал) - длъжност или функция. Странна, неуважителна нова, практика към приемащите държави! Толкова ли голяма тайна на домакините са станали имената на българските избраници? Преди се обявяваха и имената на дипломатите под прикритие (естествено без споменаване на последното). В целия свят дипломатическите състави на ЗП се публикуват в Листи на дипломатическия корпус (ЛДК) на местния език и обикновено на френски или английски. И в Инет. С имена, длъжности, и на съпруг/зи (на дипломатите). У нас тази  практика продължават вече само чуждите ЗП. Въпреки неохотата на ЛГБТИ-та.   Смисълът на тези листи е да подпомагат контактите главно между МВнР-тата и с дипломатическия корпус, но и с други институции. Имената на съпрузи/гите са необходими за отправяне на покани за приеми, и други протоколни, дипломатически и културни изяви. Тъжно и жалко е, че в „йерархичния караул” на Министерството ни има поне двама души с професионално задълбочени познания по дипломатическия протокол и церемониал. Все още, пасивни.
Не е секрет, че приемните помещения на МВнР за срещи с чужденци от години тънат в прах, неизползвани. Освен ако имат вече друго, променено предназначение. 

Гафове «а ла служебен туризъм»
В чиновническа България, от 3 десетилетия поне, възникна неогласявана надпревара между МВнР,  администрациите на президента, неясно защо и на Министерския съвет, дори на Народното събрание и даже съдебните власти: кой колко държави в света ще обиколи за сметка на държавния бюджет? Без или с минимум поети ангажименти. Вместо да се подобри координацията между първите три  институции. Да, с чиновническото вписване на България в НАТО и ЕС за премиера и няколко министри наистина възникнаха 1-2 нови задължения за участие във форуми,  но последните 3 институции започнаха да прекаляват. Премиерът, МС, НС и пр. имат предостатъчно нерешени проблеми и неовладяни вътрешнополитически предизвикателства, за да се разхождат в чужбина за лична наслада и за сметка на данъкоплатеца.  Воден от  това убеждение през май-юни 2010 г. като посланик отговорих отрицателно на сондаж от София за посещение на премиера Борисов в Братислава. Нерешени въпроси за равнище председатели на правителства нямаше, документи за подпис също, а на 12 юни с.г. предстояха парламентарни избори в Словашката република. Месеци преди това не допуснах подобен туризъм за самостоятелна «екскурзия» на шефката на кабинета на Б.Б.,  сондирана от СТИВ. Такава практика за консултации на тази длъжност в Централна Европа и в СР естествено, че буди смях, интерес нямаше. Но СТИВ впоследствие бе „компенсиран с абонамент» за ГК последователно в Солун, Одрин, Истанбул, вж. по-горе). 
Дали заради екскурзиантското съперничество между институциите, но от МС рядко включват ресорни министри-титуляри сред придружаващите президента ( Радев, Първанов) в чужбина?  А по 1-3 заместник-министри, не управомощени за нищо. Така визитите на президента олекват, без директно или юридически да са гафове. Редно е той да бъде съпровождан от външния министър, а премиера от негов заместник. И след всяка посещение поне на тези високи равнища да се изготвят отчети с произтичащи задачи и мерки за контрол над изпълнението им.
Без коментар, но с цитат от Димитър Станчов (1863-1940 г.), политик, дипломат, даже екс-премиер, дядо на служебния външен министър в правителството на г-жа Ренета Инджова Иван Станчов (бай Джон):  „Има моменти, когато и дипломацията, и етиката не могат да кажат нещо по-точно от една цинична дума!” 

Към раздел I: Следват няколко примера за гафове от протоколен и индивидуален характер:

От непубликуваните мемоари на О.Г.
-Гаф/ове при официална визита на вожда, т.е. на лидера на КНДР Ким Ир Сен (София, 1975 г.)
Дължат се на недостатъчно задълбочена предварителна протоколна координация поради географската отдалеченост, взаимно редките езици, недостатъчната контактност: подозрителността на посолството на КНДР към света и евентуален дефицит на откровеност от тяхна страна.  През м. юни 1975 г. пристигнаха с 4 самолета с над 100 души придружаващи. След официалното изпращане с връчване на цветя, “братските прегръдки» - по тогавашната терминология -  и оттеглянето на изпращачите, самолетите спряха за миг.  Отвориха се врати или люкове, цветята бяха  изхвърлени на пистата, самолетите отново стартираха  двигатели. Съображения за сигурност!? Министърът на външните работи Петър Младенов и висшите изпращачи се вбесиха от яд. Шефът на дирекция „Единен държавен протокол” д-р Борис Джибров бе също силно разстроен.
Участието на членове на делегацията в отделните срещи бе определено  предварително,  но началникът на охраната на гостите е възспрян да влезе в помещението за разговора на 4 очи. И насочва пистолет срещу Йордан  Кожухаров от ЕДП (след години посланик, шеф на протокола на Министерския съвет, после на МВнР).

2 личностни гафа, предотвратени на 11-12 април 1979 г.
-Предстоеше полет на космическия кораб Союз-33 с командир съветския космонавт Николай Рукавишников и с българския космонавт-изследовател Георги Иванов на борда; с дубльор А. Александров. През февруари-март 1979 г. започнахме подготовка за съвместна пресконференция в съветското посолство в деня на събитието. Деня не знаехме. Посолството получи от София предварително заснети два филма за скачването на Союз-33 с орбиталната станция Салют-6, с екипажите на космонавтите и на дубльорите. Ден преди полета посланикът ми съобщи, след излъчването на филма в затворен кръг в салона на БКИЦ, имената на българина и дубльора му. Не бях в «затворения кръг», но отговарях в посолството за дипломатическия протокол и съблюдаването му и в другите официални български представителства в Източен Берлин. Полетът започна с усложнения на 10-11 април 1979 г. при скачването, овладяни от Георги Иванов. Пренасочихме пресконференцията по телефоните за 12 април. Предната вечер реших да проверя филмите. И слава богу! Установих, че по нечия грешка филмите са поставени в разменени кутии. Ориентир ми бе тъмната коса на Г.Иванов. Пресконференцията, водена от двамата посланици, протече успешно. Почетен гост бе източногерманският космонавт Зигмунд Йен, летял през август 1978 г.
*Започна коктейл. Едва тогава посланикът ми каза, че той ще излети след 2 часа за София. Багажът му бил в колата. На летището “призна”, че в багажа носи ловна пушка. Рентгенът пищеше и от патроните в багажа му. ВТОРИ НАШ ГАФ! Забавиха полета заради нас. За изнасяне на оръжие в чужбина се изискваше разрешение месец предварително. Проблеми с граничари, митница... Строго, с ред и дисциплина !  Наложи се да моля по телефон 1-я заместник-външен министър Херберт Кроликовски за устно разрешение. Той прояви разбиране. Още на следващата сутрин бях призован в БОДК, издаващо разрешенията в подобни случаи. Отделно получихме по кола назидателна нота за спазване на съответните условия и срокове...

Протоколен гаф - “забавна” история, пролет  1992 г. 
През лятото на 1991 г. приех предложение от МВнР-София и Администрацията на президента да ми удължат мандата с 1 година. Да стана втори дипломат в посолството в Прага, поемайки професионалното покритие на нов посланик, изтъкнат наш учен литературовед, професор (по филологическите науки), критик, славист, с хърватски.
През пролетта на 1992 г. ЦУ разпорежда посланикът да изложи на възможно най-високо ниво тематична позиция и да пледира за подкрепа. Професорът си бе наумил непреклонно, че няма нужда от преводаческа помощ. Но пожела настойчиво да присъствам на тази негова първа делова среща във Федералното МВнР на ЧСФР с генералния директор на политическата дирекция Ян Кубиш. След министъра Ян бе висшият външно-министерски шеф по двустранните отношения на Чехословакия. Прие ни с началника на териториалния отдел Павел Маша и референта Петр Шикола. Протоколната част на беседата – представяне и общ разговор – протече нормално. Изглежда, че за формáта на поднасяне на демарша професорът (62 г.) се бе ръководил от сценарий на книга или филм, представящи аналогични действия пред император от 17-18 век. С изправяне на крака, с театрален апломб, патетично. 38-годишният Кубиш на няколко пъти го покани да седне. Професорът сядаше за секунди, млъкваше, след което отново се изправяше. По-младите с 20-30 години домакини автоматично отскачаха като пружини. От възпитание. Смехът напираше отвътре, ставаше неудържимо заразителен. Опитите да го овладеем ни диктуваха стояща телесна позиция. По време на вербалното изложение на професора на сръбско-хърватско-чешко-руско-български език, домакините се предислоцираха от права редица около Кубиш в колона зад гърба му. По височина, като оловени войничета. Плътно зад него се скри Маша, зад Маша по-ниският референт. Така че срещу нас с професора бе изправил снага и бе видим единствен почти двуметровият Кубиш. За овладяване на пристъпите на смях с него бяхме в най-трудна ситуация. Всеки се бореше, както може. С подръчни средства. Безмилостно захапал носната си кърпичка, “благославях” на ум консервативните натрупвания от възпитанието си. Ян хапеше устни, като отвреме-навреме си помагаше многоцелево с хартиена салфетка. Към края на срещата “се хипнотизирахме” взаимно, за да не експлодираме от смях. Професорът бе забравил папката и тефтерчето с опорните си точки. Бяхме още в сградата и поех обратно към заличката. Придружаващият ме протоколчик открехна вратата и коридорът бе огласен от взрива на гръмогласния смях на тримата дипломати в залата. 
Гаф - на квадрат, но тогава настроението ми се промени мигновено на 180 градуса!

-Тотален двоен гаф със зам.-министър в ЧСМВнР  Мартин Палоуш, Прага 1992 г.
От преднамереност, егоцентризъм, авторитарност + нетактичност към домакина ли? Професорът-посланик бе  притеснен. „На крака” ме помоли за среща със заместник-министър на външните работи, до 1-2 дни по възможност. Явно поне 2 седмици близките му подчинени не бяха успяли да я уредят. Таях надежди да се обръща към мен своевременно. Външният министър Дийнстбир бе още в Ню Йорк. Насочих се към Мартин Палоуш, син на проф. Радим Палоуш, ректора на Карловия университет, идеолог на „Харта-77”. Бивши активни дисиденти – баша и син. Мартин бе конкурентът на проф. Вацлав Клаус за лидер на Гражданския форум. Секретарката му бе леко резервирана, явно бе зает. Професорът не пожела да обяви теми за обсъждане. Това можеше да стане нож с две остриета, ако партньорът му не е подготвен, а се надявах на бърз отговор. Професорът още бе в кабинета ми когато Мартин позвъня лично и предложи да се видим след 2-3 часа, или на следващия ден. Поясних му отново, че го моля за среща на ръководителя си. Прие, но повтори, че ще се видим. Явно очакваше да придружавам посланика. От репликите професорът ясно разбра очакването на г-н Палоуш. 
Верен на своя характер шефът ми избра датата и час, но пропусна да ме покани. Разбира се, че не бе длъжен и да ме информира за резултата от разговора си. Което и направи. На прием на чуждо посолство след ден-два Мартин Палоуш изрази учудване защо не съм уважил поканата му. Прие все пак изфабрикуваното от мен извинение, но едва ли ми повярва. Тотален двоен гаф!

Гафовете със сградата на Българския културен клуб (БКК) в Прага – след януари 1997 г.
През януари 1997 г. след тримесечни преговори изпратихме в ЦУ финализирания проекто-договор за даване под наем на сградата на ул. “Америцка”- 28 в Прага на БКК за 10 години. До 1990 г. е бил Домът на централния клуб на българската диаспора в Чехословакия. Подпомагал е няколкото провинциални български клубове с различна форма на собственост на сградите. Имахме мандат от София за договор с пражкия клуб, но главният секретар на МВнР бе сменен и «епопеята» започна отначало, без договор. По проекта БКК се бе задължил да подпомага дейността на българското  училище в Прага. Но от София долитаха и разнообразни други идеи – сградата да се продаде, или да бъде заменена за две по-малки в центъра, като в едната бъде настанен Българският културен център/институт. Лансираше се и контраидеята, че местоположението  му едва ли е подходящо за «целта БКИ», освен за приютяване на командированите от Министерството на културата чиновници. След години изглежда започнаха съдебни дела на посолството срещу БКК за да пресекат попълзновенията  на заможни местни българи «от преди демокрацията» да приватизират сградата и Клубът да не бъде контролиран от София. 
Такива опити имаше. През 1998 г. заможен бизнесмен-българин оцени пред мен устно сградата на 1 млн. долара и ми предложи да уредя с МВнР-София продажбата срещу 10%. Изгоних го, разбира се. Последно разбирам, че след десетки години БКК е осъден да напусне сградата. Средището за диаспората в Прага е загубено, но след 2000 г. вече вместо 2 организации в Чехословакия и 1-2 в Чехия, съществуват поне 12-15 само в Чехия, по териториален принцип, самостоятелни. Втората в ЧР и Прага измежду демократизирани екс-сталинисти създаде професорът-посланик, а останалите възникнали след окончателното ми завръщане. 
Гафовете възникваха с местните финансови органи при ревизии на стопанската дейност на БКК. И с чехословашкото, по-късно с чешкото МВнР, поради променливата политика на българските министерства на културата, на финансите и образованието спрямо БКК и сградата му в Прага. В началото на 80-те години на м.в. София бе отказала изгодна оферта за закупуване на сграда за целите на БКИЦ «на пъпа на Прага».
Гаф на роден полит-активист, „от властта”... възпитание – 1997 г.
През 1997 г. дадох вечеря в резиденцията в чест на официално пребиваващ български министър. Час след началото й в хола нахлу млад деятел. Приватизатор или контрольор, приравнен приблизително на директор на държавна агенция в РБ. Без покана, през деня опекунстващият го СТИВ ни бе запознал формално. На вечерята бяха чешки гости и дипломати от ЗП. По протоколно разположение, с имена върху картончета. Той взе стол от кухнята и седна неканен. Възторжено разясни, че е от властта в България. “Бащата” бил заместник-софийски кмет, майката началник на отдел в министерство, съпругата на работа в друг висш орган на властта и т.н. Предната вечер прекарал, както се полагало на хора от властта, в приятна компания. За моя голяма изненада последният намек на мераклията се оказа правдоподобен, едва ли не неписано правило за подобни хора на властта. В рамките на жест към промискуитета на проверяващия човек на властта, покриван финансово от страна на проверявания. Човек се учи цял живот. Посланиците също. А деецът се превърна в душевно увеселение за чешките гости. Нагледен пример за новата българска администрация ...

Гаф, среща, ответен домакински гаф ... Реакции (май – октомври 1997 г.)
На 13 май 1997 г. получих паметна бележка от разговор на чешки консул с българското консулско длъжностно лице (=КДЛ) в Берлин, препратена от над 70 км. от Прага с добронамерено придружително писмо от “приятел на България”. КДЛ твърдеше, че спецслужбите следяли 50 родни проститутки в публични домове и магистралки + сутеньори в Чехия, вкл. за търговия с наркотици. Бандата имала платени помагачи в посолството ни в Прага. Не повярвах в последното. Чешки и наши полицаи следили 2-3 подобни групи в ЧР инкогнито. С консула препратихме до ЦУ преписката. Отговор не последва, въпреки повторното ни запитване. Следствието не установи никакви факти за подозрение за сътрудничество или оказване помощ на обвиняемите от служители на посолството. След ареста на на главатаря Белчев през декември 1998 г. се изясни окончателно, че той е посочил отдалеч на 1-2 момичета от контингента местна българка като сътрудник на посолството, работеща за него. Предположихме, че е искал да им внуши, че ги контролира отвсякъде. Посочената дама никога не бе работила в посолството, нито е имала връзка с престъпната дейност на Белчев.
На 7 октомври с.г. медиите забълваха за най-масовата акция на чешката полиция след 1989 г. “Удар”. Арестували 45 българки и 10-15 сутеньори. “Сексимперията на Белчев” по границата с ФРГ подбивала цените на конкуренцията отвъд. Неизпълнили „нормата” девойки били “физически инструктирани, без белези” и изпращани за “доработка”. Една била убита.  Имаше съмнения за още 1-2 умъртвени от побой. Белчев, борец от Русе и недопуснат до изборите кандидат за президент и други заподозрени успели да се укрият. След масови изнасилвания, побоища и дрогиране насила проституцията се струвала на девойките детски блян. След 1-2 денонощия съдът освободи момичетата, а след часове биячите. Те потеглят към автобусните спирки за България за да възспрат младите жени, чиито лични документи са отнели. Десетината момичета, които се явиха в посолството, получиха временни паспорти за гратис пътуване до София. 
На 14 октомври посрещнах министъра на вътрешните работи Богомил Бонев. „Потретих” му отново писмените предложения до него и външната министърка за необходимосттта от незабавно акредитиране на полицейски аташе. Г-н Бонев се увери и от домакините в отличните резултати в борбата с циганчета-джебчийки на изпратения за 2-3седмици под наш ултимативен натиск  и почти изцяло за сметка на  посолството офицер. Шумно прокламираната акция “Удар” обслужи вътрешнополитическите амбиции и личните комплекси на вътрешния министър Ян Румл.
 Резултатите от акцията бяха повече от скромни. Но демонстрацията на твърда ръка “Удар” отново внесе български имена в криминални хроники на СМИ и даде повод за размисъл на тема въвеждане на едностранен визов режим за българи в ЧР. Дадох пресконференция и не пропусках по медии, институции и в дипкорпуса да изтъквам, че сред престъпността на чужденци в Чехия делът на българските граждани беше едва 1,6%, а 53% се маркират от педофили от съседни държави, предимно австрийци. Че квотата на наши проститутки е нищожна в сравнение с тези на «местни кадри”, полякини, рускини, украинки, немкини, азиатки... Че за криминалните прояви и закононарушенията няма фиксирана национална принадлежност.
Гаф с министерска не/компетентност – лято 1999 г.
На 4 юни 1999 г. в Прага бе задържан строителният предприемач Ангел Василев, заподозрян като поръчител на убийството на Андрей Луканов. Медиите прогърмяха. Бях в Бърно за ранно участие във виртуално учение на НАТО. От София стартираха сондажи и полунареждания за искане на разрешение за кацане на самолет с министър, който да отведял заподозрения Василев. Без чешкият съд да се е произнесъл за достатъчен мотив да бъде екстрадиран. Като по-разумно  договорихме личен телефонен  разговор между вътрешните министри. 
На 11 август министърът на правосъдието Отакар Мотейл не можеше да си обясни тази прибързаност с юридически мотиви и помоли да предам в София мнението му. Той ми очерта опциите пред задържания А. Василев, който трябваше да се яви пред чешки съд на 13 август. Бе подал и молба за убежище, т.е. от компетенцията на ЧМВР. Съобщих в ЦУ, МВР и МП, но указания не последваха. И мои действия, естествено. Министрите имали директна връзка. Министър Мотейл намекна учудено си, че опитен юрист като българския му хомолог, не  възразява категорично на подобен подход. 

-Чий  гаф е щом чешкият президент Хавел ме брани от Петър Стоянов? – 1997 г.
С указ на президента Желев от 30 юни 1996 г. бях назначен за посланик в Чехия. И с тригодишен договор с МВнР до 31 юли 1999 г. На 28 февруари - 1 март 1997 г. на официално посещение в Прага бе новоизбраният президент Петър Стоянов. Към края на неговия мандат началникът на кабинета му Илия Лазаров (1997-2002 г.) недвусмислено ми призна пред свидетели, че от над шестдесетте президентски посещения в чужбина на Стоянов най-професионално подготвеното било пражкото през 1997 г.   
Два месеца преди 31 юли 1999 г. от София ми бе разпоредено да поискам агреман за нов посланик: за Мартин Томов, съпруг на състудентка-съквартирантка от ГДР на президентшата Антонина Стоянова. Същият бе назначен 2 месеца след мен в повереното ми посолство в Прага за завеждащ СТИВ (= Служба за търговско- икономическо сътрудничество).  Не го познавах, но не възразих на министъра на търговията и външно-икономическото сътрудничество Атанас Папаризов. Другите двама кандидати за СТИВ нямаха добър имидж в Чехия и в Прага. Животът илюстрира, че съвместното „момуване” в чужбина създава крепки обвързаности. В очакване на агремана започнах да се прощавам и неофициално на публични изяви с част от чешките си познати и служебни партньори.
След прощална среща през август 1999 г. с близък на президента Хавел се уверих окончателно, че в София с нетърпение е изчакан срокът на 3-годишния ми договор. Седем месеца след  официалното посещение на Петър  Стоянов в Прага президентите Хавел и Стоянов отново се срещнали, на международен форум в трета държава. Познатият ми (Иво Мате, шеф на Канцеларията на президента Хавел) бе присъствал. Стоянов е повторил, че новата българска управа подменя администрацията с нео-демократични лица. Също и в дипломацията. Ако “има нещо” с българския посланик в Прага, Стоянов имал подходящ заместник. Познавал го добре. Президентът Вацлав Хавел го прекъснал поривисто с думите: “Не Ви знам избора, но най-после изпратихте в Чехия представител, който познава страната. И опитва да направи нещо градивно. Помня го от години като дипломат в Прага, а мои съмишленици го ценяха от преди 17 ноември 1989 г.”
-Да, чешкият президент Вацлав Хавел ме е защитил от „приятелския огън” на собствения ми държавен глава. Поклон пред паметта Ви, г-н Президент Хавел!
През август 1999 г. благодарих на Иво Мате, че не ме е уведомил за тогавашния ни разговор преди 2 години. А чешкото МВнР ме награди с най-високото отличие на чужд дипломат, което от обособяването на Чешката република на 1 януари 1993 г. до тогава бе връчвано само на  един словашки и на един немски посланици...

Поучителен гаф от София около агремана. И ...”усукване по килифарски” – лято 1999 г.
2-3 седмици след поискването на агремана ме покани на среща зам.-министър на външните работи. Посрещна ме секретарката, не протоколчик. Затвори вратата на кабинета след мен. Отсъстваха резонните директор на отдела, референт, сътрудник. Заместник-министърът извади бутилка уиски, отля в 2 чаши и седна до мен. Щял да отсъства 6-8 седмици. Поканил ме за да се видим, добре сме поработили. Опитах да отворя темата, но ме прекъсна. Знаел естествено за нотата ни. Запита ме защо искам да се завръщам. Показа лист с биографичните данни на СТИВ, които бяхме препратили. Преведени на чешки език, дословно. Както бяха получени. След общи приказки отговорих, че договорът ми изтича. Има решение на Министерския съвет, което изпълнявам. “А ако не му дадем агреман, какво ще кажеш ?”
Посочи ми редовете, касаещи образованието с усмивка и въпрос: “А къде се губят 5 години от живота му ? Да не е в 5-годишнo обучение в академията ви на МВР в Симеоново?” В тона на разговор предложих да си избере в какъв стил да му отговоря или да премълча. Дипломатично, приятелски или житейско-философски. При среща в Чернинския дворец (=ЧМВнР) натежава първата опция, въпреки уискито. Лансирах предположението, че схващам въпроса като приятелска шега, на която той и в трите стила едва ли очаква отговор. Дори и да знам нещо различно от официалните биографични данни. Каквото не знам и не ме вълнува. Като посланик мога само да помоля да ускорят процедурата, в духа на много добрите отношения с Чешката република и в рамките на международната практика. При ясно, нееднозначно решение на МС на РБ и указание не желаех протаквания, изяснявания на съмнения, коментари. Независимо от поведението на наследника. Посланическата мисия за мен не бе гурбетчийство, а поприще на лоялност към страната си и на лично достойство. Към тона на разговора се върнах с пример от преди години. Служител с изтекъл мандат и определен заместник бе подал молба да му удължат мандата с 1-2 месеца. За да си закупел резервни гуми за личния «Вартбург» или «Трабант». 
Събеседникът ме разбра, но в случая явно имаше нещо, което не допада на чешката администрация. На 2 други от прощалните срещи ми бе намекнато, че бъдещият посланик ще имал проблеми с местни българи. В канцеларията на президента ми споменаха, че новото назначение е необичайно, да не би да е политическо ? А на среща с високо държавно равнище бях директно запитан отново какво не ми харесва в двустранното ни сътрудничество, или в Чехия. И пак: да дават ли агреман?
Помолих да не ми усложняват живота, да подкрепят бъдещия посланик. И че българо-чешките отношения нито са започнали, нито ще приключат с мен.
*Председателката на Сената г-жа Либуше Бенешова  брифира същата тема и «оферта» на чашка от предпочитаната й грапа. Повторих й тезата си.

Протоколни изцепки на тема агремани за посланици
Ще продължа с поискания агреман за СТИВ в посолството в Прага през лятото на 1999 г. Т.е. за служител с дипломатически паспорт , на заплата в ЗП без прекъсване. Сакън, „да не пропусне” 5-6 валутни заплати! В подобни случаи, ако в ЦУ сме били изискани, кандидатът би следвало да бъде отзован в изпращащата го страна поне за 6 месеца. Още по-добре за 1 година. Със съображението от Средновековието: за предотвратяване или минимизиране на «греховната опция», ако не бъде отзован да не би да опита да повлияе на решението на приемащата страна за агремана (съгласието й да бъде посланик). В този смисъл имаме и други очевадни случаи на принос на реална цървуланко-байганьовщина за стимулиране на извоюването на агреман.
Ал Йо не получи 2-3 месеца агреман за посланик в Полша. Както от други 2 столици, от едната стотина дни, не даваха агремани. В тези случаи по утвърден международен обичай, изпращащата страна до 2-3 седмици, хайде по изключение да са 40-45 максимум 60 дни, се очаква да си оттегли запитването. Предостатъчно време за политическата полиция на приемащата държава, както и да я наречем, да направи справка дали въпросното лице е пренебрегнало, нанесло някакъв ущърб, навредило с нещо, клеветило и пр. приемащата страна. Практика също от след Средновековието почти! А при съвременните средства за комуникация е логично този срок да се съкрати, като уважение към изпращащата страна и кандидата й. А в случая с Варшава Ал Йо „изломоти куп – с извинение! – глупости» по БНР по адрес на „соц”-полякините. Как идвали по нашето Черноморие и търгували със сутиенчета, били едва ли не сексуални лъвици, биологическо оръжие спрямо „гларусите” (секс-консуматори, плейбой-комплексари с/от чужденки)... И да е имало такива случаи, е грубиянство кандидат-посланик да говори така по медия въобще! А на всичко отгоре, вместо изтегляне на заявката за агреман, Ал Йо  „барабар”с предшестващ преди 2 години посланик и временен еднопартиец на мераклията за посланик – отиват да протестират в МВнР-Варшава!? Там пък им „уйдисват на тепегьозлъка”? Дали от невежество на чиновник или по неизвестна ми причина дават агреман?! С второ извинение! Но това си е чист „байганьовски гьонсуратлък”, гаф и много меко употребен евфемизъм за случая!
По аналогични казуси: София изтегли в единия заявката си (за дама, в арабска държава), но не и във втория!? Не само гаф, а гаф с оттенък на нахалство, тепегьозлък!
Не е изискано и традиционно повторното изпращане на същите посланици, само  защото президент и премиер не са намерили други взаимно приемливи общи кандидатури! Такива изключения правеше може би само Израел, защото държеше на принципа да изпраща посланици, родени в приемащата държава. Както бе роденият в Силистра Аврам Шарон. В България той е бил за пръв път през 1990 г., като временно управляващ посолството на Израел веднага след възстановяването на дипломатическите отношения между двете страни. Първият му мандат като посланик в София е през 1993-1996 г., а вторият през 2002-06 г.
Никак не е учтиво след получаване на агреман, изпращащата страна да „се разсее” по някакво свое допълнително възникнало съображение (донос, политическа антипатия и пр.) за известно време и да поиска агреман за друго лице. Имаше такива случаи с Русия и Холандия от българска страна. Казусът с Николай Ненчев в Киев бе повторен от президентката на СРМ за сегашната посланичка в София, акредитирана като временно управляваща посолството. През 2009 г. в Братислава се появи полският посланик (agree) Анджей Кравчик, месеци без указ. Недоразумение между правителството и поет от президента ангажимент. Поне не бе наш гаф!

Дребните мишоко-авантаджийски хитрини гаф ли са? И за кого? А гаф ли бе далаверата на Софийска община за доставка на трамваи наесен, за избори-1999 ?
През март-април 1998 г. пристигна разпореждане от ЦУ СТИВ да бъдел командирован до София от бюджета на посолството. Той имаше самостоятелен бюджет от МТТ (=Министерството на търговията и туризма). Възразих, но не помня реакцията на ЦУ. По ПМС от 1987 г. трябваше да подписвам заповедите за командировки на СТИВ в Чехия. Спазвах, щом ми представи съответния формуляр за подпис. Обърнах му внимание, че само препраща формуляра след командировката в посолството. Без отчет за резултатите от нея, който представял в МТТ. След 2-3 преработки не успяваше да подготви читаема справка за двустранните търговско-икономически отношения. Вдигнах ръце. Бе безнадеждно късно да го науча на нещо ново, позитивно. През юли ми се мярна заповед за командировка на СТИВ за участие в семинар на Стопанската агро-камара в Зноймо на 24-25 май 1999 г., подписана автоматично от мен post factum. На 27 май - отново. Замислих се. На 24 май не го видях на тържеството. Бих забелязал как раздава поне 20 свои визитни картички, представяйки се. Нищо чудно така да е подхождал и с минувачите по подлезите и по улиците. Но Зноймо отстои поне на 140 км. Оправдание за пренощуване и за получаване на квартирни и дневни? Реших да изясня дали е имало семинар, канени ли са гости от чужбина, от корпуса, имат ли заключителни писмени материали от семинара. Имах “едно наум” от някаква едноседмична командировка в Бърно, на 190 км. от Прага. Все пак запитах писмено, без упоменаване за име и длъжността. Директорката на САК отговори, че на 24-25 май с.г. в Зноймо не се е състоял никакъв семинар.
Интересно. Но през март 1997 г. СТИВ си говореше на „ти” с президента, дрънкулки-дребни подаръчета за Българското СПТУ изпращаха до него, не до посолството, фондациите на г-жите Антонина Стоянова и Елена Костова, зад съпрузите им стоеше шефката на МВнР. Чия страна би взела тя? Клевети пишеха професионален журналист- екс ДС-нео-демократ и Христо Христов. Последният поне публикува възражението ми по повод измишльотина.
Интуиция и досадното чувство за дълг и справедливост ми наложи да опитам да минимизирам гафа на кметство София с трамваите. СТИВ вече имаше агреман за посланик, аз - 2 седмици за окончателно завръщане. През февруари 1999 г.зам.-кметът Ерхард Ервин Матеевич (заменил на поста през 1997 г. Вилхелм Ботьов Краус) от Прага ме бе помолил за бърза среща с министъра на промишлеността и търговията. Г-н Грегр бе в чужбина и ни приеха опитната зам.-министърка Власакова и ресорният генерален директор Ярабица. Е.Матеевич подписал договор за доставка на десетина трамваи за София с “Транспортни системи” на Холдинга „ЧКД”, но поне 4-5 за есента през с.г. Преди очакваната втора победа на Софиянски като кмет. И тогава, и през август зам.-кметът отказа да покаже договора. „ЧКД” вървеше към банкрут. Г-жа Власакова подчерта, че холдингът е частна фирма, правителството има програма да я подкрепя. А г-н Ярабица, че концернът нямал проблем с производството на трамваи. Но за София изоставаше. От 1997 г. познавах директора на ЧКД “Електротехника” З. Пистора, пласьора З.Биреш на производителя “Транспортни системи” на ЧКД. Холдингът се срути, а “Общинска банка” бе му платила вече около 1,5 млн. долара. СТИВ „видя изход” в нов договор с конкуренцията “Шкода-Пилзен”, на което Е. Е.Матеевич и шефът на “Общинска банка” Антон Пиралков махнаха с ръка. При платените 1,5 млн. щ.д. на ЧКД – фактически пасив и неготовност на “Шкода-Пилзен” за производство, бе много късно за промяна на изпълнителя. За компенсиране на инвестираните средства трябваше да се изчаква обявяване на пълна несъстоятелност, или нов собственик и процедури с неизвестности с години. 
Щурмувахме ЧКД “Транспортни системи”, опитвайки да договорим с генералния директор Б.Крачмар няколко трамвая за есента. При удвоени смени на работа за паралелно изпълнение на поръчка за Филипините, предшестваща софийската. От г-н Матеевич разбрах по-късно в София, че интервенцията ни през август 1999 г. е  била успешна. Имало е проблем с тежестта на трамваите. Сменили са маршрутните им трасета, но и това е могло да бъде предвидено по-рано технически. Не случайно не ми бе показан договорът с «ЧКД». Разбрах, че “агентът им от Прага”, резервирал настаняване и „инкогнито посрещане” на летището,  бил недоволен от получените «едва» 5000 долара и обмислял да си потърси правата по съдебен път. Бизнесът ИМ си е бизнес…, „агентът” се е преуморил от работа», а договорът с комисионите са икономическа тайна за посланика. Той е длъжен ... Да се бори post factum. С гафове, с корупция ли?
А СТИВ-ът изглежда изживя 6-годишен мандат, с някакъв тежък нов служебен гаф по средата. Министър Паси бе побеснял и искал да ме акредитира отново в Прага. Но се бе вслушал, че повторение на столица от посланик би било необичаен инцидент. СТИВ се развел, нов президент..., задомил се бил за състоятелна чужденка в Австрия. Преди 2-3 години човек с тъждествено име бе вписан като „помощник-аташе” на последно място в диплистата на австрийското посолство у нас. Домакинско-техническа служба след посланически пост? При посланичка с познато ми от Прага име, тогава тя бе с доста по-нисък ранг. Съдби...

Песен на певицата Вондрачкова срещу България. Случайност ли бе или гаф?
 През август 1999 г., беше петък, белгийският посланик ме попита дали не следя сутрин ТВ “Нова”, по която от близо месец често излъчвали клип на естрадната звезда Хелена Вондрачкова с неласкава по съдържание за България песен. Белгиецът владееше чешки, със съпруга чехкиня. Не можех да си позволя в 9-10 ч. сутрин да гледам телевизия. Нищо подобно не бе отразявано в предлаганите ми за подпис прегледи на местния печат, предназначени за ЦУ. Нито по българската тема. Изгледах клипа, изслушах песничката 5-6 пъти докато разбера добре жаргонния й език и текст. Свиках дипломатите в събота. СТИВ не дойде. Останалите (две дипломатки, консулът-владеещи чешки език, мое условие) обясниха, че са разбрали за клипа със закъснение. Песента била трудно разбираема. Предвид моята ангажираност и взискателност не са ме информирали, а опитали сами да се справят. Не могат да ме зарадват с успех – в частна медия, пазарни условия, много известна певица и прочие извинения. Укорих ги. Те просто очакваха смяната на посланика от СТИВ без “излишна активност”. 
Не им е било нужно „на баир лозе”. Неколцина служители на посолството също“правеха политика” на СТИВ. Появиха се и негови съмишленици-журналисти от София. А след години двете дипломатки станаха директорки с ранг посланички в МВнР-София. Едната дори беше месеци заместник-министър на отбраната, мисля, че в служебно правителство. Без да й споделям, се гордеех с нея. И с другата. Белким бяха научили нещо позитивно от мен. Тогава им възложих до 24 часа да подготвят проектотекст на протестно изложение и съобщение за ЦУ за случая - тяхно задължение. Една от тях бе аташе по  печата и културата, по длъжност. Другата – по политически въпроси. Простил съм им простъпката-провинение, единствено от християнство. Вондрачкова в случая бе комплексар-кариеристка, търсачка на ефтина слава. На за нашите служители...?
Хелена Вондрачкова бе чешка легенда, сравнима там с нашите Лили Иванова, Йорданка Христова, Мария Илиева сега. Чия е била идеята за клипа не разбрах еднозначно. Той изобразяваше Вондрачкова. Отвличат я български силоваци (“мутри”), с кавказки или средноазиатски зимни шапки в сградата на българското посолство, със стария национален флаг. Следва неин шлагер, героичният й оркестър я освобождава от мутрите и прозвучават нови вокални изпълнения. В т.ч. на песента на трудно разбираем жаргон. За мутрите, корупцията, социално-икономически проблеми “на Изтока”. 
В понеделник по кола разпратих писма до председателя на Съвета за електронни и печатни медии, друг контролен орган, Вондрачкова и продуцента й, ТВ “Нова” и ЧМВнР – в уведомителен тон. На третия ден реагира “Нова” с предложение за мое интервю, взето в посолството. Приех. С писмо се извини от името на Вондрачкова продуцентът. По-късно поднесе лично извинения. От ЧМВнР отговориха очакваното, че нямат влияние върху свободните СМИ, но вероятно са ни подкрепили, защото след седмица Съветът реагира позитивно. “Нова” сне излъчванията на клипа 2 седмици след интервенцията. Публикации за клипа се появиха междувременно в 2-3 наши печатни медии. По мое впечатление поне една от тях бе с източник нашия писмен преглед по българската тема. Чешката “Нова” и частни радиостанции спряха и с излъчването на песента до 2 седмици. “Вътрешния срок”, който бях назовал интуитивно в посолството за преодоляване на проблема. Само едно частно радио в Северна Чехия отне около месец, но местните познати-приятели на България помогнаха. В географската област Моравия нямаше проблеми. Информирахме ЦУ и вестниците-публикатори, но не прочетох последните у нас да са реагирали. Политика на редакциите, може би ? 

Гафове, мотивирани политически главно от имперско високомерие?
1.Взаимодействието с големи държави често крие техни политически намерения, прикривани понякога с умела аргументация, пропаганда, хитрости и натиск. Евентуално и  нерядко с компетентност. Напр.: 
Ден преди подписване на Междуправителственото споразумение за взаимно урегулиране на финансовите претенции между България и Русия преговарящите по дълга още не бяха готови с текста. Не показаха договореното, било секретно, достъпно само за поименно фиксираните делегации на министерствата на външната търговия (МВТ) и на финансите (МФ) по решения на двете правителства. Срещата на българския с руския съпредседатели на смесената Междуправителствена комисия (МПК) при руския премиер Виктор Черномирдин закъсня с 1 час. Сред 5-те души от българската делегация бе допуснат само 1 от МВнР, от руското – вероятно също. Руският първи зам.-министър на МВТ Ю.Греков докладва, че споразумението е почти готово, но по изражението на Пансков, министър на финансите и нов председател на руската част на МПК бе ясно, че и той няма понятие от текста му. 
Руският протокол бе необичаен. Няколко делегации изчакваха аудиенция при премиера в огромна чакалня. Сервитьори чевръсто изпълняваха всякакви поръчки на чакащите, вкл. и подпийнали кандидат-посетители. Но не българи. Председателят на българската част, вицепремиер, се притесни щом г-н Черномирдин  поднесе идеята в същия ден - 28 март 1995 г. - до 16 ч. споразумението да бъде изготвено и в 17 ч. тържествено подписано по време на обявения от посланика ни прием  в посолството. Г-н Греков опита да изрази съмнение в техническите възможности за подготовка, но премиерът отрони: “Е какво толкова ?” Извън кабинета му преговорите продължили. Вицепремиерът се успокояваше с”Валидол”. До съгласуваното време бе невъзможно да се напечатат текстовете, но документа подписаха. Вероятно са започнали с отпечатване на последните 2 страници, с листа за подписите. 
	**Едва след месеци от МВТ бяха отворили касата за поверителни материали и благоволиха да изпратят частично копие. Подписано, НЕсъгласувано с МВнР, въпреки че МВТ бе длъжно да стори това предварително по закон и процедура. На 1-ва стр. в преамбюла фигурираше текст, че българската страна признава правоприемство на РФ върху активите на СССР у нас. Без коментар: гаф ли беше, от некомпетентност или измама? Но неутрализирането на глупавата формулировка отне доста усилия ! 
	2.Залата за изчакване на срещи с премиера на РФ в красивата бяла сграда на правителството им видях за първи път при посещението на премиера Л.Беров (19-20.04.1993 г.).  В.Черномирдин прие почтително улегналия проф.Беров. След 2 г. не видях у руския премиер същото отношение към младия Жан Виденов. А той се държа достойно и в преговорите с президента на “Газпром” Вяхирев бе устоял българските позиции. На официалната вечеря от г-н Черномирдин се очакваше вестта дали и кога евентуално българският  премиер ще бъде приет от президента Елцин. Наложи ми се да изляза за кратко. На връщане единственият път бе покрай телефонен апарат за ВЧ-връзка. На метър от себе си забелязах В.Черномирдин да разговаря по него. Отминах бързо, но апаратът е бил високо настроен и се дочуваха нечленоразделни звуци на яко пийнал човек. След малко руският премиер седна на масата. Потърси ме с поглед, разсеях се. И той извини президента, че няма да приеме проф. Беров.
	3.Наред с куп съгласувани споразумения, подписани при посещението на Черномирдин (18-20 май 1995 г.), за МВнР бе изненада споразумението за създаване на “Топенерджи”. Отново българска ведомствена издънка с несъгласуване? Или поредна далаверка на „прехода”!?
	4.Протакания на /най-/високи властови равнища явно бяха осъзната част от руския неодобрителен церемониален подход към бивши съюзници. МВнР бе канено на срещи у нас с делегации, ръководени от председателите на двете камари на Федералното събрание на РФ - Държавната Дума и Съвета на федерациите - И.Рибкин, Г.Селезньов и В.Шумейко. На тяхно равнище не долових протоколни и политически усложнения. Бях включен в делегация на председателя на НС акад.Благовест Сендов в РФ през  април 1995 г. И след 2-я ден на посещението пунктуалният академик не бе наясно дали ще бъде приет от президента Елцин. Програмата привърши ден по-рано и депутатите отпътуваха за София. В изчакване на президентската реакция, или от демагогия,  домакините организираха непредвидена среща с патриарх Алексий II в столицата на РПЦ Сергиев посад  (Загорск). Но Елцин така и не даде аудиенция. При всички високорангови визити в Русия посланик Авдеев подписваше лично покана, към програмата, но се застраховаше, че за прием от президента ще отговорят в Москва.
	5. Покрай „руското цупондрене» при двустранни контакти на високо ниво” не съм виждал Елцин лично. Нямах „късмет” и с неговия приемник–„войнолюбец”. Както искате тълкувайте кавичките. Около 2001 г, колега, комуто бях задължен, ме помоли да организирам среща именно с него за наш политик, шеф на партия. Брат му бил единият  от седемте канала, на които било възложено това предизвикателство. Путин „от Санкт Петербург. Екс-кука”, подполковникът отКГБ в ГДР, ако биографията му не е изцяло фалшива, и? Попитах за целта на исканата среща: дали ще е за „снимка под знамето или пред строя”, или за подкрепа при финансиране на евентуална политическа кампания. Оказа се PR-action. Чувствах се длъжен към колегата. Имах и късмет след 8 телефонни разговора от  различни пощенски клонове. Костово време!?! „Агентът” ми в РФ след максимум месец ме зарадва със съгласие за среща от зам.-шеф на кабинета на В.В.Путин с представител на българската организация и посредника, т.е. + с мен. С колегата се срещнахме с представител на Бг-политика. Оказа се устата депутатка-юрист. Той благодарял със извинение, че си оттеглял молбата за среща. 
	Уведомих с неудобство разочарования „агент”-приятел. Знаех, че и той трудно е успял. Бях уволнен преди година със 100-ина лева приход на месец от Бюрото по труда, а разговорите с РФ ми струваха почти 400 лв. Само един от тях проведох от служебен телефон на БДЖ. Спомних си тогава, че „покрай кабинета на руския премиер” и мои пътувания из бившите съветски републики бях чувал за протоколна корупция за срещи при президент. Най-ниска била тарифата за Скопие около 100-150 000 $.  Не исках да повярвам, но се сетих за офертата на  български пражанин, за 10% от 1 млн. $.  за БКК. След 15- 20 години едва разбрах случайно, но със сигурност, че все пак помощта на „агента” ми е била плодотворно реализирана. Но вместо мен в Москва за посредник се е представил бивш високопоставен чиновник, близък познат на политика. Баща на дългогодишна ТВ експерт и журналистка.
	6.В резултат на положителни моменти във взаимодействието на Русия с НАТО, ЕС и САЩ, по наши наблюдения, руският политически елит изслушваше българската теза трудно, с кимане на глава, неохотно. С «опорната точка»: че европейската и евроатлантическата интеграция на България не противоречала, а предполагала все по-активно развитие на отношенията с Русия. На по-ниско ниво руските представители въобще „не даваха ухо” за логиката или философия на българска позиция, въпреки че видимо изслушваха внимателно. Но и до ден днешен в РФ са поразени от промитите си мозъци, в резултат на поне двувековна тяхна пропаганда за собственото им величие. Руска + компенсаторна, версия на “Deutschland über alles!” на Adolf по рождение Schicklgruber, или на „Make Amerika (в смисъл за САЩ) great again!”,  сиреч MEGA-та на Тръмп, в наши дни. Разбираема мания за величие на базата на военна сила и превъзходство, по „законите на джунглата” или „на кривака”. Щом е трябвало и с от бич, огън и меч, до употреба на ядрени и климатични оръжия. Те, империите, стари, по-съвременни, кандидат-настоящи: Русия, САЩ, Китай, Турция, Индия,  Островът, Франция, останалите десетина сегашни „партньоро-съюзници” по каналите НАТО/ЕС – винаги имат право, нали? По тяхно виждане. Който от малките и средни държавни субекти, колонии, протекторати или територии е с тях и им е „послушен”, е съюзник. Докато те решат. По свой интерес. Иначе става предател, враг. Просто и ясно!  Какво от това, че след всяка многостранна война като ВСВ (В РФ - Велика отечествена) те, т.нар. велики сили, разпределят света на сфери на влияние!? Че Сталин и Чърчил, с Рузвелтово съгласие, маркират „със салфетката”границите на блока Запад-Изток, отреждат и мястото на България. 
	Но СИВ и ОВД разтуриха от Москва + с частично единодействие от други лидери в бившия СССР! България продължи да изнася на руския пазар 1-2 г., по навик, те обикновено не плащаха... Виновен били Горбачов, единствен, е... + Елцин, по-късно.... И чуждестранните предатели, естествено, вече бивши приятели. Всички Big Brothers, без изключения, във времето, са обсебени и вековни жертви на собствената си манипулативна пропаганда. Насилват света на по-малките да гледа през очилата на техните интереси: приятелите-съюзници да бъдат послушни, а щом „се наложи” – и дисциплинирани войници. Населението на империите е в доста по-висока степен от нас българите обществено, колективистично, екипно и каквото още желаете, но СТАДНО настроено. Рожби на разнообразни вековни пропагандни подходи на тарторите си, масова манипулация за създаване на усещане за единение, неутрализиране на индивидуални и групови комплекси за малоценност, общност на интересите да налагат своята култура, често суб-, и/ли анти-. Да подчиняват, при благоприятни условия и обстоятелства, с цел автократично, обществено  и лично облагоденстване за сметка на завоювани, окупирани и пр.васали.
	А най-примитивно казано, по впечатления: за разлика от стадото, българинът като етнос обобщаващо, без сексизъм - народностно-психологически, генетично, е  битувал и оцелявал предимно като ИНДИВИДУАЛИСТ.  Българката, като жена по-дълголетна, е още по-адаптивна. 
	7. Правителството на проф.Беров бе подценявано като неубедително от парт-чиновничеството или чиновнико-партийците и на негови външнополитически контакти рядко присъстваха външен министър или негов заместник. На 2 пъти ми бе разпоредено да присъствам на срещи на премиера с А. Авдеев. Руският посланик бе обезпокоен от ошарения с надписи Паметник на СА (Съветската армия) в София. Руската общност се организирала да поднесе венци за 9 май, а БСП и СДС обявили отделни демонстрации в района. Излъчването на кадри по руските телевизии с изпоцапания паметник едва ли би настройвал зрителите в Русия пробългарски. Премиерът се ангажира да обезпечи охрана и почистване, въпреки известните правомощия на общината. В изпълнение на Междуправителствената спогодба за сътрудничество в областта на културата, науката и образованието, подписана през април 1993 г. в Москва, страните се задължаваха да осигурят
 безпрепятствен достъп до културни и исторически паметници. Не оставаше друга разумна възможност освен руската общност и привърженици да поднесат цветя преди демонстрациите. Пред почистен паметник. Предложих на посланика да поднесе венец и пред “обобщаващия” по символизъм  Паметник на незнайния воин. Защо не и по време на демонстрации пред паметника на СА? Не прозвуча ответна тонална реакция, но все пак цветя бяха поднесени пред двата паметника. Пред българския - от руска група, начело с 2-я дипломат. През следващата година там венец поднесе руският посланик. Двустранен принос за изглаждане на евентуално напрежение от гаф/ове!?

	8. Дребен епизод, НО за каубойско високомерие. И протоколно отстояване. 
	На японски прием в София заместник-министър на външните работи запознава началника на управление            „ Източна Европа и страни от ОНД” с втори секретар в посолството на САЩ. След 2 дни той, последният, поисква среща с началника на управление за да бъдел информиран за отношенията на България с Русия. 2-ри секретар е нисък дипломатически и йерархично ранг за служебен контакт с началници на управления. Те обикновено имат рангове от съветник до посланик. И 2-рият секретар бива пренасочен да търси среща, „по компетентност”, със зам.-началника (също е високо ниво, но компромисно, от нас да мине! Все пак дипломат от ядрена сила, ДЧ на СС на ООН и какво ли на не още, Big Brother...) или със зав. секция “РФ”. Не беше единствен, който проявява интерес по темата за връзките с Русия и ОНД. След важни посещения или събития в отношенията с тези държави обикновено по указания на ресорния зам.-министър началникът на управлението информираше посланиците на САЩ (тогава бе Уилям Монтгомери) и на други държави, проявили интерес. 
	Среща с II секретар би означавало, че началникът „внася инфлация” в равнищата на контакти – и в своето, и на акредитираните в България посланици, официални представители на чужди държави. Мисля, че вече упоменахме, че не разполагайки с ядрени оръжия и други ОМУ (оръжия за масово унищожаване), нито с по-могъща икономика, дипломацията на „по-малките” може да разчита главно на международното право, дипломатическия протокол и лични качества. Началникът отказва и следва покана на II-я секретар за обяд, въпреки че ресорният му зам.-министър и шеф го уведомява, че на този шатски дипломат „вдигал телефонната слушалка” и лично премиерът проф. Беров. Следва препоръка от съветник на президента Желев, началникът да поканел „за компенсация” the cowboy на обяд, или вечеря, за своя сметка! Но българският дипломат предпочел самоуважението, спазване на дипломатическата и административна йерархия, и се разсея. Не и за да пести! 
	След месец-два въпросният началник на управление отпътува като дипломатически куриер за Ню Йорк и Вашингтон за консултационна среща в Държавния департамент на САЩ. Като дипл-куриер (Полезно въведение, прието по инициативното предложение на посланик Димитър Икономов, бивш зам.-министър и президентски съветник! Така вече се пести от бюджета на МВнР, при длъжностно условие – 2 служебни срещи). А „нашият” началник на управление бе приет по структурните правомощия на ДД от шефа на отдел в Департамента, негов хомолог. За втора среща в ДД му бе обявен само час и темата: отношения и перспективи с балтийските републики. На пропуска е посрещнат от завърналия се от София II-ри секретар, вече I-ви секретар. В приемната повишеният обявява, че срещата ще бъде с него. Бе наясно, че с трите държави тепърва поставяхме основите на регулярност в отношенията.  Все пак: Империята отвърна на удара. Не си остави магарето в калта! Реципрочност, своеобразна, по каубойски!
9.Гафове произтичат и от дефицит на образование, знания и отсъствие на обща култура на политици. След 90-те години на м.в. имаше кохорти от депутати в Народното събрание, дори командировани краткосрочно в Брюксел,  които не различаваха Съвета на Европа от Европейския съвет, а може би и от Европейския съюз. В диалози, дори на преговори. Или не отличаваха международните съдилища в Страсбург, Люксембург, Брюксел от в Хага. 
10. В подготовка на официален президентски контакт  през 1994-95 г. експерти-дипломати бяха на консултации в Узбекистан. Тогава бившите съветски републики бяха назовавани в духа на евро-атлантическите ценности и обобщено или „нови», или «възстановили независимостта си държави”. Мнозинството от тях, като централно-азиатските, имаха твърде ограничаван, самостоятелен опит във външнополитическата дейност. Консултациите с тях се договаряха чрез посолствата ни в Москва, с опити за пряк контакт по факс, или телефон. Година преди консултациите ни Узбекистан беше въвел визов входен режим, вкл. за България. С нота от МВнР предложихме на взаимна основа да възобновим режима на безвиз, като бил в българо-екс-съветски времена. На сухопътната граница с Таджикистан визи не изискваха, нито издаваха. Кой в София „сгафи” тогава с невярна информация, остана неизянено. Уверени, че безвизовият режим е възстановен, убедихме граничарите “гратис” в несъвършенство на тяхната вътрешна координация. Пропуснаха ни. Горчивата истина прозряхме в столицата Ташкент. Поне имахме хотелски резервации.
Администраторката-етническа полубългарка ни обясни в хотел “Узбекистан”, че до 24 часа трябва да напуснем страната с полицейски ескорт. Слава богу, че Аллах бе повелил съветникът на министъра им, когото посланик Иван Матеев, член на делегацията познаваше лично, да си бъде на работното място. И че УМВнР се оказа на 200-300 метра разстояние от хотела. На входа на министерството ни помолиха за паспортите и с молба да се качим на втория етаж по стълбите. Сторихме го и там пред асансьора ни върнаха паспортите. Вече с положени визи. И с извинения! А и в този регион на света личните познанства и връзки по всичко изглеждаше, че се извисяваха по значимост над бюрократични инструкции, правила и даже нормативна база. Особено при/внесена или преписана папагалски отвън!
Гаф или псевдо-гаф в полза на българските медсестри в Либия? „Клати ли интересът феса”?
Има ли по изключения в смисъла на поговорката „всяко зло за добро”? На 20-22.02.2007 г. словашкият (и сегашен) премиер Роберт Фицо оглави делегация за официално посещение в Либия с  основна цел уреждане на компенсирането на либийския дълг към Словакия. На На 22 февруари Фицо направи изявление по Словашкото радио за съдържанието и коментар на проведените разговори. В контекст, обвързан с медсестрите и палестинския лекар, той използва по техен адрес думата páchateľ, = на извършител (нa престъпление).  Бях в течение на плана му, но нямаше как да знам какво реално е заявил пред либийските лидери, дали и какво е договорил с Кадафи. 
На „Жендов”2 шефовете бяха недостижими. Реших, че в  такъв случай посланикът или реагира мигновено, поемайки отговорността си с риск за последствията, или остава писарушка на бюджетна заплата. 
Опозиционни на Фицо новинари вече ме бяха снабдили на часá с точен запис и след 3-4 прослушвания „изстрелях” пред най-авторитетната и пъргава инфо-агенция SITA, частна телеграфна, че не вярвам премиерът да е използвал думата „извършители” за българките и лекаря – жертви на клеветите и инквизиции от авторитарен режим, предвид нашите отлични двустранни отношения със Словакия. Не вярвам като българин, приятел на Словакия, европеец, дипломат. Плюс всичко необходимо, каквото следва да се каже в аналогичен казус:... за убедеността (ми и ни) в словашката и международна подкрепа на невинните българи и (тогава още) палестинеца , за българо-словашкото добруване, приятелство, вековни традиции... Стандартно!? 
Семитите, по традиция, не връщат охотно дългове, още повече с лихви. Либия дължеше на ЧССР 450 млн. щатски долари. След разделянето на Чехия от Словакия на 1 януари 1993 г. при съотношение 2:1 на чехите се полагаха 300 млн. $ от тази сума, а на словаците 150 млн. $. Планът на Фицо бе да раздвижи словашкия дял от дълга с оглед СР да получи голяма част от него. Удобна формула в казуса бе: “Част от дълга към Словакия предоставяме във фонд Бенгази (примерно около 20-30 млн.щ.д.), но очакваме да получим под някаква форма останалите 130 млн. $”. Информацията ми бе потвърждавана от Д.С. (=държавните секретари) на МФ инж. Петер Кажимир (през 2012-19 г. министър, по-късно гуверньор на Националната банка на СР) и Франтишек Палко. Пред тях, пред министър Кубиш, Д.С. на СлМВнР Ольга Алгайерова и вицепремиера Душан Чаплович приветствах потделно идеята. Бях разтревожен понякога от публикации и твърдения на опозицията, че премиерът не възнамерявал да постави въпроса за българските медици. И предприемах стъпки за преубеждаването му, главно чрез „посредниците” г-н Ян Кубиш, г-н Душан Чаплович, г-жа Ольга Алгайерова. 
Дължим благодарност и на президента И.Гашпарович за писменото послание до Кадафи! Приносът на Фицо за освобождаване на българските медици в Либия през 2007 г. бе безспорен и също му дължим дълбока благодарност! Международният неправителствен фонд „Бенгази” обезщетява с 460 млн. $ семействата на пострадалите. След България, внесла според медиите над 56 млн. „виртуални $” във фонда „Бенгази”, по цифрата на постъпления следва Словашката република!!! По официални, писмено непотвърдени ми, оперативни данни с около 31 млн. $. 
По словашка молба съдействах за бързо насрочване телефонен разговор Фицо – Станишев на 23 февруари. Констатирах също така, че изявлението ми пред СИТА се вписва много добре в това на министър Калфин по случая. По оценки на дипкорпуса в Братислава посолството ни се превърна в най-медиализираното през цялата 2007 г., в т.ч. от съседни страни. Въпреки, че след разговора Станишев-Фицо предимно отклонявах коментари. С обосновката, че въпросът за нас е приключен, предоставяйки им съобщението за печата на Правителствената информационна служба на Р България.  
На 1 март с.г. се видяхме непредвидено с премиера при министъра на земеделието. Р.Фицо прояви инициатива да продължим разговора на приема на посолството по случай националния празник 3 март. На приема разговаряхме на 4 очи над 40 минути. Той изрази разбиране за реакцията ми, за тези на Калфин и Станишев. Но не конкретизира за Либия, явно тогава още не е бил уверен дали либийците ще изпълнят евентуално поетите ангажименти „в пазарлъка с него”. В заключение помоли: 1. Да уведомя София, че след този разговор счита темата за изчерпана и приключена. 2. Ако словашка или българска медия прояви интерес занапред към темата, да упомена, че той е отстоявал и българската кауза. 3. Да предам на Сергей Станишев, че на Европейския съвет на 8 с.м. в ще му отправи покана за посещение в Словакия. Но визита не бе реализирана. 
Гафове на наши политици в отношенията със Словакия след 2007 г.
**От 1 януари 2009 г. Словакия стана членка на еврозоната. Първата и единствената във Вишеградската група,  досега! Въпреки няколкократните покани на г-н Фицо по най-различни канали, тогавашният ни министър-председател Сергей Станишев „се разсея” да присъства на тържествената церемония за въвеждането на еврото. А беше отлично осведомен, в т.ч. с мои грами и факсове, че Словакия е единствената държава с обща или близка външнополитическа орис, която внесе част от дълга на Либия към нея във фонда „Бенгази”. Мним „международен неправителствен”, инструмент за изнудване на българското правителство за освобождаване на медицинските ни сестри и доктора от либийския диктатор. Попаднахме там поради крещящата некомпетентност на Надкино-Костовата „териториална” дипломация, и тогава и след нея. Делът вноска на България в този фонд според медиите бе около 12 %, а на Словакия 7%. Въпреки че, както вече знаете, «основният кахър» на Роберт Фицо беше либийският дълг към Словакия. На тържествената церемония за встъпването на Словакия в еврозоната г-н Станишев «благоволи» да изпрати едва 1 вице-гуверньор на БНБ. А Р. Фицо също имаше нужда от ответна морално-политическа подкрепа в ПЕС-Брюксел, дори и да се тълкува като «отплата за вноската в Бенгази». Самият той не бе убеден докрай в стабилността на еврозоната. Сега, след като го и „простреляха”, едва ли би бързал с преждевременно присъединяване. Партията му Смер-Социална демокрация (=Посока-СД) бе (и?) тогава в немилост, със замразено членство в ПЕС. Нищо чудно Станишев да „се е снишавал” и дългосрочно да се е готвил вече за кариерата си в ПЕС.
****Г-н Фицо и правителството му имаха прекрасно отношение към България. Още на тържествените церемонии около 12 април и 8 май 2007 г. ми направи впечатление, че в словото си той назова на 2-ро място сред освободителите-чужденци на Братислава българските партизани (студенти и работници в Словакия. С по-слаб акцент повтори подобна мисъл през годините още 2-3 пъти, балансирайки с хиперболизацията от 2007 г. Не можех да си обясня как оформителят на речите му историкът-писател Махала, автор и на добронамерена проза за България, бе допуснал тази “нова историческа трактовка”.
*Вицепремиер и министър на вътрешните работи беше Роберт Калиняк, с майка бесарабска българка. Сега е министър на отбраната. През януари 2010 г. за 3 денонощия най-откровено той сподели нагледно целия си опит на тогавашния си измислен хомолог Цветан Цветанов от ГЕРБ, вкл.- на място - по изградените обекти на словашко-украинската граница. В „Шенген” ни включиха едва наскоро, но ЦвЦв се разходи тогава ...
** През 2012 г. преизбраният премиер Фицо потърси съюзник срещу временното прекратяване на компенсациите на ЕС за затворените ядрени реактори в Литва, Словакия и в АЕЦ „Козлодуй”. През ноември с.г. Борисов се отзова на поканата. Вероятно с цел екскурзийка. Верен на стила си той изръси заклинание, че около 24 май 2013 г. ще има съвместно заседание на правителствата на България и Словакия,чиято реализация най-вероятно е останала непреодолимо дълбока тайна за медиите. Или ...?
***Преди 2-3 години разбрах от словашкия посланик, че не са открили паметника на Самуел Ярослав Захей (1841-1912 г.)  на католическото гробище в Централния гробищен парк на столицата. Най-изтъкнатият словак, интелектуалец, журналист, преводач. Преселил се през 1881 г. в София и починал тук. През 1881 – 1895 г. е подпредседател на дружество „Славянска беседа“. Пропагандирал българската култура в Словакия в продължение на повече от 30 години в словашкия вестник „Народне новини“ с коментари, скици и етюди от политическия живот в България. Публикувал и статии за културни събития в Словакия в български вестници и списания. Издава на български език книгата „Словаците. Тяхното минало и настояще“ (1912 г.). Изглежда, че по време на управлението на кметицата Фандъкова властващата в Орландовци циганска „общност” е продала или „бастисала” някак си гробното място на «българския словак».
***По всичко изглежда, че управляващите предпочитат да избиват колониално-слугинските си комплекси в метрополиите на бившите колонизатори, вместо да подържат традиционно добрите връзки със страни с близка история и съдби.

Да продължим, не съвсем хронологично, с още примери по медиални и други източници за гафове от протоколен и индивидуален характер:
1. Обърканото знаме на Чехия и Словакия (през 2009 г.)
Какво се случва: При официално посещение в страната ни са били объркани знамената на Чехия с това на Словакия – изключително чувствителен протоколен детайл  в дипломацията. Националните символи са въпрос на чест и уважение. Подобна грешка се възприема като обида или неуважение. При не особено добри двустранни отношения такъв гаф може да бъде повод за възникване или задълбочаване на криза в двустранните отношения.
Посоченият случай предизвика критики в медиите и се използва като пример за непрофесионализъм в държавния протокол.
2. Заблуда на министъра на външните работи Георг Георгиев, че през м.май 2025 г. той е открил официално първия български университет в Молдова.  Но и израз на некомпетентност и безотговорност към случая.
Срам за териториалния директор във Външно и посланика ни в Молдова,  заблудили министъра си! Тараклийският държавен университет „Григорий Цамблак“ е създаден много преди посещението на Георгиев в гр. Тараклия, неофициалната столица на българската диаспора в Молдова. А за развитията през годините не беше лошо да бе запитан посланик Воденски. Има ли, обаче, кой и знае ли какво да пита?!?  В случая резултатът е бил пълна дезинформация.
Да се обърнем към Уикипедия:
Университетът е създаден на 30 март 2004 г. и официално открит на 1 октомври през същата година. На откриването му присъстват президентите на България и Молдова. През 2005 г. влиза в сила Междуправителствено споразумение за подпомагане на Университета, съгласно което България осигурява стипендии и издръжка за ежегоден прием на 100 студенти и докторанти. На 13 май 2009 г. университетът се кръщава на българския духовник Григорий Цамблак. Така и не става ясно министър Георг Георгиев да е открил първия български университет в гр. Тараклия. И по съобщенията на mfa.bg и СМИ.
3. Истински протоколен гаф произвеждат от ПП „Продължаваме промяната”:
Спешна покана за среща от „Продължаваме промяната“ са получили всички посланици на страните-членки на Европейския съюз у нас, съобщава БГНЕС, като се позовава на свои дипломатически източници.
Покана „за следобедно кафе“ в столичен хотел е изпратена по имейл в понеделник, а събитието е насрочено за сряда след обяд – по-малко от 48 часа по-късно. Това действие от страна на ПП, което противоречи на всички протоколни правила за комуникация, озадачило посланиците, повечето от които категорично отказали присъствие, съобщиха още дипломатическите източници.
4. Прилагане на прийоми от шоу бизнеса в дипломатическия протокол.
На уеб-страницата на Външно министерство бе публикувана снимка на министър Георг Георгиев с нашумялата актриса Мария Бакалова (за участието й във филм против президента Тръмп по време на кампанията му). М.Бакалова бе определена от министър Георг "за ЛИЦЕ на кампанията на МВнР, с която да намалим до под 3% на отказаните  на наши сънародници визи за САЩ?  И България щяла да бъде включена в Програмата за безвизово пътуване". Този гаф на министъра е нерелевантен в прецизността на дипломацията. Дано не е един от многото, които той би допускал и в бъдеще!
5. За представителното облекло на един посланик (цитираме посланик Леа Коен):
„Модните специалисти у нас определиха синия тоалет на посланика ни в Белгия и Люксембург Мая Добрева като моден гаф. Изборът на този тоалет предизвикал коментари и в дипломатическия свят. Посланик Мая Добрева при връчването на акредитивните си писма на Великия херцог на Люксембург беше заснета с костюм „бебешко синьо“ и шапка с пера, което медиите и обществото коментираха като гаф – твърде екстравагантен и необичаен избор за церемония с протоколен характер”. 
Защо е гаф? В дипломатическия протокол облеклото трябва да е строго консервативно. Екстравагантният тоалет беше възприет като несериозен и неподходящ за „висок протокол” и за фигурата й.
Реакция: Снимките бяха широко разпространени в българските и чужди медии. В България коментарите бяха, че това „излага страната“ и е пример за неразбиране на дипломатическия протокол и етикет. 
Според Коен не само облеклото на г-жа Мая Добрева не отговаря на изискванията към дипломати от подобен ранг. Те трябва да имат още натрупан политически опит, изграден обществен авторитет, както и да говорят поне два езика. 
Големият проблем обаче не е в облеклото на г-жа Добрева, а това, че хората едва сега научиха, че съществува такъв дипломатически представител, който всъщност е толкова важен, смята бившата посланичка Коен. Според нея в случая става въпрос за представител на страната ни, който не е подходящ за позицията си. До назначаването й директно като началник на управление от министър Стоян Ганев тя изглежда е с трудов стаж единствено в ДАП. 
Добре е поне, че музиколожката, писателка Леа Пепо-Йосиф Менахем Коен като посланик  в Белгия, с аташе по печата и културата Еми Барух, е овладяла азбуката на етикета за мандата си в Швейцария. Защото според очевидец за приема при крал Бодуен (през 1991-92 г. най-вероятно) г-жа Коен наема на посолска сметка, освен че опитва да заплати и прическата си с нея, фрак или смокинг с бомбе за съпруга си, чужденец. От кралския протокол я уведомяват категорично на входа, че този прием е само за посланиците. Съпругът й е върнат в колата, където с бомбето на главата я дочаква почти 2 часа.  Повод за неизискана антипротоколна насмешка: „Смях, Уили!” 
 Ако оставим « на мира» професионализма в дипломацията и не цитираме всички «съгрешили» дами по имена, мед-сестрата посланик вероятно умее да бие венозни инжекции и да измерва правилно кръвното налягане без дигитален апарат. За разлика от мнозина измежду нас. Явно е също така, че упоменатите по-горе посланички в Полша, Индия, екс-мед-сестрата посланик, + дузини мъже в МВнР, министърки и зам.-министърки с успешна кариера, не могат да компенсират пропуски от първите 7 детски години. 
Но да се върнем към протоколните гафове. И първо: към протокола. Още през 70-те години на м.в. Учителят ни по съвременен протокол д-р Борис Джибров бе усвоил, импровизираше и прилагаше кралския протокол на Франция + на Острова + до известна степен Ватиканския. Залегнал в настолната книга „Дипломатически церемониал и  протокол» на Джон Ууд и Жан Серре. И «Докторът»  изискваше всички обучаеми, и особено сътрудниците му в дирекция «Единен държавен протокол”, да владеят едва ли не наизуст тази книга.
След време щафетата на Доктора поеха посланиците Йордан Кожухаров (и с 2-3 тематични книги), Наско Павлов, ... Толя Пазийски и още няколко дипломати сред които Светлан Стоев, който бе и служебен външен министър. Не случайно поне през студената война във ФРГ за шефове на протокола търсеха наследствени благородници, въпреки че титлите и привилегиите им са отменени още с Ваймарската конституция през 1919 г. Но  благородници от по-висшето съсловие, не само с  «фон дер» като У. Лайен. По наше виждане дипломатическият протокол на уважение към партньори, опоненти или към равнодушни (индиферентни, апатични) събеседници, се съблюдава и прилага понастоящем стриктно в авторитарни държави. Към тях спадат империи от миналото и настоящето.  Спорно, разнопосочно и дискутируемо мнение, може би ?
Знаменосци на опростяването, прагматизирането и рационализирането на протокола, церемониала и етикета по редица причини са САЩ. Може би защото те имат най-кратка история, минало, произход на мнозинство от населението, бърз технологичен прогрес, с амбициите и постиженията през последния век на вулгарно сега признатия от президента Тръмп девиз «MAGA”.  А успехите на авторитаризма, също в демократизираните екс-империи, дори в дипломацията, се осланят в крайна степен на военния им потенциал. Шансът за «място под слънцето»  на средните и по-малки държави е в постигнатото досега в сферите международно право, на протокола и етикета, на отстояване на своите езици, национална и регионална култура.
Постигнато в политиката и дипломацията в света от поколенията на «Бейби бумърите” (в България са 21% от населението, родени между 1946-64 години под жизнения девиз „Ще работя докрай!“) и техните предшественици, + от  Поколение X (22% у нас, родени между 1965 и 1979 г.).  Но „думата ще имат тепърва” поколенията Y ( около 20%  от българското население, родено през 1980-95 години) и  Z  (9% от населението на страната, родено между 1996 и 2009 г.). Данните са от представително изследване на маркетингова агенция „Ноема“ към 19.10.2025 г. Те касаят 72% от населението само на България.
*А за д-р Джибров и предшествениците му, вероятно с одобрението на тогавашната политическа надстройка, допускаме че са искали да приспособят България полит-културно за по-широки международни контакти. Поне малко по-самостоятелни от Големия брат. Не само идеологически еднопосочни.  Ползвайки незабележимите и пренебрегвани и от сегашните управляващи и папагал-ибрикчии шансове и предимства на малката страна с демократична обвивка, не екс-империя. Нещо, което е доловил Шарл дьо Гол, приемайки за първи път делегация на най-високо политическо равнище от Източния блок –именно от България. Още през 1966 г., в разгара на студената война, основно между двете ядрени свръхимперии. В състава на делегацията е и национално мислещият дори спрямо рожбата ГДР министър Иван Башев.  По-късно с еретичната за Москва 1300-годишнина на България в политиката пробива и Людмила Живкова. България често има и по-активни контакти на високо ново с ФРГ, сравнително по-либерален режим на пътуване и връзки със скандинавски държави.  Дори и да ни е ласкаел целенасочено, легендарният генерал изрича в Париж исторически истини за България, почти надхвърлящи очарованието на акад. Дмитрий Сергеевич Лихачов от историческата ни роля. Без да идеализираме Генерала, оглавяващ също империя, но империя в центъра на Европа. Която, освен колонии създава и култура. От нея я «точат» и Щатите, и Островът, да не говорим за Русия, Германия и практични азиатци.  Едва ли случайно същият истински боен генерал-президент подхвърля, че по време и след ВСВ Москва се е отнесла сурово към България, без да се съобрази с историческите ни права над Тракия, Македония и Добруджа. А за ролята на Франция спрямо Бъгария през и около ПСВ е премълчал. Империите винаги демагогстват и опитват да ползват по-слабия. Брежнев не е отпуснал братската прегръдка.
 Но да се  върнем към протокола, облекчен и у нас по времето на д-р Джибров с отмяната и съкращаването на скучни дълги речи при връчване на акредитивни писма от посланици, на изпращане на поздравителни телеграми от самолета до попътните страни при прелитане.  В двете посоки?! Съкращаването на броя на «невинно-задължителните» масови посрещачи, също на част от военните почести. И на други елементи на помпозност. Бяха осъвременени и част от обръщенията при протоколни колизии (разминавания в традициите и правилата на учтивост). 
«Пионер» в началото на 60-те години на м.в. е бил арабски шейх, който – най-вероятно след безполезно дълги, мъчителни и нехарактерни за него главоблъсканици - «нокаутирал в потрес» всички протоколчици, приветствайки жена: съпругата на още незастреляния тогава президент Джон Ф.Кенеди с: «Хелоу, Джаки!»  При отдавна отпаднали дивотии-илюстрации  на угодничество към чуждия владетел. Имало ги е в този регион през Средновековието. Посланикът, специален пратеник или под., е трябвало да пълзи към владетеля, както и на връщане да не му обръща гръб, пълзейки. 
А бившите империи, дори екс-поробителки, спазват протокола и дори отстраняват безкомпромисно последствията от допуснати от тях дребни гафове. Ето пример със съпругата на посланика ни в Чехия:
 С турския посланик Темел Искит не забравям следната история от 1998-99 г. На обяд в неговата резиденция след аперитив на крак, съпругата ми Анна не видя името си в схемата на предварителна ориентация за място при повече гости. Темел установил, че вместо нейното е вписано име, наподобяващо това на съпругата на предшественика ми. Не придадохме значение на техническата  грешка.
Същата вечер имаше прием в друго посолство. Темел се приближи. Бях забравил за случилото се, но той ми припомни с думите: “Прощавай комшу отново. Уволних я”. – “Кого?” – “Секретарката”. – “Защо?” – “За днешната груба протоколна грешка”. Разбрах, че е местна гражданка и работи от 20-30 години в турското посолство. Застъпих се за нея, но той не прие ходатайството. Други нейни служебни провинения не му били известни, но щом веднъж го е изложила, той не можел да бъде сигурен, че не е вършила това в миналото. Нито пък да й има доверие за в бъдеще. Посланик Искит не прие тезата ми в духа на “първа и втора нефатални грешки” – прошка. Присъединиха се и други посланици към решението му. 
Мексиканският Гонзало А. Енриле, който е бил 8 месеца на работа у нас, също бе уволнил секретарката си. Тя пък изпратила новогодишните картички без подписа на Гонзало. За това имат държави, явно! 

6.  Къде е знамето?
През септември 2024 г. външният министър на Република Северна Македония (РСМ) настоя България да поиска извинение за „протоколна грешка“ — при среща между двамата президенти флагът на РСМ не е бил поставен или е липсвало знаме.
   7. Освиркването на българския химн в Скопие (2022 г.)
По време на мач РСМ (бившата БЮРМ) – България публиката освирка нашия химн.
Българското МВнР реагира остро, но част от критиките паднаха и върху нашия дипломатически екип в Скопие, който не е предвидил и подготвил реакция предварително.
8.Генералният ни консул в Одрин Васил Вълчев стана известен с един конкретен гаф през 2018 г. (вж. и по-горе): 
Той публично подкрепи турската военна операция „Маслинова клонка“ (Zeytin Dalı Harekâtı), която Турция започна в началото на 2018 г. срещу кюрдските сили в района на Африн, Северна Сирия. Официалната българска външна политика тогава не подкрепяше операцията, нито имаше мандат за изразяване на такава позиция.
Защо е гаф? България нямаше официална позиция в подкрепа на операцията, а изказването му изглеждаше като едностранна и непремерена намеса в международен конфликт.
Реакция: МВнР се дистанцира, експерти и медии го определиха като „дипломатически гаф“, който подава погрешни сигнали към съюзниците.
9.Случаят с речта на Бойко Борисов в Брюксел (2010 г.)
По време на заседание на Европейския съвет Борисов се обърна към Ангела Меркел с думите „аз съм прост, и вие сте прости, затова ще се разберем“. „Булгар” европеец? 
Репликата беше широко цитирана и определена като дипломатически гаф, макар и поднесена „на шега“.
10. Летище София – посрещане на папа Франциск (2019 г.)
При визитата на папата премиерът Борисов закъснява за официалното посрещане.
На кадри се вижда как папата стои и чака.
В западни медии това беше коментирано като неловък протоколен гаф. В случая би било уместно да е на летището външната министърка Захариева, за смекчаване на гафа.
11. Флагът на ЕС е поставян понякога наобратно (от 2012 г.)
На няколко официални церемонии в Министерския съвет и Народното събрание флагът на Европейския съюз е поставян наобратно (жълти звезди надолу). Случва се по време на кабинета на Борисов, което бе подигравано като „дребен, но срамен пропуск“. Трябва да отбележим, че след приемането на България в ЕС, българското знаме също бе поставено пред сградата на Европарламента наобратно.
12. Скандали около изказвания за Турция и Ердоган (2016–2017 г.)
Борисов прави противоречиви изявления – един ден твърдо в подкрепа на Европейския съюз, друг ден за „приятелството с Ердоган“.
Това се тълкува като двойна дипломация и поражда критики у партньорите ни.
13.Посланик в Скопие – спор за „македонски език“ (2020 г.)
Българският посланик в Република Северна Македония направи коментар, че „няма такъв език“. Изказването предизвика напрежение, протестни реакции и може да се оценява като ненужно провокативно, тъй като въпросът е изключително чувствителен.  Възможно друго мнение, алтернативно-радикално: Куражлия посланик!
14. Посланици в Москва (няколко случая, 2014–2022 г.)
Българските посланици в Русия нееднократно са били обвинявани, че подават смесени сигнали – например омекотяват позиции срещу Кремъл, докато официално София подкрепя санкции. Това създава впечатление за двойна линия във външната политика. Друго възможно мнение: Правят каквото могат спрямо неразумна политика към ракетно-ядрена сила, но като държавни чиновници са длъжни да следват правителствената линия. По-добра опция би била : без коментар, пас!!!
15. Протоколен гаф при подписване на документи (Брюксел, 2018 г.)
Български представител в ЕС подписа на грешното място при церемония и се наложи корекция.
Макар дребно, събитието попадна в западните медии като „несериозно“.
16. Несъстоялата се среща Радев — Спаич (Черна гора) юни 2024 г.
Според експерти несъстоялата се среща между българския президент и премиера на Черна гора е разглеждана като дипломатически гаф на протокола, причинен от забавяне или лошо организиране. 

17.Гаф при КСНС — Рая Назарян остана настрани (октомври 2024 г.)
По време на заседание на Консултативния съвет за национална сигурност (КСНС), председателката на Народното събрание Рая Назарян, единствената жена сред участниците, била „избутана“ извън кадър и стояла далеч встрани, докато партиен лидер застанал между президента и премиера. Lupa.BG

18.Гаф – угодническо раболепие пред фон дер Лайен (31.08.2025 г.)
Министър-председателят Росен Желязков и депутатът Бойко Борисов, лидер на партия,  3 пъти екс-МП, посрещнаха Урсула фон дер Лайен на летището в Пловдив преди посещението й във ВМЗ-Сопот (Днес.бг).  Г-жата извърши обиколка в страните на източната граница на ЕС. Но в сравнение с посетените от нея Латвия, Финландия, Естония, Полша, Литва и Румъния, в България й бе отделено най-голямо внимание. Ненужно за високо поставена чиновничка, неизбирана пряко нито от населението на Европейския съюз, нито в родната й Германия. Сервилното натегачество пред председателката на ЕК е поредна илюстрация за липса на национално достойнство на участниците в протоколната комедия.
По наше мнение, равнището й на посрещане и домакинство би следвало да е министър на външните работи, във ВМЗ – министърът на икономиката и зам.-министър на отбраната. С последваща еднократна аудиенция на г-жата при министър-председателя.

18.1.Предшестващ гаф на фон дер Лайен с Кирил Петков (13.12.2021 г.)

Тя поздрави Кирил Петков за избирането му за премиер и изрази очакване да се видят по време на срещата на върха след няколко дни. Но бе обявено, че България ще бъде представена на срещата от президента Румен Радев, а не от новоизбрания премиер и г-жата е коригирала публикувания си туит. Изпада изречението, свързано със срещата на върха.
 
19.Гаф на министъра на отбраната с покани за водосвета на Йордановден (2024 г.)
Министър Тодор Тагарев е подложен на критика, че при поканите за церемония (водосвет на знамената) не са били информирани парламентарни групи и народни представители — нарушение на процедурите. „Гласове„ съобщи, че на Богоявленския водосвет на бойните знамена вместо (бел.: слабо известната) заместник-председателка на НС Росица Кирова е поканена певицата Росица Кирилова. Експерт в Министерството на отбраната е поел вината и вероятно бил подал оставка.
offnews.bg
20.Гафове по време на мандата на президента Росен Плевнелиев
· Новогодишната реч (2013 г.)	По време на първата му новогодишна реч бе показан пейзаж, представен като българска природа, но всъщност е на Скалистите планини в Колорадо, САЩ. 
Novinite.bg
· Предизвикване на нееднозначна дипломатическа ситуация в Киев (юли 2015 г.) 
· Преди визита в Киев беше издигнат руския флаг вместо българския на публично място — стана скандал, защото явно е объркана подготовката за посещението. Според ТАСС през нощта на 7 юли  неизвестни лица са скъсали в центъра на Киев около 15 български флага, поставени заради официалната визита на президента Росен Плевнелиев в Украйна. Външният министър Даниел Митов отрече пред bTV вестта за скъсани български знамена в Киев с «Нямало информация».
Actualno.com
· Изказване в Бъкингамския дворец (18 март 2014 г.). При посещението на Росен Плевнелиев  в двореца на кралица Елизабет II има няколко оплаквания: той наричал Нейно Кралско Величество „световен лидер“, което според протоколни експерти не е подходящо (за кралска особа, сравнение, епитет или комплимент) и споделил публично съдържание, което не би следвало да се коментира (разговорите му). Също така вратовръзката му била неправилно или недобре вързана, ризата разкопчана — всичко това се счита за нарушение на етикета и протокола. 

Критика за обявяване на дата на избори (2016 г.)
· Конституционалист обяви, че г-н Р. Плевнелиев е сгрешил, като е обявил дата за избори преди да е изтекла законовата процедура (ротация на мандатите). 
Фактор
· Гаф с митинг, който не се е състоял (ноември 2014 г.)
В изказване г-н Росен Плевнелиев каза, че е бил на митинг на 10 ноември 1989 г. пред Народното събрание, но няма доказателства за такъв митинг в този ден, там. Epicenter

21. Гафове при президента Георги Първанов
Няма открит, широко документиран пример на „една-единствена фраза, произнесена пред чужд държавен глава, която да е предизвикала дипломатически скандал и дълготрайни последствия“ — по-често става дума за:
- политически/стратегически решения (енергийна политика, близост с Русия), които критиците интерпретират като дипломатически грешки +
- низ от по-леки протоколни неловкости или медийни куриози (подарък-кучe, коментари в пресата, ловни излети с чуждестранни гости), които медиите описват като „гафове“. Wikipedia
2002–2003 г. — „про-руска“ външна линия и официален банкет с Путин
Първанов е „клиширан” като политик, който поддържал по-близки връзки с Русия (енергетика, проекти като „Белене“ и пр.). Това предизвиква/ло критики в ЕС/НАТО среди, че България изглежда недостатъчно ясно ориентирана към евроатлантическите си ангажименти. 
Wikipedia
2003–2005 г. — коментари за Русия/Путин, възприети като неуместни
В медиите се цитира реплика на Първанов по въпрос, свързан с Путин и твърдения за алкохол — формата („не съм го виждал да пие“) бе подета и като куриозен,неуместен коментар за държавен глава (медийни препратки и анализи). Wikipedia
17–19 октомври 2005 г.  — официално посещение в САЩ; подарък-куриоз
Официално посещение във Вашингтон (среща с Джордж У. Буш). Един по-лек, но широко цитиран куриоз: като подарък България поднесе овчарско кученце (българско овчарско куче) — документален протокол и в някои канцеларии това предизвикало административни усложнения при приемането и регистрацията на подаръка. Това е по-скоро дипломатично неловък епизод, отколкото сериозен гаф. dariknews.bg
2006–2008 г.  — критики за „смесване“ на държавни и частни интереси („ловни подвизи”, гости)
В периода е имало случаи и медийни публикации за ловни излети с чуждестранни гости и бизнесмени. Медиите критично акцентират, че такива събития смесват протокол и лични интереси и поставят под въпрос дипломатическата неутралност. Това не е един-единствен „репликат-гаф“, а поредица от критики към начина на поддържане на връзки.
 2009–2011 г. — дипломатически словесни сблъсъци /недоразумения от преводи
Имало е случаи на остри публични изявления и конфронтация с чуждестранни представители, в т.ч. с посланици. Част от тях се базират на интерпретации или неточности при превода (напр. инцидент с коментар към посланика на САЩ — частично свързан с превода и интерпретация в медиите). Такива инциденти понякога биват представяни като „гафове“ в публичното пространство. 

22.Гафовете на Сергей Станишев носят личен характер. Преследвайки свои интереси, той допуска грешки, накърняващи авторитета на България. 
-Имаше смесване на публично-частни интереси и реторични пропуски (общо). В медийните профили и анализи г-н Станишев често е описван като политик, при когото реторични недомислици и въпроси около публични поръчки и контракти с външни PR-агенции водят до многобройни репутационни гафове. – Wikipedia
-Ето няколко конкретни примери (с източници) за гафове и скандали, свързани със Сергей Станишев — комбинация от протоколни и реторични издънки, с по-сериозни политико-публични скандали:
-Скандалът „Хохегер“ / PR договора (2006–2012 г.) обвинения в конфликт на интереси и съмнителни плащания по PR-кампании за подобряване на имиджа на България в чужбина. Част от сумите минават през фирми, свързвани с лица близки до управлението (включително връзки с PR фирмата на съпругата му). Това бе един от най-тежките имиджови скандали по време на мандата му. 
Wikipedia
-„To be or not to be“: Изрече обещание да не заеме място в Европейския парламент (ЕП), после се отказа, остана... След евроизборите имаше обществено очакване, че ще се откаже от мястото си в ЕП. Конфликтът между публичните очаквания и действията му бе широко коментиран като политически гаф.  The Sofia Globe

23. Най-цветущи са гафовете на Бойко Борисов, през всичките му мандати. 
При Б.Б. има доста колоритни гафове – както в речите му, така и в международни и вътрешни ситуации. Той е известен с „народния си стил“, „народняшки”, но често този стил води до дипломатически, политически или езикови издънки. Дал Господ!, примери:
· Вербални / езикови гафове
„Вие сте прости и аз съм прост, затова се разбираме“ – реплика към симпатизанти на ГЕРБ, която стана емблематична и често се цитира като унизителна.
„Всяка жаба да си знае гьола“ – казано по адрес на президента на РСМ, което се прие като дипломатическа грубост.
„Козичките и зайците на Витоша“ – Борисов оправда забавянето на строителство на магистрала със защитата на животни, което стана повод за подигравки.
„Трябва да си мием ръцете с топла вода и сапун“ – по време на COVID-19, изказване, което бе осмяно като банално и назидателно.
· Международни гафове
Среща с папа Франциск (2016 г.) – Борисов му подари книга на български език, като каза, че това е „евангелието на Кирил и Методий“, но медиите отбелязаха, че подаръкът е неподходящ и папата вече го е получавал от други делегации.
Репликата за „съветските генерали“ – през 2018 г. Борисов каза, че „българите трябва да благодарят на съветските генерали“, което бе прието като реверанс към Русия и предизвика остра реакция в НАТО-средите.
Гаф с преводачка в Израел – по време на визита при Бенямин Нетаняху (2018 г.) Борисов говори дълго без превод, докато премиерът на Израел стоеше смутен, което в медиите бе наречено „нелеп дипломатически момент“.
Объркване на държави и столици – на няколко пъти Борисов е бъркал географски данни пред чужди делегации (например, в изказване нарече Черна гора „Македония“).
Неудобни ръкостискания и език на тялото – често международните медии отбелязват неговото прекалено фамилиарно поведение или объркано ръкостискане с лидери като Меркел, Макрон или Ердоган.
Гафове на английски език – опитите му да говори на английски пред чужди делегации са довели до странни изрази и неправилно произношение, което е ставало повод за подигравки. 
· Хумористични (смехотворни) гафове
В социалните мрежи се въртят десетки клипове как Борисов говори на английски с чуждестранни лидери („Мъни, мъни, мъни...“), или как използва непохватно чужди думи.
Опитвайки се да демонстрира скромност, Борисов каза поне веднъж: „Аз съм най-скромният човек, който познавам.“ 
Облекло и маниери, първи гафове в чужбина: 
На първата си задгранична изява (по повод 70-та годишнина от началото на ВСВ на 01.09.2009 г.,в Гданск, Полша) като министър-председател Бойко Борисов, според централно-европейски дипломати, се явил с маратонки и запретнати ръкави. Заобиколен, освен от министър Р.Желева и  чиновниците си, от 4-5 преводачи от български на по-масовите, предимно европейски езици. Говорейки на висок тон, на следващи контакти в региона му е подвиквал и Цв Цв. Самото име Бойко на чешки, словашки, вероятно на полски и на другите западно-славянски езици има различно семантично значение от българското. По нашенски името произлиза от «бой, бояк», но при тях «боязлив», пъзльо, шубе, боязливец”. Подсмиваха се и на професията бодигард... В политиката...€-еснафи ?!?
Дори песимистите забелязват обаче, че само след месец-два, политикът Б.Б. се преобразява в облеклото си с традиционния костюм, риза, вратовръзка.
Имаше сериозни подозрения, че от англосаксонските езици владее безупречно имената на около 50-60 футболни клуба, с предимство за испански, английски, италиански, немски. А на многостранни срещи контакти с хомолозите си, без преводачи, осъществявал главно през почивките. В помещения, недостъпни за консервативни дами, „където и царете пребивавали сами”. Потупвайки в момент на облекчение с другата ръка по рамото примерно испанеца с думите: „Реал”, Стоичков, „Барселона”, а? Голям отбор ! Гут тийм! ”. Или островитянина (британец) с: „Арсенал”, Бербатов, „Ливерпул”, а? Good team?” И т.н. 
Ако това не са брутални клевети на завистниците му – политически опоненти, единствени опции за осъществяване на познанства с г-жите Меркел и фон дер Лайен остават чрез преводачи. И че са го харесали, ако пък може да се вярва на публикуващи на български език медии. 
Вътрешно - политически гафове
„Кюлчета и чекмеджета“ – снимките от спалнята му с пистолет, кюлчета злато и пачки евро, станали международна новина, макар Борисов да твърди, че са „манипулация“.
„Вие ме хвалите, аз ви строя магистрали“ – многократно изказвано по популистки начин, което често предизвиква ирония.
24. А какво да кажем за ВЕЧЕ ротационната председателка на 51-то Народно събрание Киселова ? За нейните издънки, граничещи с нарушения на морал, Конституцията, закони:
Г-жа Киселова не провери кворума и така законът за продажбата на държавни имоти (включително БДЖ, Български пощи, Ел Би Булгарикум, езера, морски носове, археологически терени) мина… не се знае с какво мнозинство. Нито с какви гласове!
Целият политически сезон бе белязан от гафовете на Киселова:
С нейния подпис се увеличиха депутатските заплати, купиха нови коли за НС. Кортежът й затваря улици в София. 
·  А публичната реклама на хазарта, докато се води война срещу него?  На всеки мач тя е във ВИП-ложата на стадиона? Като приказката за въшката...
·  Противозаконното закриване на парламентарна група в малките часове на нощта?
· А прикриването на корупция – отказът да се изслушат полицаите, заловили контрабанда в Пловдив? Месеци ги кри с апаратни хватки. 
·  Изостави българите, бягащи от войната в Иран, на летището в Азербайджан. Докато ползва 110-местния правителствен самолет за 4 човека! Страшно безочие. 
·  "Ай сиктир“ изрече от мястото си на председател на парламента.  Ниво и възпитание. 
· А за КПК – „псевдо-доцентката Киселова” твърди, че трябвало да се закрие, защото „не била избрана от тях“.
Добре, тогава по същата логика нека да закрием и това Народно събрание – то не е избрано от целия български народ, а от шепа хора, голяма част (доказано) от които с купени или фалшифицирани гласове!
Най-трагичният шеф на парламента – позор за институцията и подигравка с държавността! Да не говорим за дамска визия и представителност!
Оставката ѝ трябваше да бъде изискана отдавна, но дори онези, които се бият в гърдите, че са „опозиция“, мълчат като съучастници. Грозно мълчат! И почти година я пазят и търпят?
25. А ето и други по-незначителни протоколни пропуски:
	-       Фалшивата икона за Кондолиза Райс (2008 г.)
Министър Ивайло Калфин подарява икона на Свети Георги на държавния секретар на САЩ. По-късно се разбира, че е евтин китайски сувенир, а не българска реликва. Скандалът влиза в международните медии и става символ на дипломатическо недоразумение. Въпрос на „дяволчето Фют”: Не компенсираха ли управниците на Бг менте-иконата с подписите за 4-те военни бази на САЩ на българска територия, не дори на НАТО?
· Празните папки в Катар (през 2012 г. + новият резил през 2015 г.?)
Българска делегация начело с премиера Бойко Борисов отива в Катар да представя инвестиционни проекти. Папките, които поднасят на емира, съдържат… празни листи. Случаят е приет като символ на неподготвеност и срам за държавата.
	Объркването на химните (2015 г.)
По време на официално посещение на президента Росен Плевнелиев в Азербайджан прозвучава националният химн на Казахстан, а не на Република България.
Протоколен гаф, широко отразен в медиите.
· Гафът с картата на България и Румъния (2013 г.)
При официална презентация на съвместни европейски проекти България е изобразена като… част от Румъния. Картата е показана пред чуждестранни гости и влиза в новините като символ на бюрократична небрежност.
-	Гафът с националния празник (2017 г.)
Български дипломат в чужбина изпраща официални покани за 3 март (националния празник), но в текста е написано “Denmark National Day”. Очевидна копи-пейст грешка, която се разпространява в медиите.

Недоразумения в превода – „туршия“ вместо „pickle“
· Българска делегация в началото на 2000-те години подарява буркан с домашна туршия на азиатска страна като „символ на българската кухня“.
В превода туршията излиза като „spoiled vegetables“ („развалени зеленчуци“) и се стига до конфузно обяснение.
Случаят се разказва в дипломатическите среди като виц за подаръци.
	Живков и преводът на „петел“ (1968 г.)
По време на официална визита в Париж Тодор Живков говори за „българския петел като символ на трудолюбие“. Преводачът обърква и на френски излиза като „coq bulgare“ (буквално – „българският мъж като символ на мъжественост“).
Публиката реагира с усмивки, Живков недоумява, а анекдотът остава в дипломатическите среди.
 Гафът с името на президента на САЩ (2021 г.)
Български политик, поздравявайки новоизбрания Джо Байдън, в официално изявление го нарича… „Джон Байдън“. Макар да е „малък“ гаф, беше широко обсъждан и осмиван.
Разпадащият се подарък за чужд гост (2014 г.)
На официално посещение чужд държавник получава керамичен сувенир от България, който се чупи още пред камерите. Случаят е дребен, но влиза в хрониките като пример за протоколен провал.
 	Гаф със знамето ни на заседание на ООН (1947 г.)
При първите български участия в заседания на ООН след Втората световна война нашето знаме е обърнато наопаки (червено–зелено–бяло вместо бяло–зелено–червено).
Представителите ни не реагират веднага, а корекцията идва след забележка от други делегати.
 „Подаръкът-ракета“ към Брежнев (70-те години на м.в.)
По време на посещение на съветския лидер Леонид Брежнев в България, нашите домакини му поднасят макет на ракета (подарък за „научно-техническо сътрудничество“).
Куриозът произтича от обстоятелството, че макетът е толкова тежък и зле направен, че при опита да бъде преместен се чупи на части пред камерите. Съветските охранители прикриват гафа с платнище.
 „Мълчанието“ на парижкия бал (1930-те години)
Български пратеник във Франция е поканен на дипломатически бал.
При танц с френска дама, вместо да води любезен разговор, той мълчи през целия танц.
По-късно в мемоарите си дамата описва случката като „най-странният дипломат, който срещнах – говореше само с поглед“.
В МВнР това дълго време се е разказвало като пример за липса на светски обноски.
Тези гафове варират от дребни протоколни недоразумения (грешен химн, имена, подаръци), до по-сериозни стратегически „обърквания“ (Р Северна Македония, празните папки в Катар).

· Примери за някои гафове от световната политика
Мишел Обама прегръща Кралица Елизабет II
По време на визита във Великобритания през 2009 г. първата дама Мишел Обама полага ръка на гърба на кралицата — жест, който противоречи на класическите правила за дистанция в кралския протокол. 
ABC News
Доналд Тръмп изпреварва кралицата и върви пред нея
По време на посещения в Обединеното кралство, Тръмп е засичан да върви пред кралицата — нарушение на реда на придружаване — и също така е сторил други действия, които кореспондират с разминаване с официалния протокол. 
Грешен превод на Джими Картър в Полша
През 1977 г. президентът Картър заявил, че „иска да научи плановете на поляците за бъдещето“, но преводът го превърнал в „I desire the Poles carnally“ — с грешен смисъл. 
Listverse
Жест, разбран като обида: бутане с пръст или V-знак
Президентът George H. W. Bush на визита в Австралия извършил жест “V-sign” с длан навътре, което в Австралия се тълкува като вулгарен жест. 
Listverse
Друг подобен случай: 
Премиерът на Фиджи се опитал да поздрави руския премиер Дмитрий Медведев, но държанието му изглежда като че ли подминава ръкостискането, като погледът му се отклонява, и Медведев оставя лека неловкост. 
Listverse

Загадъчно угасване на вечен огън в Израел
По време на посещение в Израел германският канцлер Герхард Шрьодер направил жест при Мемориала на Холокоста. Изглежда включвал действие, насочено към “увеличаване” пламъка. Вместо това е погасил вечния огън, нещо считано за голям дипломатичен гаф. 
Listverse

II. ГАФОВЕ НА ВЪНШНАТА НИ ПОЛИТИКА И ДИПЛОМАЦИЯ
Да започнем с някои от най-големите гафове на българската външна политика и дипломация, включително прерасналите в национални катастрофи.
През последното столетие българската външна политика е белязана от редица сериозни грешки и неудачи („гафове“), които често са имали съдбоносни последици за страната. През указания период българската външна политика често е била реактивна, зависима от големи сили и повлияна от вътрешни политически сметки. Най-съдбоносните „гафове“ са свързани с неточния избор на съюзници, липсата на дългосрочна визия и неспособността да се защити националният интерес по устойчив и балансиран начин.Ето някои от по-важните:
1. Междусъюзническа война (1913 г.)
Тя е една от най-болезнените страници в новата българска история. България се изправя срещу Сърбия, Гърция и Черна гора, с които доскоро е била в съюз против Османската империя в победната Първа балканска война.
По-късно в конфликта против страната ни се включват Румъния и Османската империя. Основна причина е спорът между бившите съюзници за териториите, освободени от османска власт. Нека си припомним някои факти от историята на Втората балканска война, замисляйки се до какво може да доведе едно погрешно политическо решение. 
1.1 Войната избухва между съюзниците от Балканския съюз, след победата им над Турция в Балканската война 1912-1913 г., поради разногласия за владеенето на освободените територии. Наричат я още Втора балканска война.
1.2 Вследствие на неразбирателството Сърбия и Гърция подписват на 19 май 1913 г. таен военно-политически договор, насочен изцяло против България. Двете държави се задължавали да си оказват пълна подкрепа, в случай че някоя от тях влезе във война с България.
1.3 Под предлог да не се допусне нарушаване на „балканското равновесие“ от страна на България, румънските управляващи среди предявили претенции към Южна Добруджа. Турция също не прикривала своя стремеж да си възвърне земите, намиращи се на запад от линията Мидия – Енос.
1.4 Букурещкият мирен договор, подписан на 28 юли 1913 г., урежда отношенията на страните след войната. България не само е лишена в значителна степен от освободените от нея по време на Балканската война (1912-13 г.) земи, но понася и тежки финансови  загуби.
1.5 Поражението на България в Междусъюзническата война е национална катастрофа и сериозно разклаща положението на управляващия, но все пак Фердинанд I успява да се задържи на престола.
Престъпна грешка: България напада бившите си съюзници Сърбия и Гърция, без международна подкрепа.
Последици: Пълна дипломатическа изолация, катастрофален военен разгром и загуба на територии (Южна Добруджа, части от областта Македония).
2. Изборът на Централните сили в Първата световна война (1915 г.)
Още в самото начало на войната за воюващите групировки – Централни сили и Антанта, става ясно, че поради географското си положение на Балканите България има ключово значение за спечелване на войната и присъединяването ѝ към една от двете дава стратегическо геополитическо преимущество. За Централните сили това би осигурило пряк сухопътен транспортен коридор по Виа Милитарис между Австро-Унгария и Османската империя, а за Антантата – обратно, прекъсване на връзките, снабдяването и общото командване между Германия и Австро-Унгария от една страна, и Османската империя от друга. През август 1914 г. България обявява, че ще пази неутралитет „с пушка при нозе“, но това е само привидно. Правителството на Васил Радославов търси удобния момент страната да се включи и изчаква предложенията на двата лагера. През следващата 1915 година Германия и съюзниците ѝ жънат успехи по фронтовете.
Грешка: Правителството на Васил Радославов залага на Германия и Австро-Унгария, вместо да изчака по-благоприятно развитие или да се присъедини към Антантата.
Последици: Нов национален разгром, Ньойският договор (1919 г.) с тежки репарации и териториални загуби, трайна изолация на България. Катастрофалността на Ньойския договор са в неговата несправедливост и тежкото положение, което създава за България, включително загуба на територии, големите репарации и силни ограничения върху въоръжените сили, което води до икономически трудности и социално недоволство, засилвайки национализма и стремежа за ревизия на договора.
България е жестоко наказана с Ньойския договор, а общественикът, писател и политик Стоян Михайловски остро критикува родната дипломация. Дни след подписването на документа от българския министър-председател Александър Стамболийски, във вестник "Напред" под острото перо на Михайловски излиза разгромна статия за родните политици, за пропуските и недъзите на нашата дипломация. Със заглавие на публикацията "Българизмът в извънбългарските сфери".
3. Периодът между двете световни войни
Гафове и политически провали: 
· Липса на активна дипломация за смекчаване на Ньойските клаузи.
· Прекалена икономическа и политическа зависимост от Германия.
· Последици: България остава изолирана и слаба дипломатически.
4. Влизането в Тристранния пакт (1941 г.)
През 1940–1941 г. България е под огромен натиск от Германия, но таи напразната надежда да си върне загубени територии след Първата световна война (грешна илюзия).
На 1 март 1941 г. министър-председателят Богдан Филов подписва присъединяването на България към Тристранния пакт в двореца „Белведере“ във Виена.
В замяна Германия обещава подкрепа за възвръщане на Беломорска Тракия и Вардарска Македония, които България получава след разгрома на Югославия и Гърция през април 1941 г.
Българската армия участва главно в окупацията на части от Югославия и Гърция.
Грешката е: Че под натиск и в търсене на реванш, България се присъединява много наивно към хитлеристка Германия. Допуска се идентична грешка, както през Първата световна война.
Последици: Загуба на международен престиж, навлизане на съветската армия през 1944 г. и нови репарации след Втората световна война.
Куриоз:
България подписва присъединяването си към Оста (Германия, Италия, Япония) в условията на силен натиск. Куризното е, че на церемонията няколко преводачи объркват термини, а в българската преса излиза различен превод на ключови клаузи.
*Това създава впечатление, че София не е разбрала напълно договора, макар политическият избор да е бил съзнателен.
5. Гаф със знамето ни на заседание на ООН (1947 г.)
При първите български участия в заседания на ООН след Втората световна война нашето знаме е обърнато наопаки (червено–зелено–бяло, вместо бяло–зелено–червено).
Представителите ни не реагират веднага, а корекцията идва след забележка от други делегати.
6. Безотговорност и позорно подчинение
През периода 1946-48 год. се провежда подобна безотговорна антибългарска политика, граничеща с предателство и от председателя на коминтерна след Втората световна война Георги Димитров. По искане на Сталин и Тито той принуждава хиляди българи от Пиринска Македония да се впишат като македонци. 
В Пиринска Македония (България) започва „македонизация“ – училища, учебници и културни институции се ориентират към югославската интерпретация, като се насърчава „македонско самосъзнание“.
България официално подкрепя обединението на всички македонски земи в рамките на бъдеща федерация.
В изказванията си Георги Димитров говори за „македонски народ“ и необходимостта от неговото културно и национално развитие.
Тази продажна политика не се приема от българите от този край и мнозина , за да останат българи, напускат родината си и последните от тях могат да бъдат открити по света, като най-много са в Чикаго и Торонто.

7. Гафовете след промените от 1989 година
7.1 Проваленият шанс за Генерален секретар на ООН
На 9 януари 2015 г. премиерът Бойко Борисов обявява, че кабинетът подкрепя кандидатурата на Ирина Бокова за генерален секретар.
На 9 февруари 2016 г. Министерството на външните работи публикува кратко съобщение, обявяващо, че кандидатурата ѝ е официално изпратена в ООН. 
За съжаление няколко месеца по-късно същият премиер Бойко Борисов извършва предателска постъпка спрямо България, като внася кандидатурата и на друга българска представителка – Кристалина Георгиева. Тя с удоволствие се включва активно в играта срещу имиджа на България. Въпреки всичките увъртания на тогавашния външен министър Митов, от самото начало беше ясно, че Кристалина Георгиева е неудачна кандидатура по редица причини: постът не е национално или институционално резервиран за България и тя не може да влияе по такъв начин на избора. Смяната на националния кандидат на толкова късен етап е процедурно допустима, но е невиждан прецедент в ООН по въпрос от най-висока важност. Членовете на Съвета за сигурност, страните, излъчили кандидати за поста, а и мнозинството държави-членки на ООН нямаше как да погледнат с добро око на «спасителя», появил се в края на един дълъг, политически натоварен и ангажиращ всички тях процес. По тези причини издигането на кандидатурата на Кр. Георгиева беше политическа и дипломатическа стъпка, граничеща с безумие. Това действие дискредитира дотогавашния български кандидат Ирина Бокова, действащ генерален директор на ЮНЕСКО, познат и уважаван дипломат и лидер от световна величина. Да не говорим за безобразното дискредитиране на нашата държава в очите на международната общност. Така и не беше даден отговор на въпроса каква е ролята на министъра на външните работи Даниел Митов в цялата тази интрига.С този акт бе унищожен историческия шанс на страната ни да има Генерален секретар на ООН. 
7.2 Позорно отношение 
На 19 март 2025 г. след израелска атака по обект на ООН в Газа загива Марин Маринов. Предаваме реакцията на нашето външно министерство.  „Няма данни българският гражданин в Газа да е загинал при умишлена атака, към момента ние не знаем какво точно се е случило“. Това е официалното  заявление на министъра на външните работи Георг Георгиев по БНТ. Повече от два дни след убийството на Марин Маринов, който е работил като служител на ООН в Газа, българските власти отказват да обвинят Израел, чийто военни отрекоха да са виновни.
Георгиев твърди, че все още няма официални резултати от проведено разследване. Според външния министър България има интерес от това истината да е ясна.
„Не бихме позволили на този по-ранен етап да се въвеждаме в спекулации, да се базираме на предположения и по този начин да застрашаваме външнополитическата репутация на България“, заяви  българският външен министър.
 	 След като втора седмица страхливо отказва да назове виновника за смъртта на българския служител на ООН о.р., капитан I ранг Марин Маринов, за да не разсърди Израел, българската държава се покри с нов позор.
    	На поклонението на 30 март пред тленните останки на капитан Марин Маринов, което се състоя в родния му Ямбол, от името на държавата присъствала само заместник-министърът на външните работи Мария Ангелиева. Тогава в Ямбол задължително трябваше да бъде военният министър Запрянов, защото Марин Маринов е бил капитан първи ранг в Българския военноморски флот. До министъра трябваше и да е командващият ВМФ, защото Маринов е флотски офицер. Също, министърът на транспорта, защото морякът е бил и капитан далечно плаване.
    	Пред църквата е трябвало да бъде построена рота на Военноморския флот, която да отдаде последна почит на капитан Маринов. Но след като военният министър и командващият Военния  флот малодушно се скриват от задължителния в такива случаи военен протокол, двамата не са посмели да изпратят и почетна армейска рота. 
    	Явно Запрянов не (иска ? да) знае, че когато български офицер загине във военен конфликт зад граница по право му се полагат военни почести, както при пристигане на ковчега на българска земя, така и на погребението му?
    	И не зам.-министър, а самият външен министър е трябвало да се поклони пред ковчега на капитан Маринов, защото той загива като служител на Организацията на обединените нации. Така поне частично щеше да измие петното, което сам си лепна с упорития отказ да потвърди разкритието на ООН, че Марин Маринов е убит от огъня на израелски танк. За разлика от българското правителство, световните медии обявиха, че става въпрос за убийство, а не за „инцидент“ и че Израел е атакувал служителите на ООН. „Един чужденец е загинал и четирима души са  ранени при израелски удар по обект на ООН в централната част на ивицата Газа“, съобщи Ройтерс, като цитира съобщение на палестинските здравни власти.
    	Но дипломат №1 боязливо се укри! Страх го е от израелския външен министър! Български чиновници позорно бягат от погребението на капитан Марин Маринов заради съществуващ страх от Държавата Израел ?
Въпреки, че исторически сме едннствената държава, съюзник на Германия през ВСВ, която на 100% спасява живота на всички свои евреи, които живеят или са се преселили на територията на Царство България от Повардарието, Беломорска Тракия и Моравско. Факт, който би следвало да знае министър Георгиев още през 2017-2021 г., когато като зам.-министър бе национален координатор за борба с «антисемитизма» (Бел.: пропаганден идеологизъм, защото поне 80% от семитските племена са арабски). А не да приглася на западно-, централно- и северно-еврепейци с гузна съвест за дедите си, с измислици, че в Европа са били спасявани само единици евреи, от конкретни смелчаци на континента. България - като спасител на своите евреи - има най-силното морално право да осъди израелския геноцид в Газа и Близкия изток. Дори да наложи визови ограничения за израелски туристи докато геноцидът в Газа не бъде преустановен. Защото Б.Натаняху не воюва  сам-самичък срещу палестинците. 
Извън това има подозрения, че върху МВнР е оказано внушение от Тел Авив или Йерусалим за отказа ни от домакинството на 47-ата сесия на Комитета за световно наследство на ЮНЕСКО, Заради  този отказ през май т.г. на българския щанд на най-голямото туристическото изложение в света ITB в Берлин се състоя символичен протест. Били са представени не само компании, а и много общини, които са се присъединили към протеста и с изявления, че биха подкрепили с техния ресурс това домакинство. Т.е., българският туризъм търпи загуби от подобна едностранчива, излишно угодническа външна политика.
Куп глупави, вкл. антиикономически, гафове дори само спрямо една държава! Едва ли е нужно да напомням за бомбения атентат на летището в Сарафово срещу автобус с израелски туристи на 18 юли 2012 г. Престъпен гаф със смъртоносни последствия! Резултат от „премъдрият” ход на тогавашния външен министър Младенов да покани тук т. нар. сирийска опозиция. Нямаше друг мотив за терористите да се занимават с България.
7.3 Противоречивите позиции за РСеверна Македония (2019–2022 г.)
 Какво се случва: България блокира започването на преговори за членство на Р Северна Македония в ЕС, като аргументира това с незачитането на правата на българите в югозападната ни съседка. Исторически и езикови спорове (около историческата област Кутмичевица, или Вардарска бановина/Македония, БЮРМ, Повардарието, РМ, и прочие, засега вече РСМ). Част от изказванията на български политици бяха остри, недипломатични и в Скопие бяха възприемани като унизителни. Последва намеса от ЕС.
 Когато през 2022 г.Франция председателстваше Съвета на Европейския съюз, тя предложи компромисен механизъм, който стана известен като Френското предложение. Основните елементи са:
· Промени в Конституцията на РСМ, за да се включат българите като една от официално признатите общности;
· Двустранен протокол България–РСМ, който урежда въпросите за езика, историята и правата на малцинстват;
· Преговорният процес на РСМ с Европейския съюз да бъде обвързан с изпълнението на тези ангажименти;
· Езиковият въпрос – ЕС признава македонския език, но в рамките на преговорите се уточнява, че това не засяга българската позиция по историческите и езикови дебати.
Реакции в България
През юли 2022 г. българският парламент одобри френското предложение, но с условия:
· РСМ да промени Конституцията си, преди реално да започнат преговорите;
· Да се спазват поетите ангажименти по Протокола.
Решението беше спорно вътре в страната – част от обществото и политическите партии смятаха, че е отстъпление от българските интереси.
Реакции в Република Северна Македония
· В Скопие предложението предизвика масови протести, защото част от обществото го видя като „диктат на България“.
· В крайна сметка парламентът на РСМ прие предложението, но изпълнението му – особено конституционната промяна – върви трудно и се бави.
Сегашното положение
· РСМ е започнала преговорния процес, но първата реална глава не може да бъде отворена, докато не се впишат българите в Конституцията.

· България подчертава, че няма да отстъпи от това условие.
В ЕС има натиск процесът да продължи, защото Западните Балкани са стратегически важни (особено на фона на войната в Украйна).
Последици: България беше обвинявана от скопското правителство и тамошните глашатаи в изолация и „саботиране“ на европейската интеграция на Западните Балкани; имиджът ѝ в региона пострадал, но на този етап националните ни интереси са защитени.
8. Пореден случай на неосъзнато политическо предателство поради некомпетентност бе пътуването на министър-председателя Кирил Петков (К.П.) до Скопие. 
К.П.бива външнополитически съветван от навреме поврътливата бивша говорителка на Николай Младенов Весела Чернева, според ПИК, «преминала от категорията USA- ястреб в категорията на EU- гугутка» напоследък.
Какво се случва там? Пълен провал поради слаба подготовка и незнание. Да изброим недостатъците:
-Кирил Петков не отронва в Скопие нито дума за правата на българите в РС Македония, които системно се нарушават от повардарските власти.
-Петков не поставя нито пред северномакедонския премиер Ковачевски, нито пред президента Пендаровски въпросите за унищожаването на българското културно- историческо наследство и военни паметници, за неверните факти и обидни квалификации към българите в скоплянските учебници, за фалшифицирането на българската история и говора на омраза. Не е попитал за нито едно от неизпълнените досега условия в Договора за добросъседство и Рамковата позиция на българското правителство от 2019 г.
-Въпросът за правата на северномакедонските българи изцяло е отсъствал от разговорите на тогавашния български премиер с правителство на РСМ и с антибългарски настроения северномакедонски президент Пендаровски. Както стана ясно от негова интервю, Кирил Петков не е обелил и дума за това, че в РСМакедония съществуват българи, които са държавотворен народ, но отсъстват от нейната Конституция.
-Голям успех било според Кирил Петков съгласието за използването на дългото и късото име на РСМакедония. Майко мила, ако това е големия успех на неговото правителство в дипломатическите взаимоотношения със Скопие, тежко на българската кауза! Кирил Петков побърза да изрази силното си задоволство от постигнатото, сякаш е повод за голяма гордост и едва ли не дължим благодарност за “огромния компромис” от страна на РС Македония, че нямало да предявява териториални претенции към България. Освен, че това е записано в Конституцията на РС Македония, то е нелепо в исторически план. А вербалната нота служи единствено за трупане на точки на скопското правителство пред европейските им настойници.
-Посещението на Кирил Петков в Скопие бе абсолютен дипломатически гаф! 
Един неадекватен и необразован министър-председател. Доказателство, че липсата на знания в сферата на външната политика и дипломацията води до издънки в ущърб на България. И все пак се питаме дали беше необходимо неподготвен българският министър-председател Петков да отиде на първото си посещение не къде да е, а в Скопие, при всичките нерешени общи въпроси, при всичките проблеми на нашите сънародници там.
9. Една поредица от гафове са пропуските, които почти всички български правителства допускат в българо-сръбските отношения.
Един от последните примери в изказване на Вучич, който за пореден път се изплю върху българския народ, а колониалната администрация в София отново не отговори подобаващо. Страхът на една измислена администрация надделя – голям гаф!
Според Вучич в последното му интервю с Марио Нафал българите са лошите терористи убили крал Александър през 1934 година в Марсилия. Българинът Владо Черноземски наистина убива сръбския крал с два изстрела, но кой е крал Александър? Не е ли този същият, който на 14 октомври 1912 г. като престолонаследник пита в Скопие 7-годишната Васка Зойчева: “Па шта си ти?” и на отговора: “българка” големият герой с кралско потекло зашлевява плесница на дете на 7 години. А след това започват кланетата над българите от новата сръбска администрация.
По този случай Вазов пише своето стихотворение „Па шта си ти?“ Вторият куплет е особено силен:
Па шта си ти? - туй питане навред
- при Дрин, при Шар, при Вардар, Преспа драга
о, бъларино, сърбин ти полага
и чака с начумерен лик ответ.
Какво друго каза Вучич дословно: ”Сърбия беше една от страните, които успяха да изгонят германците към края на войната без много помощ, да, получихме помощ от Червената армия, но тя беше ограничена”. А България мобилизира половин милион души. Два месеца води боеве във Вардарска Македония, Косово и Сърбия. Германците губят 35 000 души, други 300 000 са отрязани от нашите войски в Гърция и се предават на англичаните.
Над 35 000 свидни български жертви през ВСВ допринасят за освобождението на Сърбия. Хайде, нас все ни плюят. Но Вучич неглижира и приноса на Червената армия, “ограничена помощ”!?
Защо администрацията в София никога не отговаря на подобни провокации? За да започнем да градим добросъседски отношения със сръбския народ, трябва да зачитаме историческата истина и да имаме добро отношение едни към други. Българските институции трябва да поставят сръбския президент на място. Да знаят в Белград, че не могат непрекъснато да ни хулят. След това можем да помислим за добри отношения търговия, туризъм, бизнес, културни връзки.





10. ПРЕЗИДЕНТ е РАДЕВ, но С ПРАВОВЕРНИте  €-$-мяу СГЛОБКИ ЮРУШ-ът КЪМ АЕЦ „WESTINGHOUSE” не е ли авантюристичен ПРОВАЛ ?! Едва ли е само гаф или издънка!

10.1.„Активно мероприятие” ли беше прекъсването на посещението на президента Радев в Естония?
По негови думи – да. От коментара на президента останахме с впечатлението, че „авторите” са измежду политическите му опоненти. Дезинформацията  по темата бе разнопосочна, непрецизна, неуточнена по часове на събитията. Г-н Радев бе в Талин около 20 октомври 2020 г. за участие  в Конференцията „Три морета”. Повод за прекъсването на визитата му бе, че по време на актуалната тогава ковид-кампания имал контакт със заразения генерал-командващ ВВС. За този контакт на президента Радев с генерала у нас „докладва в публичното пространство” лично министърът на здравеопазването, а коментира с демагогски подхвърляния за „личната отговорност на президента и даване на пример с опит за политическа карантина” вицепремиерът Томислав Дончев.
	Свидетели сме на непрекъснати, вкл. непочтителни нападки срещу президента и опити да бъде дискредитиран,  дори с клевети от политици, притежатели на псевдо-научни титли или под. – с извинения! - дърдорковци на гамено-лумпенско равнище. 
Президентът явно има твърд характер. И ги предизвиква с откровеността си при честите му изказвания по горещи теми, в т.ч. и с външнополитически стремеж към относително по-балансиран подход спрямо 2-3 от ядрените империи. У нас за жалост, в общественото съзнание, изглежда не е формиран, не се е наложил институционален респект към длъжност № 1 в  държавата. Прехранващите се като либерал-глобалисти и перманентни приспособенци към властващата мода в сферата на международните отношения и политика не пропускат да опитват да го затрудняват и във външнополитическата му активност. 
Още на 03 февруари 2017 г. от МВнР го подведоха към посещение в Германия, като гост на  Йоахим  Гаук, чийто президентски мандат изтече 2-3 седмици след визитата на г-н Р.Радев. То бе второто му посещение като президент в чужбина, след „протоколно вече задължителното първо в Брюксел”. При това тогава „организаторите” на визитата му в Берлин не бяха „предвидили” среща с канцлерката г-жа А. Меркел дори. Гаф след гаф, спрямо президентската институция!!! Имаше случаи, когато съзнателно не подпомагаха екипа му, напр. при пътувания в Ню Йорк и Вашингтон, опити да изпразнят визитите му от авторитетно съдържание, да ги модифицират в безполезно „ялови”. Не пропускат да оклюкарят и съпругата му.

Гаф ли е честването на 9 май и с кого? С Брюксел, с Москва?
Българската общественост е разделена по темата и във вижданията за ролята на Съветската армия.  Добре бе, че на 9 май т.г. президентът  си беше в България. Като президент на суверенна държава, която бихме желали да се стреми към МИР на всяка цена, СЕГА. И за  почитане на паметта на над 30-те хиляди български човешки жертви освен десетките хиляди ранени и осакатени в т. нар. Отечествена война срещу бившите си съюзници. В която сме били въвлечени от победителите и в резултат на безумното правителствено решение за обявяване на война на 13.12.1941 г. на военно недостижимите от нашите въоръжени сили, но злопаметни, отмъстителни империи. 
А по случай Деня на Европа президентът, премиерът и от ул. „Жендов” 2, София нека си изпращат поздравителни картички на брюкселските аджамийки в политиката. 

10.2.Изброяване на още ключови външнополитически гафове на правителството на Кирил Петков (Четворна коалиция, 13.12.2021 г. – 22.06. – 02.08.2022 г.), освен „подвизите му в Скопие”:
а) Прибързаното съгласие за начало на преговорите за приобщаването на Република Северна Македония към ЕС; б) Отношенията с Русия в коловоза на навлизането й и военните действия в Украйна ; в) Сервилна политика спрямо централите на Европейския съюз и НАТО, с непридвижване на нерешените от 2009 г. проблеми. г) В т.ч. съучастие в ибрикчийското избързване с темата „приемане на България в еврозоната по време на комплексни кризи без референдум”  (както до 2009 г. с признаването на Косово + фактическо предоставяне на военни бази на българска територия и подобни полит-козирувания от безполезно лакейство).
Най-унизителният връх на посланически фарс в най-старата европейска държава, единствената, която не е променила своето име, бе демаражът от демарши на Н.Пр. г–жа Херо Мустафа към 27.12. 2021 г., раболепно приета на всички възможни държавно-йерархични равнища, за които си е помисляла да даде „мъдри указания”, свенливо прикривайки многобройните държавни и международни проблеми на Съединените американски щати.
Друг бисер на нестандартен колониален етикет, или валиден за победени или сломени държави, бе последвалата среща на щатската посланичка г-жа Мустафа едновременно с министрите на външните работи и на икономиката. Защо да си губи време за отделни инструкции, нали?
Трети колониално-протоколен уникум, извън срещите „по домакинска книжка” с министри, бе символичната среща на мадам Мустафа в НАП в присъствието на министъра на финансите Асен Василев. Срещата може да се тълкува и като символ на „размахан пръст за предупреждение” в борбата срещу корупцията и опрощаване на дългове. Може да предположим, че г-жа екс-Н.Пр. Елена Поптодорова или нейните „следшественици” дори и не знаят адреса на шатския хомолог на НАП IRS и са виждали за целия си мандат единствено по телевизора 1/10 от хомолозите в САЩ на посетените от г-жа Мустафа за 1-2 седмици длъжности в българското управление. Последва рекордният пакет от санкции спрямо български граждани по щатския закон «Магнитски»?!
Гаф ли беше или пак „политика на ибрика”?
 	В брифинга на служебния ни външен министър през октомври 2022 г. изненада становището, че на откриването на първата сесия на 48-ото Народно събрание няма да бъдат поканени посланиците на Руската федерация и Беларус. Явно поради военните действия на Русия в Украйна. Озадачиха твърденията, че мнение от МВнР са поискали партиите, като същевременно на „Ал.Жендов” - 2 постъпило разпореждане от администрацията на Народното събрание двамата посланици да не бъдат канени за откриващото заседание на НС на 19.10.2022 г.
Но ако се ограничим само дори в последните 35 години, не можем да си спомним за прецедент при многобройните външни военни намеси и агресии (в Ирак Сирия, бивша СФРЮ, Афганистан, Косово...) посланиците на империите-извършители да са били изолирани по подобен начин. А въпреки обявяването ни за неприятелска страна от Русия, все пак не сме с прекъснати дипломатически отношения с двете държави. 

10.3.Външната политика на правителството на Николай Денков (6 юни 2023 г. - 9 април 2024 г.) бе също изпълнена с гафове, екскурзионни пътувания и излети на премиера и г-жа Габриел като негова вице- и външен министър
 Геополитическите реалности в резултат на междуимперско противоборство  и външнополитическото епигонство и безхарактерност на „сглобка №1”, превърна в наивност въжделенията на мислещата българска общественост: „България и Черно море да бъдат зона на мира”. Вместо прагматично отстояване на МИРА  външнополитическа активност на правителството и МВнР бе серия от гафове и протоколни неудачи, приличаше  на използвачество – с екскурзионно-домакински излишества за сметка на държавния бюджет. По приоритетните за националната ни сигурност рискове – военните действия в Украйна и в Близкия Изток – казионните позиции и политики на България на солидарност бяха и тогава, както и при сглобката около Желязков, изкопирани на 100% от централите на НАТО и ЕС в Брюксел. Понятието „гаф” е безобиден евфемизъм за охарактеризиране на решението на Денко-Габриелите за вдигане на забраната за внос на украинско зърно. За разлика от Полша, Унгария, Словакия, Румъния. Трудно за обяснение даже с някакъв вид солидарност е  и угодничеството на МВнР по темата „антисемитизъм” - „геноцид”. 
Гаф или изцепка бяха и решенията за повишаване на транзитната такса за руски газ, и безславната му отмяна? 
Въпреки, че е „по-старша” като вицепремиер и дама, министър Габриел не се стърпя да „се наведе” и нанесе безполезна - по всичко личи – протоколна визита на назначения 2 дни преди нея турски хомолог Хакан Фидан, бивш шеф на МИТ.
Неудачна бе и дипломацията в стратегическия триъгълник  на ядрените „бабаити” САЩ-КНР-Русия.  През септември 2023 г. М.Габриел – с делегация с още трима министри и трима заместник-министри, за II-ра сесия на Стратегическия диалог със САЩ, се бяха „докопали” във Вашингтон до „аудиенция”при Антъни Блинкън и съветник по националната сигурност на Камала Харис. След месец г-жа Габриел пътува в Лос Анджелис, срещнала се с бизнес делегация от щата Юта и с представители на Американския еврейски комитет. САЩ са обширни за опознаване!? В Лондон тя „сколаса” да се представи на вече бившия си хомолог Клевърли,  в Париж я е приел само държавният секретар по европейските въпроси. Дребни протоколни гафове за равниища на контактите, от некомпетентност и липса на национално достойнство и самоуважение ли?
Въпреки семплия си агро-произход от село Жостово = квартал Сингартия на село = вече град Хаджидимово, или вече даже от самото Гоце Делчев, г-жа Неделчева-Габриел, почти единствена сред министърките на външните работи след Н.Михайлова, усвои как да се облича подходящо. За разлика от новозагорки, павликенки, пазарджиклийки като кандидат-еврокомисарката Р.Желева; Генчовска, Захариева, нео-столичанки като шефкини на НС с визия на руски тьотки или даже изкристализирали  в МВФ Сталинки.
 Някои от тях вече се отличават като стил на обличане, фигури и външен вид от дамите-булки на едновремешните членове на ПБ на ЦК на БКП и на ПП на БЗНС. Лесно им беше на петимата служебни екс-министри от кариерата и в тази насока, не само чисто професионално! Но за гафовете, издънките, провалите на споменатите по име министърки, министри може да се пише с дни, ако не бяха еднотипни и предимно от протоколно-етикетен характер. 
Може би по-подходящо би било те да бъдат публикувани публично достъпно в периодични издания, каквито бяха вестниците «Стършел”, „Пардон”, сп. „Eulenspiegel”(немски), „DickObraz” cz (чешки) и пр.
А какво да кажем за гафовете, простъпките, прегрешения до злодеяния на сегашните партийни и „държавни” главатари и командабашии, пардон! ... Лидери?
Техните «политически назначения» - и в дипломацията - нямат свой професионален стил. Нито куража да разчупят леда на дребнотемието и провинциалните изстъпления,  налагани от Политическите им Секти. Лакомо нагълтали се  с коварната заблуда, че разправиите между тях, политиканите ни, много често на гаменско, улично ниво, са политика. Или се превръщат в пощальони на сквернословието в чужбина по адрес на идеологическите си , по същество; «по родному»  кьорсофраджийски, опоненти от поредната си партия. Пак  с извинение, но...! Както казва новинарят Кеворк Кеворкян: «Експерименти с екс-кре-мен-ти...» 
 
10.4. Дъждец от гафове, или още няколко примера на ОБЩЕСТВЕНО-БЕЗПОЛЕЗНИ  ВЪНШНО-ПОЛИТИЧЕСКИ РАЗХОДКИ с кратък анализ
А).„Еднодневното официалното посещение” (10.02.2004 г.) в Египет на „тайфа от 5 министри”, начело с „вицето + външен министър” г-жа Габриел-Недялкова, наподобаваше на външнополитически бай-ганювизъм! „На разтуха” или според героя ни класик: ”Шамар да е, но да е на аванта!” На излет в  новата „административна столица” на Египет с ботуши по килимите! И то в събота,  след като цели 12 години не е имало визита на това равнище в най-голямата арабска държава? С уникален, по смехотворност,  принос в дипломатическия протокол!
Ежедневието днес  е стресово, забързано. Но в традиционната протоколна практика държавните и официалните посещения продължават поне 2-3 дни. По-кратък срок се тълкуваше като неуважение на домакина към гостите, или обратното: ако те са пожелали съкратена програма. След изборната победа на ГЕРБ през 2009 г. са приети изменения и допълнения в Закона за държавния протокол и Правилника за прилагането му + „Протоколен справочник” на МВнР. За посещенията на български официални лица в чужбина, в т.ч. на министъра на външните работи (М-рВнР),  важат протоколната практика и изисквания на приемащата страна, с договаряне в програмата на желанието на шефа на българската делегация. При ограничения в броя на придружаващите лица, респ. на делегацията, по усреднена международна практика. За държавно и официално посещение на държавен глава 1(+1) + 10 (т.е. той + 1 /партньор/ка или съпруг/а + 10 придружаващи), а за официално посещение на М-рВнР 1 (+1) и до 5 души. Да допуснем, че минимум по 1 човек е придружавал всеки  министър. 
От египетски сайтове става ясно, че „хорицата са кандисали” да назоват визитата официална. Нищо чудно обаче този компромис да е бил за успокояване на египетския премиер, че му налагат да работи в събота следобед. Без рушвет!?Според сайта на МВнР-София, на 22 януари  с.г. г-жа Габриел приела у нас египетския външен министър. Може би тогава да е възникнала self-image идеята за съчетаване на полезното (отстояване и на министерския Й пост след ротация) с приятното. Чрез екскурзионна пропаганда посредством „спретване на галоп” на I-во заседание на Съвместна комисия за сътрудничество с Египет, чието създаване е анонсирано още през 2018 г. !? Без дори да се специфицират 1-2 основни сфери?  Но да подпишат 2-3 пожелателни документа за сътрудничество в отбраната и за природния газ + споразумение за взаимно освобождаване от изискванията за притежаване на визи за краткосрочно пребиваване за притежателите на дипломатически и служебни паспорти. Всъщност документи, които се създават по шаблон и спокойно биха могли да бъдат подписани от българския посланик в Кайро, или от египетския в София със съответния техен или наш министър.  Еднодневната разходка би следвало да бъде - поне «от кумова срама» все пак - категоризирана :  „делова”, „работна” или „частна” (визита /екскурзия?).
По същество «разходката» принизява дейността или бездействието на посолството. 5 министри накуп, в т.ч. министърът на отбраната на второ място – „най-силовият” измежду министрите ?! „Непосветените”биха могли да допуснат, че след като „пътуване/то за доклад до САЩ” е отказано на г-жата, може би това е компенсационна разходка на бюджетна издръжка. Колко ли е струвало общо?
Б) На Конференцията за сигурност/февруари 2024 г.  „Всичката Мара втасала.., та в Мюнхен?” 
Баварската столица е свръх-привлекателна дестинация за безметежни  забавления. Конференцията - авторитетен форум,  е уместен повод за международни разходки. Щатите – водеща световна сила. Но за сетен път се натъкнахме на пореден протоколно-политически гаф и най-меко казано - професионално невежество. На срещата с държавния секретар (ДС) на САЩ от българска страна бяха показани на масата едновременно премиерът акад. Денков, г-жа М.Габриел + министрите на отбраната и финансите Тагарев и Василев ! Сервилност, раболепие, отчетничество, ибрикчийство ? Кабинет по нищо-не-правене ли имаме? Нямат ли работа в България 75% от силовите министри в Министерския съвет и придружаващите ги чиновници ? 
Единственият политически и йерархично подходящ партньор на Антъни Блинкен по каноните на европейския протокол  бе г-жа Габриел, като тогавашен министър на външните работи. Длъжността й и на вицепремиер бе предостатъчна протоколна компенсация за високото място на г-н Блинкен в чиновническата йерархия на САЩ. Към обстоятелството, че щатското правителство няма поста председател. Като се отчете и протоколно-церемониалното пренебрежение отвъд океана всеки един от упоменатите четирима политици, може би без Василев, би могъл сам да бъде събеседник на шатския ДС. Щом сме толкова важен стратегически партньор и ценен съюзник на Съединените щати. А не васална територия, както твърдят критично настроени и все още осмеляващи се да мислят българи! Поразително подмазвачество на комплексари, липса на и потъпкване на националното достойнство, крещяща външнополитическа некомпетентност и екскурзиантско безделие на гърба на българския данъкоплатец! 
Щом сами не се уважаваме, как бихме могли да се надяваме на респект в чужбина, особено във Вашингтон? А не би ли следвало Народното събрание да поиска поне двама от упоменатите – с подозрение за екскурзианти - да възстановят разходите за  командировките си в Мюнхен?

10.5. За  “Уестингхаус”, чешката коалиция, „Сглобките и национални интереси”
Както често бива, Бг-властовите случайници са по-католици от папата с престараване пред текущата Висока Порта. С пълно пренебрегване на националните интереси, както в казуса ядрена енергетика -“Уестингхаус”. 
На 22 март 2024 г. Сглобка  № 1 (според жълтия печат в състав с тартори: Борисов, „кирчо-кокорковските харвардци”, Пеевски, „трифоновските учиндолци = ИТН” + „анадолски ефендювци”)   задължи чрез Народното събрание кабинета (Стара Загора-с.Жостово, пардон! : „Денков-Габриел”)  да подпише празен чек на канадската компания „Уестингхаус”. Под благосклонния поглед на, примерно: „Галя от ПосолствоТО” или + може би „Меги от ПосолствоТО на Острова”. Празният чек от България можел да се окаже за 30 милиарда евро! Докато пазарлъците в сглобката № 1 вървят за още 9 месеца ”делкане на властта”, партиите в нея определят бъдещето ни за 90 години напред без да им мигне окото. 
По споразумението между правителствата на България и САЩ относно Проекта за изграждане на ядрена мощност на площадката на АЕЦ „Козлодуй“ и Ядрената програма за граждански цели на Р България, подписано в София на 12 февруари 2024 г. „За“ са били 161 депутати от ГЕРБ-СДС, “Продължаваме промяната-Демократична България“(ПП-ДБ), ДПС и „Има такъв народ“. „Против“56 -  от „Възраждане“, „БСП за България“ и 4-ма нечленуващи в парламентарна група народни представители. Трима са се въздържали. 
Междувременно, с решение на НС от 12 януари (коалиция ГЕРБ + Патриотите) и 18 декември 2023 г. министърът на енергетиката бива задължен да предприеме всички действия за вземане на положително решение за изграждане на нова ядрена мощност с технология АР 1000. На 9 април 2024 г.,  т.е. само след 18 дни от разпореждането „да подпише празен чек на „Уестингхаус””, Денков «прехвърля топката» на отговорност на изпълнителната власт на кабинета „Главчев 1”. От 16 януари 2025 г. я поема като миистър-председател г-н Желязков. 
„Куче влачи, диря няма!”, биха възкликнали моите прадеди, баби и дядовците. И след подобен псевдо-демократичен хаос с оттласкване на отговорност към бъдещето кой интелигентен българин, ако не е мързеливец на държавна софра, или не очаква някакъв келепир оттам,  би се излъгал отново да гласува за тези или подобни „народни слуги”? А деца, внуци, правнуци? Нима това е само гаф с плуралистични национални виждания? За изкореняване на руското влияние и зависимости ? 
***В  Прага „про-чешки настроените” президенти проф.Вацлав Клаус и Милош Земан бяха наследени от бивш председател на Военния съвет на НАТО. Бяха сглобени „неротационно” дясно-центристки парламент и правителство от поне 5 нео-демо-партии. Но прилики със сглобките, създадени върху келепирджийски и вносни геополитически постулати, са предимно формални. Въпреки натиска и разочарованието на свежия щатски посланик с не-англосаксонско име Биджат Сабет (нещо като г-жа Херо Мустафа бе у нас) на 31 януари 2024 г. либерал-глобалисткото правителство на Чешката република елиминира „Westinghouse” от по-нататъшно участие в конкурса за изграждане на нов енергоблок на АЕЦ „Дуковани“. Чрез не-поканване! Чешкият кабинет явно подходи делово, по финансово-икономическа и логистична логика. Той не се трогна от атлантико-брюкселската Догма на Вашингтон и заклинанията на „посолствоТО” . Според чешките експерти по търга, проблемът произтичал и от обстоятелството, че офертата на „Уестингхаус” била от консорциум с канадския колос „Бехтел” – по неядрената част на проекта. И не било ясно дали „Уестингхаус” е дал гаранции за всички части на проекта. Б.Сабет „заподскачал”, че Чехия ще има нужда от газов ренесанс от 5 нови АЕЦ „Темелин”/и на газ. Чехите са отдавна в контакт с "Уестингхаус" и  негови дъщерни,  асоциирани фирми и  смесени  дружества. Някои бяха вече фалирали, както „по вина на японска фирма” - през 2017 г. Още на 08.12.2012 г. не кой да е, а бивш чешки премиер, успешна вербовка на Вашингтон заяви, че ядреното гориво на Westinghouse е некачествено.
За разлика от Чeхия,  ротационната сглобка избра „Уестингхаус“ без конкурс. Все пак при премиер К. Петков от АЕЦ „Козлодуй” не подписаха договор с «Уестингхаус», поради технически проблеми и непоемане на отговорност за отработилото ядрено гориво. Т.е., верижно произтекли „необходимости за облагодетелстване на още под-изпълнители и средства». 
Според доц. Сивилов от СУ “Кл.Охридски” всеки блок щял да струва по 7-8 млрд. $. Публично известно е, че "Уестингхаус” изгражда със 7 години забавяне в щата Джорджия АЕЦ „Вогъл”с 2 реактора за 31 млрд $, т.е. със 17 млрд. $ повече от договорираните.
Но да се върнем на „ изкореняване на руското влияние и зависимости”. У нас русофилите не забравят Освобождението през 1878 г. от Османидите като минимум. В Чехия обаче нямат конкретно аналогично историческо събитие извън версии около ВСВ и периоди на славянофилия. Но и сегашните средни и по-млади поколения не са простили за окупацията на ЧСР през август 1968 г. при потушаване на Пражката пролет. И за останалите до 1991 г. в ЧССР съветски гарнизони. Новите поколения чешки кметове от 1-2 десетилетия отстраняват и местят на по-непрестижни места в Прага паметници на изтъкнати съветски военнопълководци-маршали, превземали Чешко от Хитлер през 1945 г. Преименоваха улици около руското посолство на сегашни анти-путински дисиденти, опозиционери като Борис Немцов, Навални..., реабилитираха паметници на антисталинисти- власовци. Огромният чешки посолски комплекс в Москва с над 100 души поддържащ персонал, бе реципрочно блокиран...
Та в Чехия политическата класа, дори и про-либерал-глобалистичната, явно на първо място ПРАГМАТИЧНО поставя чешки национални приоритети. Пред идеологеми, евроатлантическа или атлантико-проевропейска солидарност = покорство и послушковщина, без пещерняшки антирусизъм и закъснял с десетилетия антикомунизъм, без еврозонова папагалщина, с национално достойнство и самоуважение!
Ergo: В случая договорът с Westinghouse не е аналогичен само с гаф, или гафче, нито с изцепка, или простъпка, не даже само провинение, а безотговорно анти-национално злосторничество. Изискващо в цивилизования свят, на първо време, незабавна прокурорска проверка + последващи незабавни съдебни санкции и ревизии на подписания хартиен амбалаж !

10.6.Гаф ли бе упрекът на Външно през юли т.г. към немската посланичка ?
 „Писмото-упрек” на министър Г.Г. за появата й на протеста в защита на варненския кмет Б. Коцев е с медийна персонализация  към нея. Всъщност „Откритото писмо” бе професионално добре формулирана позиция на МВнР  на постъпили запитвания относно присъствието на чуждестранен дипломат на проведения на 16 юли 2025 г. в столицата протест. Име, нито адресати не бяха упоменати.
 Няма и не може да има ограничения за присъствие на немската и други дипломати на публични акции у нас, т.е. в приемащата страна. От Н.Пр. г-жа Ирене Мария Планк имаме превъзходни лични впечатления като участничка в публична изява на Българското дипломатическо дружество (БДД). Опитна дипломатка, на върха на последователната си  професионална кариера. Отличен комуникатор! Обаче, вероятно и в Берлин не биха се зарадвали на присъствие на посланика ни на митинги на „Алтернатива/та за Германия”? Или в изяви на щедро поканените от г-жа Меркел чужденци-„мигранти” от „Третия” свят. Но не би следвало г-жа Планк да избива родни комплекси над покорните сглобки на България. На нейно място бихме изпратили друг дипломат. Евентуално разузнавач, под прикритие. 
А към надпреварата по лакейство сме индиферентни. 

11. Нескопосаните действия на премиера Димитър Главчев 
11.1 Пролича липсата на външнополитически опит на  г-н Главчев от „домовата книга» на партийно-парламентарната орда, ограничаваща конституционното право на подбор на министър-председатели от президента. Д.Главчев формира първото си служебно правителство в дните около 20-годишния юбилей на членството на страната в НАТО. Нищо чудно да е бил в течение на целенасочени внушения от заинтересовани директори в МВнР. И/ли и на прословутата Галя от ПосолствоТО, технически сътрудник и съпруга на дипломат от Щатите, най-вероятно внучка на обесен през 1942 г. сливенски комунист-идеалист С.Събев. Защото само за 2 седмици г-н Главчев «успя» да се откаже от свой набелязан кандидат за министър на външните работи, да назначи на поста рутиниран дипломат, на 13 април м.г. да го освободи и лично да поеме временно ръководството на МВнР.   
В първото му служебно правителство се случи и скандалът с внезапната негова грама до Ню Йорк да не се ратифицира Резолюцията на ООН за Сребреница. В последния момент преди гласуването на резолюцията, Главчев изпратил грама-инструкция до постоянния ни представител в ООН Лъчезара Стоева, с предложение вместо да гласува „За“, тя да гласува „Въздържал се“. 
Това предложение за промяна на позицията било в разрез с досегашната политика на България (а също и с ролята ѝ като съавторка на документа). Посланичката Стоева аргументирано отказва да изпълни тази инструкция и гласува „За“ резолюцията — тоест България, въпреки опита за внезапна промяна, в крайна сметка подкрепя резолюцията. Главчев и правителството в началото твърдят, че публикуваната грама “не съдържа окончателните указания” и че е “част от процеса на взимане на решение”, а не окончателно решение. 
Случаят поражда множество критики — че премиерът е направил опит да промени външнополитическата позиция на страната еднолично и в последния момент, което е нестабилен подход по такава чувствителна тема. 
Г-н Главчев сам признава, че е имало натиск и опити за влияние върху процеса около резолюцията, особено от страна на Сърбия и Русия. 
Actualno.com, btv новините.
11.2 Във второто си служебно правителство Димитър Главчев успява да сътвори пореден международен скандал - с одобрено от неговия МС политическо споразумение за Украйна, което внезапно насочва към Народното събрание. 
Споразумението е замислено да установи рамка за сътрудничество в областта на сигурността между България и Украйна — какви точно видове ангажименти (военна помощ, обучение, логистика, споделяне на разузнавателна информация и др.) не са публично напълно ясни. 
Един от спорните моменти е дали служебно правителство има легитимност да подписва такъв документ — някои партии възразяват, че това трябва да бъде направено от пълноправен кабинет с мандат от НС. 
В контекста на геополитическата ситуация и подкрепата за Украйна, подобно споразумение може да бъде символично и стратегически важно, но без парламентарна подкрепа рискува да бъде анулирано или оспорвано от следващи правителства. За България — подобен акт поставя въпроса за съгласуване на външната и отбранителната политика, както и за ролята на парламента в подобни решения. По БНТ- новините

12. „Газовите“ противоречия с Русия и ЕС (2006–2014 г.)
Какво се случи: България неколкократно заемаше колеблива позиция по енергийните проекти (като „Южен поток“). Различни министри и премиери даваха противоречиви сигнали – ту подкрепа, ту оттегляне.
Защо е проблем: Партньорите в ЕС и Русия получаваха смесени послания, което отслабваше доверието в България като предвидим партньор.
12.1  Историческа зависимост от Русия
България традиционно е силно обвързана с Русия по линия на внос на природен газ, нефт и ядрено гориво.
„Газпром“ дълго време беше основният доставчик на газ, а руските компании имаха ключово влияние върху инфраструктурни проекти като „Южен поток“ (недовършен) и по-късно **„Турски поток“ (през България – като „Балкански поток“) **. АЕЦ „Козлодуй“ и проектът за АЕЦ „Белене“ също свързват България с руската ядрена индустрия.
12.2 Европейска политика и изисквания
Като член на ЕС, България е задължена да прилага Европейския зелен пакт, политиката за декарбонизация и диверсификация на енергийните източници.
Евросъюзът настоява за намаляване на зависимостта от Русия, особено след войната в Украйна (2022 г.).
България получава финансова и техническа подкрепа от Европейския съюз за:
· изграждане на газови интерконектори (напр. с Гърция – IGB, който осигурява достъп до азербайджански газ и LNG терминали);
· развитие на възобновяеми източници (соларни и вятърни паркове);
· преход от въглища в „Марица-изток“.
12.3.  Противоречието Русия – Европейски съюз през българската политика
Двойна зависимост: България балансира между историческите връзки с Русия и ангажиментите си към ЕС.
Конфликти и колебания:
Русия вижда България като транзитна територия за своите енергийни проекти към Европа.
ЕС настоява България да бъде част от общата политика за енергийна сигурност и солидарност. 
Пример: „Балкански поток“ (2020 г. ) беше построен основно в интерес на Русия, но критикуван от Брюксел. Обратно, интерконекторът с Гърция е проект, който ЕС активно подкрепя.
Газовата зависимост и спирането на доставките.
България дълго време не предприе достатъчно стъпки за диверсификация и остана силно зависима от руския газ.
През април 2022 г. „Газпром“ спря доставките, защото България отказа да плаща в рубли.
Въпреки че интерконекторът с Гърция (IGB) беше готов, неговото въвеждане в експлоатация се забави поради бюрократични и политически решения – това се възприема като грешка в управлението, която удължи кризата.
12.4  Бъдещи тенденции
България вероятно ще засилва интеграцията си с ЕС чрез диверсификация на доставките (LNG от Гърция и Турция, азерски газ, евентуално водород).
В ядрената енергетика - тече процес на смяна на доставчика на ядрено гориво (от Русия към западни компании).
Въглищните централи ще бъдат намалявани под натиск от ЕС, но това създава социално и икономическо напрежение вътре в страната.
Обобщение:
Българската енергийна политика се намира в противоречие между традиционната зависимост от Русия и европейските изисквания за диверсификация и зелена трансформация. В краткосрочен план това създава колебания и напрежение, но в дългосрочен – България вероятно ще се ориентира все по-тясно към европейската енергийна рамка, за да намали геополитическите рискове.
Последици: Загуба на икономически и дипломатически лостове, България бе възприемана като „колеблива“ и податлива на натиск.
13. Разминавания в позициите за войната в Украйна (2022–2023 г.)
Какво се случва: Президент, премиер и външно министерство често изразяват различни позиции – от ясна подкрепа за Украйна до колебания и неутралитет.
Защо е проблем: Партньорите в ЕС и НАТО не знаеха на коя позиция да се доверят. Колебливост в ориентацията – между Русия и Запада.
13.1  Противоречива позиция за санкциите срещу Руската федерация
България официално подкрепя санкциите на ЕС, но в публичното пространство често излизат противоречиви послания от различни политици.
Имаше колебания дали да се спре вносът на руски петрол чрез дерогация (освобождаване от европейската забрана). Това създаде впечатление за двойствена политика – едновременно следваме ЕС, но търсим изключения.
13.2 Военната помощ за Украйна
Дълго време официално се твърдеше, че България не изпраща оръжие.
По-късно излезе информация (вкл. в западни медии), че чрез посредници и скрити канали е осъществяван износ на боеприпаси и техника за Украйна.
Това двойнствено поведение изглежда като липса на прозрачност и политическа смелост – от една страна помагаме, от друга страна публично отричаме.
13.3 „Балкански поток“ / „Турски поток“
България инвестира милиарди в газопровода, който на практика осигури нов маршрут за руския газ към Сърбия и Унгария, но не подобри собствената ѝ енергийна сигурност.
След началото на войната този проект започна да изглежда като стратегически гаф – пари на българските данъкоплатци в услуга на Москва или срещу Москва.
13.4  Политическа нестабилност и липса на дългосрочна стратегия
Честите избори и служебни кабинети доведоха до разнопосочни послания – един премиер е по-проевропейски, друг е по-неутрален или дори проруско ориентиран.
Това оставя впечатление за хаотична политика, която не дава ясно послание нито към ЕС, нито към Русия.
Българските „гафове“ в украинската криза могат да се обобщят като:
· забавена диверсификация на енергийните доставки;
· противоречива позиция по санкции и оръжейна помощ;
· политическа раздробеност и липса на стратегическа визия.
Последици: България изглеждаше непоследователна и вътрешно разделена, което отслабва дипломатическата ѝ тежест.
Ако трябва генерално да определим гафовете, то следва да ги изброим както следва:
· трудно отстраняване на кадровите последици след промените през 1989 г.
· Колебливост в ориентацията – между Русия и Запада;
· Закъсняло и непоследователно отстояване на националните интереси по „македонския въпрос“;
· Често непрофесионално управление на отношенията с ключови съюзници;
· Чести смени на позиции по енергийни проекти (Нефтопровод Бургас – Александруполис; Южен поток, АЕЦ „Белене“), което създава образ на непредсказуем партньор;
· Неумели реакции при дипломатически кризи (например с Русия след 2014 г. и особено след 2022 г.).

Препоръка: Въпреки десегашните неумели реакции на управлявалите в София сглобки и служебни правителства (след 2014-2022 г.) според нас би следвало България действително да се погрижи - максимално, в рамките на своите останали възможности – за живота на хората от т.нар. в отчетите на МВнР и на ИАБЧ (Изпълнителната агенция за българите в чужбина)  «българска диаспора”. Тоест, за руските и украински граждани с български етнически корени и идеалистични остатъци в самосъзнанието. В Украйна иде реч предимно за хора от районите на Болград, Одеса, където имаме ГК и  в Приазовието (т.нар. таврически българи). Посолството ни в Киев и ГК в Одеса да положат усилия хората от диаспората да не бъдат по-често военно мобилизирани от съграждани без български корени. От Русия, където може би ще е доста по-трудно – същото! Освен това, там като минимум поне да покажем симпатии и към татари, башкири и кавказци с подобно, про-българско историко-етническо самосъзнание. В Татария (Татарстан) те има/т/ха пробългарски регионални организации. Със съзнание на исторически наследници на културните традиции на Волжките Българии. 
За целта правителството, МВнР и ИАБЧ следва да  потърсят съдействие от доброволци сред родните русофили (Национално движение „Русофили”), украинофилски сдружения и от атлантическите клубове и съвети. 
Второ, но първостепенно също: Предвид демографския срив на България освен да разчитаме на обратна миграция на българи от чужбина, би било полезно заселването на украински и руски емигранти у нас. Особено при  сегашните воении действия в Украйна. Но, познавайки традиционната от векове руско-имперска групово-заселническа тактика, както и на украинските й „ученици и последователи”: у нас само по единично + или семейно ! С лоялност към България, без имперски или комплексарски „замашки”.  Със съпруги, ако са рускини – готови да учат и да общуват на български език. Но за целта са ни необходими като ПРОВЕРЯВАЩИ честни и некорумпирани секретни служби!
Интересно, но дали нашата дипломация следи, изучава и си прави конкретни, ПОЛЕЗНИ изводи от националния подход на вишеградци поотделно (поляци, унгарци, словаци) поне към етнически близки им по произход граждани на Украйна и Русия? Или: ЩОМ няма такава брюксело-вашингтонска директива... ?

14. Речта на премиера Росен Желязков пред Общото събрание на ООН септември 2025 г. – поредният дипломатически гаф
Цялата му реч пред Общото събрание на ООН беше недипломатична, невъздържана, неуравновесена, екстремистка,  антируска и нео-глобал-тоталитарна.
Търсейки явно някаква вътрешна и външнополитическа реализация, Росен Желязков е изразил пълна подкрепа от България по инициативата на генералния секретар на Организацията на обединените нации за реформи "ООН-80".
Било крайно необходимо провеждане на реформа в Съвета за сигурност, като се приемел по-справедлив баланс в членството. 
Искане на МП за предоставяне на едно допълнително непостоянно място на Източноевропейската група? Били необходими и ограничения върху злоупотребата с вето? Явно Желязков не е запознат защо и при какви условия е създадена ООН. Кои държави и защо имат право на вето. И не търси експертност в МВнР?
Той е определил като  предизвикателство за международния ред пълномащабната агресия на Русия срещу Украйна. Според г-н МП Р. Желязков е абсолютно неприемливо: член-основател на ООН с постоянно място в Съвета за сигурност да води война, пренебрегвайки  международното право и човешките права. МП Р.Ж. бил категоричен, че единственият път към мира е да бъде уважаван суверенитета на Украйна, а териториалната ѝ цялост - напълно възстановена. От съществено значение е също пълното, незабавно и безусловно прекратяване на огъня.
Г-н Желязков е отбелязал още, че през последните седмици Русия извършва груби нарушения на суверенното въздушно пространство на държави членки на ЕС и съюзници от НАТО с дронове и самолети. 
Все пак твърденията на Р.Желязков предизвикват впечатление на прибързани и недоказани.
 
15. За ЕВРОЗОНАТА от 1 януари 2026 г. 
    Т.е., за пълноправно членство на Република България от 1 януари 2026 г. в Икономическия и паричен съюз (ИПС на ЕС = т.нар. Еврозона = ЕЗ)!
С читателите и като съавтори сме наясно, че обществеността е на различни мнения по темата. Имаме разбиране и към двете виждания. Привържениците на встъпването на България като пълноправен член ОЩЕ на 1 януари 2026 г. безспорно имат сериозни лични и обществени основания. Главно: по-безпроблемни пътувания в ДЧ (= държавите членки) на ЕЗ с цел бизнес, изпълнение на служебни дейности и задължения; гостувания при деца, роднини, приятели; на почивки, екскурзии, пазар, за забавления. Опонентите им не са единни. Част от тях пледират за присъединяване към ЕЗ в подходящ момент. Но  не от 1 януари 2026 г., а когато имаме готовност. Други са въобще против загърбването на лева и валутния борд. 
Ценим гражданските позиции и организационен талант на  мислещите новинари като Страхил Ангелов и Недялко Недялков! Премълчаваните протести из цялата страна през месеците май, юни, септември 2025 г. илюстрираха наличие на масова обществена воля и потенциал на несъгласие с диктатура от Брюксел за „токсичната – за мнозина българи - валута, гаранция за поскъпване на живота, инфлация, за обедняване на по-голямата част от населението”. 
Еврозоновата пропаганда на сглобките - мотивирани и по внушения от Брюксел и от НПО (неправителствените организации)  -подкрепяни от там -, се старае да постави населението пред свършен факт: че на практика с курса лев-евро от валутния борд сме почти в ЕЗ. Носи всички белези на некомпетентна и скучна агитация, финансирана щедро от държавния бюджет. От бързо присъединяване печелят главно банките, въпреки демагогските им оплаквания. Те ще освободят наложените им от БНБ резерви заради борда за свои операции, премии, „далавери”!? И без това паричната наличност и бюджетът се поддържат от месечните постъпления на дребния и среден донякъде бизнес, обсаждан от чиновниците на НАП. 
Преди десетилетия пропагандата „за келепира» започна като за ганьовци, а по Вазов - за Кириак Стефчовци, Рачко Пръдлевци и хаджи Ровоами. ЕС щял бил да ни носел на гръб икономически, да ни субсидирал, а НАТО да ни защитавало. Колкото защити Кипър през 1974 г. от натовска Турция ли, или Украйна сега? Сега е спусната „Заповед № ЕЗ” с 10 млн. лв. за агитация, т.е. над 5 млн. € по курса. 
Не подценяваме читателя, като бивши активни дипломати сме наясно, че: 
1. Решенията за членство в ЕС и ЕЗ са политически многостранни, те бяха следени от нас професионално. Без задълбочен анализ, обаче, не може да се вярва нито на официалната (казионна), нито на опозиционната, нито на небългарската пропаганда или критики. Нито на социологическите агенции у нас, или от чужбина. 
2. ЕС и ЕЗ касаят пряко, жизнено всяка българка и българин. Дали клишето на казионната пропаганда, - че след „Шенгенската епопея” и „преждевременно изнудване в ЕЗ” -  бил приключвал процесът на пълна интеграция в ЕС, ще се окаже поредният  псевдо-лозунг? Или с децата и внуците ще си останем ратаи - работна ръка, пазар на оскъпени ГМО-шкарто стоки в „Клуба на богатите’?  На Ф-16 и следващи подобно преоскъпени ветерани-музейни експонати, също? В Западна Европа, та и в САЩ, отдавна завиждат, че в бившите европейски соцстрани процентът на частната собственост на жилища значително превишава този в техните държави. В еврозоната контролът на банките над населението и администрацията ще бъде тотален. 
Нищо чудно да въведат цифрово евро и... постепенно „диктатура по азиатски тертип” и над лични сметки. Кой би повярвал че Брюксел, Берлин, Париж, скандинавците, защо не Атина и Вашингтон ще да оставят васално-емигрантска България с 10-процентов плосък данък?  С извинение: При „само-кастрираните й” – и като ултимативни условия за достъп до ЕС - икономика и селско стопанство? При 4-5 пъти по-високи налози в техните страни? Или достъп до нови правителствени заеми за социално-чиновнически цели при наличието на доста частни депозити и ниска производителност на труда в страната? 
Широко прокламираното в официозната пропаганда участие на България при гласуване на важните решения в ЕЗ звучи като цинична подигравка. Гостувалата „за сефте” президент/ка на ЕЦБ (Европейската централна банка) Кристин Лагард освен с баналността, че: „...България щяла да спечели от стабилността, ликвидността и предимствата на общата валута”, ни ощастливи с вестта, че ще има столче и за гуверньора на БНБ в Управителния съвет на ЕЦБ. Г-н Димитър Радев щял да ни представлява с право на глас и мнение в решенията на паричната политика, които ще се вземат във Франкфурт. Дали обаче столчето ще бъде трикрако, или той ще стои на 1 крак, защото според проф. Румен Гечев правото на глас от България е „цели О,4 %?!”
Всяка ДЧ на ЕС е задължена да съхранява резервите на търговските си банки в ЕЦБ. Но новото морално Гестапо, в т.ч.щатни демо-НПО-та от дотръмповата селекция на Сорос и Ко,  премълчават убеждението на висшата глобална експертиза на проф. Стив Ханке, Джефри Сакс, проф. Джоузеф Стиглиц. Според тройката, и екс- и гуверньoри на национални банки на Чехия и на други страни от ЦИЕ - като Мирослав Сингер, Зденек Тума - „в ЕЗ им трябват чистите български активи от валутния борд”.  Натъквахме се и на по-високи цифри, но според доц. Григор Сарийски активите ни възлизали на 40 тона злато + първокласни немски облигации - срещу сухи пари за разплащане. Сиреч, 70 млрд. лева залог. Други експерти твърдят, че са до 100 млрд. лв.  Като даваме под разпореждане златото от трезорите на БНБ, т.е. почти харизваме 500 млн. на ЕЦБ. Същата банка, която замрази парите на гърците след референдума ОХИ. 
3. Според  тройката „ползите от еврото СЕГА” ще са катастрофални за България. Въпреки уверенията на сглобкаджийските политикани, псевдо-икономисти и пропагандатори. Предоставянето на целият контрол върху парите НИ, ако не свръх нелепо, наподобява на безотговорно и слугинско мислене. След като ЕС на - според най-радикалните критици, и с извинение! - „урсуло-кайо-юрдечките” се напъва към про-милитаристичен съюз. Съюз, с амбиции да налага определени политики, все по-често в ущърб на твърде по-беззащитна с еврото България. С папагалска промигрантска, джендър политика, на продължаване на конфликта в Украйна, с инвестиране на огромни суми във въоръжаване!? Поколенията Z  и Y може и да не знаят, че през 1948-2010 г. Европа на Общия пазар/ЕО /ЕС имаше своя военна организация Западноевропейски съюз. ЗЕС беше = НАТО но „минус” САЩ, Турция, Канада. И Щатите наложиха своето оръжие НАТО. Вкл., с подозрението И за тотален контрол над Европейския съюз! Не без съглашателството на Брюксел, Берлин, Париж и прочие западноевропейски тарикати и послушковци ЗЕС бе демагогски маргинализиран и ликвидиран. 
Упоменатият проф. Джоузеф Стиглиц, бивш главен икономист на Световната банка и добре известен в България като икономически съветник на президента (2001 – 11 г.) Георги Първанов,  написа книгата „Еврото – как една обща валута застрашава бъдещето на Европа“. А "бащата" на Българския валутен борд, проф.Стив  Ханке,   удостоен с 8 почетни докторски степени, 3 от тях в България (през февруари, май юли и септември 2024 г.), отново попиля Еврозоната. С изводи: -„...би било катастрофа, - ... влизате в капан, - ... самият валутен съюз има проблеми... Влизането на България в ЕЗ ще повиши риска от по-голяма инфлация. Българският народ ще загуби от приемането на еврото”!  Подвеждаща  пропаганда упражняват предимно по личен интерес Асен Василев, Любомир Дацов, ХампърДцумян, Симеон Дянков (преди), Владислав Горанов, БНБ-ЧобаноРадевци,  профАНесоряЯ и сегашните баш-финансови дейци с професионална компетентност на касиерки в „капанчета”- «... теменужки”. ЕЗ бе създадена през 1999 г. от автори и вдъхновители Хелмут Кол + френските президенти - за износителките на финализирана продуция, главно от ФРГ, Франция, Холандия, донякъде Италия.  България, като деиндустриализиран придатък към ЕС, има само  компании-поддоставчици, на дребно. И Тръмп косвено ще ги намали. След разгрома на селското стопанство, сме останали с 60 000 производители и внасяме 80% от тази продукция (според проф. Георги Генов).T.e.,  предимно  ГМО-полу-шкарто, с перспектива за  «месни» продукти с насекоми и червеи. Може би по-нататък с хлебарки ?
 4. По Договора ни за присъединяване към ЕС „дефлорирането” на България в ЕЗ именно на 1 януари 2026 г. не е задължително. Известно е до втръсване,че с влизането на страната ни в Европейския съюз през 2007 година нашите чиновнички се съгласяват да приемем и общата единна валута „евро“. Според Договора от Маастрихт, по който България е страна, всяка държава има право да реши кога и как да приема общата валута.  Дори на първолаците у нас е ясно, че страната ни НЕ е готова и годна за единна евро-валута многопланово, финансово- ИКОНОМИЧЕСКИ. А на второ място, или на първо (за по-възрастните): че международната обстановка е хаотична, а в Брюксел управляват амбициозни и самовлюбени лаички! А във Вашингтон...?
Когато инициира и започна „внедряването” на еврото, Кол целеше също така и да ограничи влиянието на долара. Но след цяло десетилетие приготовления. Сега, с проблеми за руските въглеводороди, особено немците закъсват икономически.
* Чешки и /вж. и още по-долу/ словашки опит по „предизвикателството ЕЗ”:
Упоменатият по-горе г–н Зденек Тума бе гуверньор на Чешката национална банка през 2000-2010 г. , а  Мирослав Сингер  го смени до 2016 г., сега е на висок пост в холдинга „Генерали”. Според двамата „не от вчера в Азия работят „повечко”, отколкото в Европа”, но след 2005-10 г. в Югоизточна Азия, „икономическите тигри от АСЕАН”,  са изоставили дебатите по създаване на обща валута като неперспективна.
Също така: в сравнение по БВП (по пазарен курс,  цялостното развитие на реалния   БВП и на глава от населението) ЧР има с 1/3 по-висока икономическа ефективност от Словения като ДЧ на ЕЗ, а от Словакия с 50% - след влизането й в ЕЗ.  Членство-нечленство: Кой както я нареди! При преразпределянето на  бюджета на ЕС през 2022 г. нечленката на ЕЗ Чехия е била субсидирана с 50% повече на глава от населението в сравнения с приблизително толкова състоятелната Словения и още повече от „по-бедната” Словакия. Експертите са убедени, че за да функционира добре една система трябва да има възможност и за напускане. Дори и ERM II. Но това би било кошмар за ЕС и ЕЗ! Чехия има вече исторически опит за безпроблемно излизане от 2 общи валути. ”Еврото само отнемало време и енергия и не избавя от важни проблеми”.
**Пропагандисти по медиите не дават отговори на въпросите на Тума, Сингер и др. като: Защо Дания е договорила клауза за неучастие в ЕЗ, а Швеция  Чехия, Полша, Унгария, Румъния не са членове?  Защо  икономическата ефективност на ДЧ на ЕЗ изостава от тази и  на АСЕАН в Азия, дори от САЩ ? Защо след приемането си преди около 15 години новите членки  намалиха икономическата си ефективност в сравнение с нечленки като Чехия и Швеция? Защо при условие за членство задълженост до 60% от БВП средната задълженост на ДЧ бе над 90%? Защо„южняшките банки” на големите ДЧ на ЕС са пред фалити? Не омаловажи ли дигитализацията един от главните мотиви за възникването на валутния съюз? Не се ли оказа безпрецедентното отписване на дългове на Гърция помощна програма за банковите системи на Италия и Испания?  Защо сред всички ДЧ на ЕЗ Франция единствена има армия,способна на по-значими интервенции в чужбина? Не можем ли да изчакаме развоя на военните конфликти в Украйна, на Близкия Изток и на инфлацията преди обещаното от туземни чиновници и в Договора за присъединяване в ЕС  “встъпването” в ЕЗ?
Със сивата икономика, както се заричат баналните от екрана ЕЗ-апологети, за 25 години не успяха да се преборят Германия, ни Франция, никой в ЕЗ. Тя се оказва неразделна – нежелана но неизтребима - част от евроатлантическия капитализъм.  „Парица – царица”, вероятно и за уважаван политолог като доц. Д.Смилов звучи примамливо. Свенливо премълчавайки, че през последните десетилетия кликите „са били избирани” с по 17 до 30% от гласовете на хората, имащи избирателно право.  В т.ч. с  купен вот, локален (местнически) „феодализъм”, партийно-мафиотска подлизурковщина и други фалшификации. И  доведоха държавата до състояние на кораб без двигател, без платна, без кормило  след  5-процентното угодничество в Алианса пред ВПК на САЩ за сметка на жизненото равнище !
Вече знаете, че от страх или селташки хитрувания на котериите след 1997 г. България еединствената нова членка на Европейския съюз сред дванадесетте, чиито управляващи не посмяха да се допитат до народа си за членството в ЕС ! За НАТО също. За легитимация, поне морална, чрез пряка „буржоазна” дори, но демокрация!  За еврозоната – да не говорим! Все пак по-добре късно, отколкото никога! Иначе тези членства по същество остават ЧИСТО чиновнически решения. Длъжници са всички правителства в София след 2000-та година, но едва ли „не-коалициите на сглобките ще дръзнат” да проведат референдум. Виждаме как представителната демокрация фалира от себичност и корупция.
Смиловци, вълчевци, костовци, дамичките в НС, теменужки, политическите миткорачков-парцалевци, царе и пасмина от набедени конституционалисти „като дяволи от тамян” избягват отговори на многократно задаваното запитване: Защо въпросният закон за правото на референдуми е приет у нас едва през 2009 т., след като България бе записана, или приета „по ведомост” в НАТО през 2004 г., а в ЕС през 2007 г. ?!
Дори според хронично правоверния доц./проф. Огнян Минчев светът не е просто в хаос, а в задънена улица „с нова степен на арогантност с лидерско безочие. При сегашните кризи, войни, инфлации, МЕGА-та на Вансо-Тръмповци...,  „да се наведеш за еврозоната”  е аналогично с - най-меко казано - чист авантюризъм – и национално безотговорна, перманентна изневяра. Приоритетите на сглобките „Шенген + ЕЗ” са поставяне на каруцата пред коня, но още от „около 2000-но лето Господне насам!”  
Сега те  служат като  „смокинов лист” за отклоняване на общественото внимание от трансформирането на България, стъпка по стъпка,  във военен плацдарм срещу ракетно-ядрена Русия. 
Да напомняме ли пак и как Франция, Нидерландия, Ирландия - след плебисцити - не приеха проекта за Европейската  Конституция и я сведоха до Лисабонския договор? Най-вероятно непрочетен от български политик. А референдумите по възлови политически въпроси във Норвегия, Дания, Швеция, Исландия, на Острова – т.е. също в зоната на ЕС-НАТО? Норвегия след два, Исландия-след 1 референдум, не пожелаха да влизат ВЕЧЕ под командната мундщровка на амбициозните феминистки в Брюксел – нереализирани, слабо  или надменно  представили се за семейни домакини (фон дер Лайен, Кая  Калас,  Роберта Мецола, + Захариева, отговаряща ресорно и за „горкия” !! ИИ = изкуствен интелект).
Сглобките, вкл. чрез всевъзможни парламентарни цецко-наташкокиселочи-раи, игнорираха конституционно съобразни референдуми за еврото, с повече от съмнителни обосновки. Понякога формални, друг път фалшиви. Тоталитарно, неконтролируемо!
 „Народните слуги” продължават да се инатят «по магарешки», вместо да внесат 2-3 изменения и допълнения в Закона за пряко участие на гражданите в държавната власт и местното самоуправление (от 29 май - 16 юни 2009 г.едва), с които НС да се прости с „правото да изпраща за зелен хайвер” избирателите си данъкоплатци. 
А правителствата да изпълняват решенията на референдумите. И НС и МС да подлежат на контрол от избирателите. Пряка демокрация! Още Костов и „царят” „се разсеяха да проведат референдум/и”, въпреки че тогава едва ли рискуваха широката общественост да не подкрепи членството в ЕО/ЕС. Последващите боязливци пък дадоха 4 военни бази гратис на САЩ. Даже не на НАТО!? При два-три забранени референдума за ЕЗ през последните 2-3 години какво да говорим? А анти-инфлационните бойкоти у нас, в „девствено еврозонална” Хърватия, в други съседи? Също с блокиран ефект! 
 *** Поне от десетина години насам е пределно ясно, че самият Договор за присъединяване към Европейския съюз има нужда от предоговаряне, но национално-отговорното държавническо политическо мислене явно не е по вкуса, капацитета и волята за «ротационни не-коалиции сглобки” от папагали. За тях и за текущата българска дипломация, в т.ч. сегашните служители на МВнР, изглежда че реалността е последна грижа. Фактите, като например, че още през 2023 г. дори IT-сектор имаше годишен спад от 34%. Сектор измежду броящите се на пръсти, допуснати до съществуване от «конспиративната теория” за дискретно дискретно прикритите цели на плана Ран-Ът. Плюс строителството, за пране на пари. И горчивата жестока истина, че около 70% от инвестиционните сделки в деиндустриализирана и деаграризирана България  са свързани с недвижими имоти, ремонти и строителство на сграден фонд, жилищни и офисни площи. Кому пречи настоящият валутен курс лев-евро при такава псевдо-производителна „икономика”? 
 «Натъпкването» ни в Зоната по воля на брюкселските дамички, наричани некавалерски „Кокошарника в/от Брюксел”, напомнят отново за болшевишките методи (по-точно възприети по меншевишки, т.е. от малцинство) на решения примерно за членството във Варшавския договор. Или в Тристранния пакт с Рим, Берлин и Токио. Чист, откровен авторитаризъм! От ненужно лакейство в пакта го „отнесохме” с няколко хиляди жертви от сегашните ни щатско-британски съюзници и разрушения за милиарди в 26 селища през 1943-44 г. А след месеци същите те са унизили нашите бащи и деди, заедно с, начело и под военно ръководство от Кремъл, да воюваме срещу довчерашните си съюзници. И да дадем десетки хиляди човешки жертви на българи. А от Варшавския договор, отново без допитване до народа, без плебисцит, станахме съокупатори на Чехословакия през 1968 г. Макар, че нашите войници не са стреляли, дори имаме една жертва, но позорът „лакейство” остава.
Пак ли се подлагаме на поредната послушковщина по аналогия с казуса Косово през 2008 г. ? Територия и досега не призната като държава от 5 други страни-членки на ЕС и още стотина държавни образувания в света. 
„Всичката Мара втасала”, та сега „топур-топур” в поход срещу собственото си население, срещу майки, бащи, баби и дядовци с инфлационен геноцид! Посред война в Украйна, етно-чистките в Газа, с убийство на наш капитан-далечно плаване на служба в ООН. При системно унищожаване на бялата раса православни! В неспокойните Балкани. При масова миграция, в енергийна криза, стагнация и недоизяснена ориентация след президентската номинация в САЩ. При бюджетен дефицит, суперинфлация поне с 40-60% и дузини нерешени социално-икономически проблеми в страната? Ток, без/води/е, канализация... Безталантливите властолюбци явно успяха да  позакърпят за 431 млн. $ своя/та дълбока държава в продънената от тях българска /държава ?/. Но не смеят да проведат даже едно проучване дали са се променили нагласите на местните аборигени към „Велика Америка”. 
	ЕВРОСКЕПТИЦИТЕ СА ДЪЛБОКО УБЕДЕНИ, че по оста на зависимост Вашингтон-Брюксел чрез еврозоната ще бъдем финансово причастни „до шия”в план от джунгло-неоидеологизма MAGA на Тръмп за редуциране на държавния дълг на САЩ. За динамиката на световните борси да не говорим!  Национално-отговорните хора също повтарят, че влизането във ВАЛУТЕН ЯРЕМ, в който 4-5-те най-богати страни са „в или пред” рецесия е прибързано.
 При свръхзадлъжнялостта на френските банки...  Съотношението дълг : БВП в Италия, Испания, Гърция е 150-200 %. В България 35% !? Ставаме донори на доста по-богатите страни. 
Изводи от наблюдения на €-скептици като проф. Вацлав Клаус, бивш чешки президент, премиер, шеф на парламента..., създател и лидер на ГД Партия/та,  и всепризнат реализатор на „прехода” в Чехия, че:
1.Като започнем от Германия през 1999 г., в Прибалтика и навсякъде в ЕЗ, с 1-2 закъснения, до 18 месеца след приемането на еврото, инфлацията достигна средно 200%. В Естония само през м.м. бе 13%, Защо в Хърватия, въпреки тавана на цените на продукти и твърденията за овладване на инфлацията, младежта масово емигрира?
2. Раждаемостта в ЕЗ е по-ниска от тази в ДЧ извън нея. Италианската индустрия е свила производството си с 20% от времето на въвеждането на еврото.
3.Ипотечните кредити ще следват Euribor лихвите. Процентът на ипотеките ще се удвои от 2.5% у нас на 4-5 %. Твърди се, че за корпорациите в края на м.г. се въвеждало цифрово евро. Ако е истина и то обхване и физическите лица (рано или късно) на/личните пари в банките ще бъдат блокирани.
**На 13.10.м.г. пред БНТ г-н Кузман Илиев (икономически и политически анализатор,  журналист, продуцент)  предупреди, че предварителни обещания към София за запазване на определен курс лев : евро нямат реална стойност. Валутният курс преди влизането в ЕЗ би могло да бъде променен от 1.95583 лв. за 1 € на 5 лв. за 1 €. Да, но курсът лев-евро бе запазен, според СМИ и закон, последно от август т.г. Нищо общо засега, но към края на подготовката за встъпване на Словакия  в ЕЗ, имаше промяна в курса крона – евро. Обаче СР не беше във валутен борд. Министерството на финансите и Словашката национална банка  твърдяха че са удържали фискална консолидация, да подтискат инфлацията, даже да завишат курса на кроната спрямо еврото. Въпреки, че СМИ развихриха скандал за изтичане на информация след телеконференция през нощта на 28 май 2008 г. (между МФ на СР и ЕК, ЕЦБ и представители на други ДЧ на ЕЗ за междинно коригиране на служебния курс словашка крона:евро). Р.Фицо, като премиер, обяви “жълт картон” на министър Ян Почиатек (МФ, озовал се на яхта в Монако на мощната в СР финансова групировка „J & T“, подозирана да се е възползвала от информация за курса). 
Министърът не отрече да е бил на яхтата. Извини се, отхвърли обвинението да е подал информация за курса преди или след Монако и връчи оставка. Фицо не я прие, оневини го. На 8 юли 2008 г. официално бе оповестен договореният обменен курс на евро към словашката крона в съотношение 1:30,1260. Този курс не бе променян. Опозицията го критикува като нисък за кроната. Р.Фицо репликира с наследения през м. юли 2006 г. от нея курс 1 : 38,70. 
 Г-н Илиев изрази също НЕБЕЗОСНОВАТЕЛНИ  И ЛОГИЧНИ опасения от „болезнено“ повишаване на данъците! И не изключи опцията за фалит на държавата след влизане в ЕЗ. Не изключвам първата опция, т.е. за БОЛЕЗНЕНО ПОВИШАВАНЕ НА ДАНЪЦИТЕ, в случай на прибързано присъединяване на Бг към зоната. Предвид скромния когнитивен капацитет на сегашната сглобка и във финансовата област. Ако тя се разпадне след като си написа „марионетното домашно” и не стане чудо, едва ли  следваща/и измежду сегашните бизнес/корпорации, - пардон! партии -  биха могли да измислят нещо по-различно.  И то национално отговорно!?
***Следва част от дебат между икономиста Румен Гълъбинов („евроталибан, или евроеничар”) с опонент IT-спеца-практик Камен Иванов:
 1.Р.Г.Транзакционните разходи за курс купува – курс продава отпадал. 
К.И.: „Няма да девалвират лева в тоя напрегнат момент и да обезценят всичко, което притежаваме. Или поне така обещават, а знаем как нашите политици изпълняват обещания. Българските банки ще спестят милиони от непосилните за тях „бедничките” трансфери и така ще избегнат фалита, с което ще спасим икономиката. Че са много закъсали”. О.Г. добавя задочно: Не  омаловажава ли дигитализацията  този мотив за възникване на ЕЗ ? 
2.Р.Г. България ще има по-добър кредитен рейтинг и ако има планирани дългове, да се вземат на по-ниски лихви. К.И.: Правителствата ще взимат по-лесно кредити и ще ги харчат „правилно, без корупция и в наша полза”. О.Г.: Да, но заеми за потребление, а не за развитие на високи технологии. За каквито през последните 30-35 години не съм чувал нито чел.
3.Р.Г.: Спестяванията на домакинствата и на фирмите ще продължават да се увеличават с влизането в ЕЗ. По цените в магазините: ще имаме възможност да виждаме цените в лева за сравнително дълъг период.  О.Г.:  Дали ?
 4.Р.Г.: ЕЗ е сърцето на ЕС и България влиза там. Инвеститорите от трети държави, които не са членки на ЕЗ, ще погледнат на страната ни доста по-благосклонно.  О.Г.: Откровена демагого-идеологическа лъжа в стил а ла д-р Йозеф Гьобелс и барон Мюнхаузен!
Простичко и ясно го каза женица от Кирковския пазар: Инфлацията ще продължи до изравняване на цените поне на хранителни стоки с „еврозоновите”. А след това. Да се кръстим! Прокрадват се сведения, че не са поискани за усвояване 3 млрд. €  в селското стопанство за 2013-22 г. , а сега парите по Плана за стабилност пропаднаха. За какво ни е тогава бързо приемане на еврото, щом не можем да усвоим сегашните €-фондове?  „Политкоректна казионна полу-дезинфо” не разяснява никога истини като: как и защо Швеция след влизане в ЕЗ,  през 2003 г. проведе референдум, дистанцира се от зоната и се върна към националната си валута кроната? Защо Чехия, Полша, Унгария и Румъния изчакват с членство в ЕЗ? Държави с функциониращи икономики и по-добри показатели от нашите. 
В безсилието си + когнитивен дефицит официозите твърдят пълни нелепости. Като напр., че Чехия, Полша, Унгария и Румъния се били въздържали от незабавно присъединяване към ЕЗ, едва ли не за да угодят на Русия? От русофилство, или по заповед от Москва? 
Нима родните евроеничари-глобалсоросоиди не са чували за вековната полска враждебност към руския свят, за румънското недоволство и  исторически претенции относно границите с Русия? Или пък може би в Чехия поколенията Y, Z не знаят за окупацията през 1968 г. и за Мюнхенското предателство на Запада през 1938 г. спрямо чешкото население в Бохемия и Моравия за Судетите? Нима в Унгария не помнят за кървавите събития през 1956 г. и за ответните последствия от СССР от Втората световна война ? Или Виктор Орбан е само родолюбец и маджарофил към съвременните си избиратели, а не национално отговорен реалист?
А ако в тези държави, в Дания и Швеция, КАКТО и мнозинството от българското население желаят поне отлагане на ценовия ЕЗ-холокост + „спестяване” на тоталното обсебване и банково-паричен и имуществен контрол от мераците на властови натрапници  в сегашната хаотична гео-обстановка? За сетен път „лъсва” необходимостта от контрол над полуинтелигентите-самоизбраници във властта у нас. И се изяснява „исторически”: Кога и защо са възниквали извънредни съдилища за търсене на съдебна отговорност за корупция и престъпна българофобия?
Липсват ни бойки студенти-патриоти и активната млада интелигенция,  особено родолюбива военна. Но не бившите ЗКПЧ-та и ВКР-та от „Атлантик”(децата им вече са на държaвни службици)! Във фасадната политика липват даже нееднозначни фигури от „екс-демократичното буржоазно” минало като Кимон Георгиев, Дамян Велчев,Петко Стайнов („Звено”), дори  А.Греков и проф. А.Цанков  от „Народния сговор”.
****Сред всеобща апатия към системата все повече българи се радикализират с визии. Че безотговорните случайници, например,неспособни да организират „без аванти и селска вечеринка”, заслужават трибунали. Със санкционни последствия и за наследниците им.  Без косвени емоционално-идеологически последствия, както от „народните съдилища през 40-те години на м.в. Но незабавно! Добре, но кой би свикал трибунали, след като сегашните сглобки от присобенски тарикати са овладяли псевдо-инструментите на представителната демокрация ? С които обезсилват не само обичайното право и подтискат масите, но и пряката демокрация, чрез най-елементарните й форми като референдумите?

******Сегашен съавтор на настоящата книжица: 
Преживях на място в Словакия приемането й за пълноправен член в еврозоната на 1 януари 2009 г. Следях, анализирах и информирах София след 15 май 2006 г. 31 ½ месеци от подготвително-заключителния  период на встъпването на СР в ЕЗ, плюс 18 месеца от членството й. Като до 1 януари 2007 г. приоритетът ми беше „поддържането на огъня” за словашката подкрепа за приемането ни в Евросъюза. 
Словакия встъпи в ЕЗ при модифицирана, но неунищожена икономика. Техният металургичен гигант-комбинат в Кошице, съизмерим с МК „Кремиковци”, бе приватизиран, но не разграбен. Произвеждаха автомобили по лиценз и първоначални инвестиции от „Фолксваген” край Братислава, „Киа-моторс” в Жилина и „Пежо” в Търнава. В т.ч. за износ. Сега по тази схема произвеждат общо 5 марки леки коли. 
Словашките фирми не бяха поддоставчици на отделни части като българските сега. Евросъюзът бе позасегнал животновъдството, млекодобива, растениевъдството, частично. Но те нямат превъзходните български природни условия. Както също възможностите и традициите ни за производството на всички 7 вида селскостопанска хранителна продукция. А ние вече внасяме чесън от Китай, 80% от плодовете и зеленчуци (с ГМО), дори от Гърция и Турция с почти подарена им вода. Заради чиновническо-политическа некадърност, и/ли солидарност като комшии? Да, прехранват ни най-често и със замразени от десетки години месища + субпродукти. 
Едва ли при сегашния международен безпорядък раненият през м.май 2024 г. Роберт Фицо би действал за преждевременно приемане на Словакия в ЕЗ. Той встъпи в длъжността председател на правителството на 3 юли 2006 г. – до 3 юли 2010 г. В първия си премиерски мандат, вече е в четвъртия. А първият му, „изцяло се покри по време” с моето служебно пребиваване в приятелска Словакия (15.05.2006 г. - 30.06.2010 г.). СР бе «внедрена в чакалнята за ЕЗ» ERM II на 25.11.2005 г. от предшестващите г-н Фицо глобал-либерали на Микулаш Дзуринда с финансов министър Иван Миклош. Те и банкерите склониха неопитния тогава премиер да довърши каузата за ЕЗ. Подхранвайки му и амбицията Словакия да изпревари в нещо Полша Чехия и Унгария. Да стане пионер-инициатор  на политическо събитие във В 4 (Вишеградската им четворка) ! Литва междувременно излезе и се върна в Е-зоната. Чехия - извън зоната - остана и до ден-днешен с по-добри стопански показатели от съседите си от В 4, вкл. от СР в ЕЗ. На конференция в Братислава „1 година с евро” (14.12.2010 г.) от най-високите банкови и правителствени  равнища като основното постижение от въвеждането на еврото бе отчетена политическата гордост.
Тогава в Словакия с площ от 49 035  km² (РБ о/о 111 000 km²) и 5,376,695 души  население (т.е. през 2006 г., а през 2024 г. въпреки „прехода” са  станали 5,422  милиона) и по-слабо развити комуникационни възможности в Европа, населението бе „в ... пъти” по-добре осведомено за прехода към ЕЗ, отколкото нашето досега. Словаците получиха в пощенските си кутии информационни листовки и електронни калкулаторчета, преизчисляващи  курса към еврото. За беда на братиславските (Cikán Dežo) циганета калкулаторчетата, получени във всяко семейство бяха безплатни, та държавата не им откри пазарна ниша за препродажба.
Сравнение между „организацията за натрапване на еврото у нас” и кампанията в в Словакия през 2006-09-10 г. за въвеждането му би било нерелевантно. Манталитет, с различни исторически натрупвания, от различни европейски традиции, региони, екс-покорители, или екс-наставници. 
Кабинетът на Фицо се ръководеше от Национален план и от опита на други ДЧ на ЕЗ, особено на Словения. В Братислава бяха наясно, че ако приемането в ЕС е било по политическо решение, то приемането в ЕЗ ще бъде чисто икономическо. Нещо, което родните самоовластили се невежи безотговорнорници не могат или – поради алчност и личен интерес - не желаят да разберат! ЦАРЕ на ГАФОВЕ! Роберт Фицо и коалиционните му партньори разбраха, че основен фактор за повишаването на инфлацията е неоправданият ръст на цените на енергоизточниците. 
И с чувство за отговорност превърнаха Закона за регулация на цените на енергията в осветителните ресори в успешен контра-инструмент. Цели две години кабинетът и парламентът работиха ежедневно за минимизиране на отрицателните последствия от въвеждането на еврото върху гражданите. Преди всичко за да предотвратят поскъпването на цените + чрез “закръгляването” им и за запазване на спестяванията от обезценяване. 
Да забелязвате нещо подобно тук, освен бърборене без покритие?
Правителството на г-н Фицо поде много качествена информационна кампания, насочена към намаляване на безпокойството на населението от ръст на цените, защита на потребителя, обръщане на внимание върху обменния курс и защитните знаци върху платежните средства, запознаване с правилата за двойното изобразяване на текущите цени, оповестяване на други източници на информация: електронен адрес, безплатно информиращ от мобилен телефон година преди въвеждането. Основната цел бе потребителите да научат своите права. А у нас при сглобките?
В СР бе реализиран времеви план-график за действия на управляващите :
 
1.През ноември 2007 г. приеха Главният закон за €-то, а през 2008 г. последва вторичното законодателство, за т.нар. малки главни закони от компетенцията на ресорни министерства. Бел.: Но за разлика от българските „вторични”, приети през август 2024 г., в които предимно и формално само сменят думата „лев” с „евро” и съответните прилагателни имена, в словашките са назовани цифри – за такси, ситуационни глоби и ограничения на „тарикати по цените” при неспазване на разпоредби на Главния закон.
2.Правителството на Словашката репубика прие за релевантна философията, че преходът към евро е ценово неутрален процес. Мерки против инфлацията залегнаха в три параграфа на Главния закон, гласящи забрана да се прехвърлят разходите по прехода на потребителите. Законът предвиди санкции до 30 хиляди, а при по-тежки нарушения до 60 и 150 хил. евро. Вторият инструмент бе Етичният кодекс, подписан между правителството, профсъюзите и различни предприемачески и други НПО. Третият инструмент бе ценовият мониторинг (по потребителска кошница, съдържаща избрани основни стоки и услуги). Паралелно МФ и институциите също упражняваха ценов мониторинг. Отделно се предвиждаха мерки в Наказателния кодекс.
 Нещо подобно у нас сега да сме пропуснали?
3. Смяната на платежни средства по курса започна от 1 януари 2009 г. Обменът им бе извършен в банките. На монетите продължи 6 месеца, а на банкнотите 1 година. 
4. От 8 юли 2008 г. до декември 2009 г. се извърши преоценяване на стоките, насочено срещу търговски злоупотреби с цените. Двойното обозначение на цените бе запазено до м. декември 2009 г. като от 01.01.2009 г. бяха разменени местата на цените. 

НЕГАТИВИ от влизането в еврозоната:
1.Загубата-пожертване на политическия лост валутен курс от правителството. 
2. От януари 2009 г., след девалвацията на форинта, чешката крона и полската злота спрямо еврото пестеливи словашки граждани отново поеха към съседните австрийски, унгарски, чешки и полски пазари. По възможности.  Заради по-ниските цени на отделни (в Австрия) или на повече стоки у съседите (останалите). 
3. Девалвациите снижиха конкурентоспособността на словашкия износ в тези държави и увеличиха експортните шансове на техни износители в СР. Намаля туристопотокьт от руски, украински, полски, чешки и унгарски граждани към словашките Високи Татри и други планински курорти.
4. Банковият сектор не предвиди точно интереса за закупуване на т.н. начални, стартови пакети (закупуване на монети, еврá и центове, срещу 1000 словашки крони).

„Дребнава и неактуална под-под-тема” по пътя към пълноценната интеграция ? Но да осъвременим  – ДРЕБНАВО – у нас напр., с  цената на днешния в-к „Телеграф”. Как си представяте, че ще Ви върнат дребните центове за 1 газетка срещу дадени от Вас 1 евро и 23 цента? Или ако дадете 80 цента да ви върнат 3 цента? Бихте получили максимум 20 цента срещу еврото или нищо с отговор: „Нямам дребни”. „Телеграфчето” обаче е най-нищожният пример! Евтиния! 
А другите цени, на хранителни стоки и какво ли още не? Очертава се геноцид, поне за по-възрастното население, както масовия израелски в Газа, но без оръжия и пожари, а със средства ЦЕНИ.

 5. Кризата през 2008-09 г.не подмина и ЕЗ. През май-юли 2010 г. управляващи и бъдещи управници си прехвърляха по изборни причини горещия картоф на отговорност за: 
А) подписване на Споразумението на ДЧ на ЕЗ за предоставянето от Словакия на Гърция на стабилизационен заем от над 800 млн. евро и 
Б) отблокирането на т.нар. европейски стабилизиращ финансов Инструмент на ЕС”, с общ обем от 750 млрд.евро и с цитиран тогава дял на СР 4,5 млрд.евро.
 
Да сте чували нещо у нас от СМИ по т.т. 2 – 4? А по т.5, простичко казано, СР се присъедини към ЕЗ и след 2-3 месеца започна да плаща за гръцките евро-тарикатлъци.
*България влезе в механизма за обменни курсове ERM II на 10 юли 2020 г. заедно с присъединяване към банковия съюз, като „част от подготовка за ЕЗ”. Законът за въвеждане на еврото в Република България, е приет от 50-ото НС на 7 август 2024 г., а на 08.08.2025 г., в бр. 65 на ДВ бе публикуван Законът за изменение и допълнение на Закона за въвеждане на еврото, приет от 51-то НС.
 
**Наблюдавалият влизането в ЕЗ на Словакия на място имаше 7 годишна профи-дейност отделно в Прага между 1988-ма и 1999 г.,  като за двете държави и за В 4 бе отговарял и служебно-административно на неполитически нива още 15 години, пряко. Сега ги следи медиално, в контакти с посолствата им, или с приятели от четирите държави.  При интерес, за отношението му към приемането на еврото като официална разплащателна валута в България и на произтичащите от това задължения на българските чиновници за сметка на данъкоплатците, бихте могли да погледнете заглавията на публикациите му след 23 януари 2024 г.: 1. «Еврозоната „на” акад. Денков - г-жа Габриел»/ /23.01.2024 г.; 2. «Пак ли Путин и екс-ДС са идеолозите на анти-евровата акция ?» (С подзагл.: ПЛЮС ... комунизмът, екс-СССР, Ленин, Сталин, Маркс-Енгелс, Пхенян, Хавана..., четирите годишни сезони и климатът + вече и Тръмп ?)//22. 02.2025 г.; 3. «По повод анти-еврозоновите акции на ПП „Възраждане”/27-28.02.2025 г.; 4. «Към еврото с Петьо Еврото, покрай „Магнитски” и с Интернационала ?»/ 11.04.2025 г.;  5. „Към Еврозоната, юруш!»/8.04.2025 г.; 6. «Еврозоната и т.нар. „Транспортна стачка” в София» (С подзаглавие: подозрение, извън ежедневната крими-хроника и /външно/политическа дезинфо)/14.05.2025 г.; 7. «Ратаи в „клуба на богатите”, но + еврозонални наивници ли?»/27.06.2025 г.; 8. «Еврозонови дребнавости като цени и инфлация»/26.08.2025 г.; 9. «С хладен разум за еврозоната»/ 29.08.2025 г. 
Тези статии са публикувани в блог,б и на ФБ-страницата на О.Г, на над 95% препечатани от електронните инфо-източници Поглед.инфо, Факти.бг, Експерт-бдд, отделни в „Златна възраст”,  „Земя”, вероятно в “Нова Зора”, във Frog.news вече едва ли, но от Инет пирати сигурно. С между 200-300 до няколко десетки хиляди влизания в Инет във всяка 1 публикация. Тези виждания са застъпвани в 3 ТВ-студия.

******** Вместо епилог:
Въпреки, че у нас може би има относително по-голяма свобода на словото от Европа, властта не обича други мнения. Не признава гражданската непримиримост. Нито пък, както еретично твърди г-н Явор Дачков, че не можем да отгледаме истински елит, какъвто при късния социализъм е имало. Публицистиката е избутана в ъгъла за сметка на масирано промиване на мозъци на всякакви теми. Както немалка част от народа се изреди да управлява без подготовка. Друга част иска съд за виновниците, българите не обичали реформите!? Е ли е присъединяването към еврозоната от 1 януари 2026 г. последната важна стъпка за евроатлантическата- или само евро-интеграцията? Или преждевременно насилване към пореден ГАФ от лакейско натегачество? Според песимисти - фал, несполука, грешка, изцепка, издънка, простъпка, провал? Водещи към нов позор, нищета и социален геноцид, поне за по-възрастни българи? Престъпление? Явно, че през вековете народът ни е натрупал много и големи грехове, щом допуска такива смешни управляващи.
Според устатия коментатор-талант Георги Атанасов и незабравимата новинарка Магдалена Ташева, Европа на директивите бере душа. “Набутването” ни в €-зоната ще бъде невиждана от 80 години насам социална репресия за България. Жертва на  многопартийната имитация от корпоративни секти, без връзка с електората. Щом Националният статистически институт признава 40% инфлация за последните 5 години, това би означавало по 8% ежегодно!” И да ставаме „мющерии” на €-то „за източване на бюджета за косвена милитаризация  на ЕС и ЕЗ в името на подозрителни ценности?  А „ЕС е финансово пробит бард..к (т.е.дом за забавления) и се тресе. На дневен ред е спасяването на Франция, следват по веригата Италия, Испания, Португалия и други туристически дестинации. На Гърция вече подариха към 350 милиарда. Конфискуваните 100 милиарда от безгласните българи няма да им стигнат, но няма да са им никак излишни като вноска за войната на Запада срещу Русия... Тръмп се подиграва на Брюксел, еврото е мръсна дума за Чехия, Унгария, Скандинавия, Полша, Ние ли да бъдем единствените пациенти на „Стокхолмския синдром”. Но в случая, именно Стокхолм прояви разум, с референдум през 2003 г. опази кроната.
Белким са верни догадките на Г.А. (или мечтите), че „управляващите търсят начини за отлагане на еврото. За собственото си оцеляване, не за друго...”   
	Нищо чудно, ако лаико-€-мажор/етк/ите си повярват, че са изпълнили зададената им папагал-команда „След Шенген, Равни-и-ис! Към еврото, ходо-о-ом марш!”. И да опитат да се скрият чрез извънредни избори. „Прехвърляйки топката” на неминуемо негодувание, на повишаване на данъците и пр. €-низости на следващи безгръбначници от същите свои бизнес-шайки, т.е. партии.

***** В заключение само няколко въпроса, на които си отговорете сами: До кога ще продължава тази простотия? До кога ще слугуваме на чужди интереси? До кога ще провеждаме антибългарска политика? До кога няма да мислим за националните ни интереси? До кога ще си избираме кухи политици, политици без знание, без отговорност към поколенията, без капка срам?












Пояснения за съкращенията:
БКК = Българския културен клуб в Прага 
РБ или Бг = Република България;
НС = Народно събрание;
МС = Министерски съвет;
МП = министър-председател = премиер
ЗДСл = Закона за дипломатическата служба; 
БДС = Българска дипломатическа служба има и Службата; 
МВнР = Министерство на външните работи = или /ул./„Жендов 2”- адресът му в София;
М-рВнР = министърът на външните работи; 
Има и: 
ШвМВнР = шведското Министерство на външните работи;
ФМВнР = Федерално министерство на външните работи на ЧСФР = ЧСМВнР
ЧМВнР = чешкото Министерство на външните работи;
д. =  дипломати;
ЦУ = Централно управление (на  МВнР);
ЗП = задгранично/и представителство/а  на България и на чужди/те държави;
ГК = генерално консулство = също и = генерален консул; 
ПК = почетно консулство или консул; 
СТИВ = Служба по търговско-икономически въпроси в посолство, или завеждащият СТИВ, много често е 1 човек;
БОДК = Бюро за обслужване на дипломатическия корпус;
ЕДП = дирекция „Единен държавен протокол”; 
ЛДК = Листа/та  на дипломатическия корпус;
ЗФАС  = завеждащ „Финансово-административна/та служба” в посолството; 
АТС = административно-технически служител/и;
АТП = административно-техническия персонал;
БКИ = Български културен институт или = БКИЦ = Български културно-информационен институт;
ВКДО = Виенската конвенция за дипломатически отношения;
ДЧ = държави-членки;
ПП = постоянно представителство (в Ню Йорк и още 6 ЗП на РБ, или на БЗНС);
ДВ = Държавен вестник;
НРБ = Народна република България;
РСО = развито/то социаистическо общество;  
СИВ = Съвет за икономическа  взаимопомощ;
ОВД = Организацията на Варшавския договор; 
ЦК на БКП = Централен комитет на Бъларската комунистическа партия;
НСО = Националната служба за охрана;
ИИ = изкуствен интелект;
ЕС = Европейски/я съюз;
Но: за НАТО и ООН да допуснем, че дори г-дата Борисов, Пеевски и Георг Г. знаят вече какво означава!
ООН има: ОС (= Общо събрание на ООН), ГС (=Генерален секретар на ООН), СС = (Съвет/а за сигурност на ООН)
СЕ = Съвета на Европа;
ОССЕ = Организация за сигурност и сътрудничество в Европа;
МВФ = Международен валутен фонд;
ЗЕС = Западноевропейски съюз;
ДЧ = държави-членки или СЧ = страни членки;
ВСВ = Втората световна война;
ПСВ = Първата световна война;
РСМ = Република /Северна/ Македония = бивша РМ,  БЮРМ /Бивша югославска РМ/, или Повардарие, или Вардарска бановина/Македония, или Кутмичевица (област)...; 
КНР = Китай или Китайска народна република; 
УССР = бившата Украинска съветска социалистическа  република;
ГЕСП = бившата Германска единна социалистическа партия в ГДР = в бившата Германска демократична република;
ВИИ „Карл Маркс“ (= бившия Висш икономически институт, сега УНСС = Университет за национално и световно стопанство);
ДАП-Пазарджик = Държавно автомобилно предприятие-...
